<!-- wp:paragraph {"align":"center","style":{"typography":{"fontSize":20},"color":{"background":"#a7c9d8"}}} -->
<p class="has-text-align-center has-background" style="background-color:#a7c9d8;font-size:20px"><strong>เทนนิสเยาวชนปทท.ตัดเชือกดุเดือด"ภูดิถ- ริโอะ" หวด3เซตทะลุชิงแชมป์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62 ประจำปี 2567 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 เม.ย. 2567 เป็นการแข่งขันรอบรองชนะเลิศของรุ่นอายุไม่เกิน 10 ปี และ 16 ปี คู่ที่น่าสนใจ ประเภทเยาวชนชายเดี่ยว รุ่นอายุไม่เกิน 16 ปี รอบรองชนะเลิศ ภูดิถ ปภัสร์สิริกุล นักหวดชาวโคราช นครราชสีมา มือวางอันดับ 5 ของรายการ พลิกสถานการณ์จากที่พ่ายการดวลไทเบรกในเซตแรกให้แก่ อริยพล หลีกุล มือวางอันดับ 7 จากสงขลา กลับมาเป็นฝ่ายเฉือนชนะ หลังคว้าชัยใน 2 เซตถัดมา ส่งผลให้ ภูดิถ ชนะ อริยพล 2-1 เซต 6-7 ไทเบรก 5-7, 6-1 และ 7-5 ทะยานสู่รอบชิงชนะเลิศ ไปพบกับ พชร ทวีกุล มือวางอันดับ 9 จากกรุงเทพฯ ที่ตัดเชือกชนะ กานต์ธัช สุรฤทธิ์โยธิน มือวางอันดับ 3 จากชลบุรี 2-1 เซต 6-2, 3-6 และ 6-3</p>
<!-- /wp:paragraph -->

<!-- wp:paragraph -->
<p>ด้านเยาวชนหญิงเดี่ยว รุ่นอายุไม่เกิน 16 ปี ริโอะ ฮิกาชิ นักหวดดาวรุ่งลูกครึ่งไทย-ญี่ปุ่น มือวางอันดับ 4 จากกรุงเทพฯ ผ่านเข้าสู่รอบลุ้นแชมป์ได้สำเร็จ หลังจากตัดเชือกชนะ ศรร์วิศา กุลพิศาลรัศม์ ดาวรุ่งจากกรุงเทพฯ มือวางอันดับ 1 ของรายการ 2-1 เซต ด้วยสกอร์ 3-6, 6-4 และ 6-2 โดย ริโอะ จะชิงชนะเลิศกับ ปารมี ทัดแก้ว มือวางอันดับ 2 จากยะลา ที่ออกแรงหวด 3 เซตเช่นกัน ก่อนตัดเชือกชนะ พิชญาภัค ศรีมุกข์ มือวางอันดับ 3 จากสมุทรสาคร 2-1 เซต 4-6, 6-3 และ 6-4 ในส่วนผลการแข่งขันรอบรองชนะเลิศของคู่อื่น ๆ มีดังนี้ รุ่นอายุไม่เกิน 10 ปี ชายเดี่ยว โอลีเวอร์ เบนเซน เบิร์กฮาวท์ (ชลบุรี) ชนะ อัคราวิชญ์ รังษี (ระยอง) 4-0, 4-1 อธิวัฒน์ บุญชู (กทม.) ชนะ ธนาคิมร์ ระวังกุล (ภูเก็ต) 5-3, 5-3 ส่วนหญิงเดี่ยว วิมุตติญา พงษ์หนู (กทม.) ชนะ พินมุกดา สมศรี (เชียงใหม่) 5-3, 4-0 จัสมิน มณีชยางกูร (สงขลา) ชนะ โชติกา ลิ่มมานะกุล (ภูเก็ต) 4-0, 4-0 ชายคู่ อธิวัฒน์ บุญชู (กทม.)-โอลีเวอร์ เบนเซน เบิร์กฮาวท์ (ชลบุรี) ชนะ นันทพัทธ์ เลี่ยวสมบูรณ์ (กทม.)-ธีร์ ศรประสิทธิ์ (กทม.) 4-0, 4-0 ทรอย ศิวพฤกษ์ (กทม.)-ปรัตถกร ภาชีรัตน์ (พระนครศรีอยุธยา) ชนะ เบญจมินทร์ สิริพศุตม์ (กทม.)-นวรินทร์ ผลากรกุล (กทม.) 4-0, 4-0 หญิงคู่ ณัฐธยาน์ ศิริสุวรรณ์ (เชียงราย)-โชติกา ลิ่มมานะกุล (ภูเก็ต) ชนะ ชัญญา นิ่มวชิระสุนทร (กทม.)-ชญาดา นิ่มวชิระสุนทร (กทม.) 4-1, 5-3 กัญญ์วรา โรจน์วิรุฬห์ (ปทุมธานี)-วิมุตติญา พงษ์หนู (กทม.) ชนะ วรรณรสา ลีปรีชานนท์ (กทม.)-พินมุกดา สมศรี (เชียงใหม่) 4-0, 4-1</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 16 ปี ชายคู่ กานต์ธัช สุรฤทธิ์โยธิน (ชลบุรี)-ปังยะ ผลพิรุฬห์ (กทม.) ชนะผ่าน วรเมธ บุญพึ่ง (สุรินทร์)-วีรวิชญ์ กำพุฒ (กทม.) พชร ทวีกุล (กทม.)-ณภัทร พัฒนเลิศพันธ์ (สมุทรปราการ) ชนะ วาริสโรจน์ เลิศบรรธนาวงศ์ (กทม.)-พัทธดนย์ ไลอ้อน (ชุมพร) 6-1, 6-4 หญิงคู่ จิตตานันท์ วิมุกตานนท์ (พิษณุโลก)-พรปวีณ์ ไพศาลภาณุวงศ์ (เชียงใหม่) ชนะ ธนิสรา จงควินิต (สุราษฎร์ธานี)-วิชญาดา พรหมจันทร์ (ยะลา) 6-3, 3-6 และซูเปอร์ไทเบรก 10-0 ศรร์วิศา กุลพิศาลรัศม์ (กทม.)-ปารมี ทัดแก้ว (ยะลา) ชนะ ริโอะ ฮิกาชิ (กทม.)-ภัทรวดี ชนะวงศ์ (พระนครศรีอยุธยา) 6-0, 6-2</p>
<!-- /wp:paragraph -->

<!-- wp:image {"id":42244,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/435879518_831960208966963_6612824908039344380_n-732x1024.jpg" alt="" class="wp-image-42244"/></figure>
<!-- /wp:image -->