<!-- wp:paragraph {"align":"center","style":{"typography":{"fontSize":20},"color":{"background":"#e7cbcb"}}} -->
<p class="has-text-align-center has-background" style="background-color:#e7cbcb;font-size:20px"><strong>สู้เต็มที่ "บุณยวีร์" พ่ายสาวจีน 1-2ไอทีเอฟ เวิลด์ เทนนิส บาย เอสเอที (2)</strong></p>
<!-- /wp:paragraph -->

<!-- wp:paragraph -->
<p>ศึกเทนนิสหญิง รายการ ITF World Tennis Tour Presented by SAT (2) หรือ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 2,066,400 บาท ที่จัดควบคู่กันไป ในประเภทหญิงเดี่ยว เป็นการแข่งขันรอบคัดเลือก รอบสุดท้าย ผู้ชนะได้สิทธิ์เข้ารอบเมนดรอว์ "แตงโม" บุณยวีร์ ธรรมไชยวัฒน์ นักเทนนิสไทย มือ 696 ของโลก มีโอกาสเก็บเซตแรกได้ก่อนจากการเอาชนะ เจิ้ง อู๋ซวง นักเทนนิสจีน มือ 364 ของโลก และเป็นมือวางอันดับ 3 ของรอบคัดเลือก ทำให้ขึ้นนำ 1-0 เซต ทว่า เซตสองเป็นสาวจีนที่คว้าชัยได้อย่างไม่ยาก ส่งผลให้เสมอกัน 1-1 เซต จากนั้นเซตสาม เกมยาวถึงไทเบรกและเป็น บุณยวีร์ ที่พ่ายไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>สรุป บุณยวีร์ แพ้ เจิ้ง อู๋ซวง 1-2 เซต 6-3, 1-6 และ 6-7 ไทเบรก 4-7 ในเวลา 2 ชั่วโมง 19 นาที ได้รับเงินรางวัลปลอบใจ จำนวน 228.75 ดอลลาร์สหรัฐ หรือประมาณ 7,878 บาท และคะแนนสะสมอันดับโลก 1 คะแนน ในขณะที่ เจิ้ง อู๋ซวง ผ่านเข้ารอบเมนดรอว์ต่อไป สำหรับผลการแข่งขันคู่อื่น ๆ หญิงเดี่ยว รอบคัดเลือก รอบสุดท้าย ลัลดา กำหอม แพ้ อายูมิ โคชิอิชิ (ญี่ปุ่น) 0-6, 0-6 ดาไลน่า ฮิววิตต์ (สหรัฐฯ) ชนะ ฮิคารุ ซาโตะ (วาง 4-ญี่ปุ่น) 6-4, 7-6(7-5) ซารีนา ดียาส (วาง 6-คาซัคสถาน) ชนะ ไวเดฮี เชาวธารี (วาง 9-อินเดีย) 4-6, 6-2 และ 7-5 ฮิโรโกะ คุวาตะ (ญี่ปุ่น) ชนะ อนาสตาเซีย กูเรวา 2-6, 6-2 และ 7-6(10-8) ยูดิซ ชอง (วาง 7-ฮ่องกง) ชนะ ยูกิ ไนโตะ (ญี่ปุ่น) 6-2, 6-3 หมิงเกอ ซู (สหราชอาณาจักร) ชนะ ดาเรีย คูดาโชวา (วาง 11) 6-1, 6-2</p>
<!-- /wp:paragraph -->

<!-- wp:image {"id":47253,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472835824_1024482626381386_8259918495895629643_n-1024x683.jpg" alt="" class="wp-image-47253"/></figure>
<!-- /wp:image -->