<p style="text-align: center;"><strong><span style="font-size: 14pt;">"ลักษิกา"เข้าชิงคู่-เดี่ยวร่วงหวดอาชีพที่เสิ่นเจิ้น</span></strong></p>
การแข่งขันเทนนิสอาชีพหญิง ไอทีเอฟ วีเมนส์ เซอร์กิต ชิงเงินรางวัลรวม 100,000 ดอลลาร์สหรัฐ หรือราว 3.3 ล้านบาท ที่เสิ่นเจิ้น ประเทศจีน เมื่อวันที่ 9 พ.ย.ที่ผ่านมา รอบ 8 คนสุดท้าย หญิงเดี่ยว ลักษิกา คำขำ มือ 1 ของไทย มือ 80 ของโลก พลาดท่าแพ้ มิซากิ โดอิ นักหวดญี่ปุ่น มือ 139 ของโลก มือวาง 7 ของรายการ 0-2 เซตด้วยสกอร์ 3-6 และ 2-6 ทำให้ต้องตกรอบไปอย่างน่าเสียดาย
อย่างไรก็ตาม ลักษิกา มาแก้ตัวในประเภทคู่ หลังจับคู่<span class="text_exposed_show">กับ ชอย จี ฮี นักเทนนิสเกาหลีใต้ เอาชนะ นาโอะ ฮิบิโนะ จากญี่ปุ่น กับ อ๊อกซาน่า คาลาชนิโคว่า จากจอร์เจีย คู่มือวาง 2 ของรายการ ในรอบรองชนะเลิศ 2-1 เซตด้วยสกอร์ 3-6, 6-4 และ ซูเปอร์ไทเบรก 10-4 ผ่านเข้าไปชิงชนะเลิศกับคู่มือวาง 1 ของรายการ ชูโกะ โอยามะ จากญี่ปุ่น กับ หยาง เจ้า ฉวน จากจีน ที่ตัดเชือกชนะคู่ของ "เอิร์ธ เพียงธาร ผลิพืช นักหวดสาวไทย กับ ฮาน นา เล จากเกาหลีใต้ 2-1 เซตด้วยสกอร์ 3-6, 6-3 และ ซูเปอร์ไทเบรก 10-2</span>
<div class="text_exposed_show">

(แฟ้มภาพ)

<img class="alignnone size-full wp-image-19107" src="https://www.bucket.cloudaccess9.com/ltatorg/2018/11/45749779_2075955115760779_6778963392578191360_n.jpg" alt="" width="960" height="710" />

</div>