<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"สุชัย" ปลื้มโค้ช-ผู้ตัดสินไทย<br>สอบผ่านหลักสูตรนานาชาติ<br>ตรงเป้าหมายยกระดับบุคลากร</strong></p>
<!-- /wp:paragraph -->

<!-- wp:code -->
<pre class="wp-block-code"><code>  ​นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า นโยบายหลักของสมาคมฯ คือการพัฒนากีฬาเทนนิสในประเทศไทย ซึ่งนอกจากพัฒนานักกีฬาแล้ว ยังมีการพัฒนาเจ้าหน้าที่และบุคลากรควบคู่ไปด้วย โดยได้ส่ง น.ส.อรวรรณ ละมั่งทอง เข้าร่วมโครงการอบรมพัฒนาผู้ฝึกสอนนานาชาติ หรือ International Coaching Enrichment Certificate Program (ICECP) เป็นโครงการระยะเวลา 1 ปี ระหว่างวันที่ 5 เม.ย. 2566-24 เม.ย. 2567 ที่จัดโดยโอลิมปิกของสหรัฐอเมริกา และเป็นหลักสูตรของมหาวิทยาลัยเดลาแวร์ ได้รับการสนับสนุนจาก คณะกรรมการโอลิมปิคแห่งประเทศไทยฯ, กองทุนสงเคราะห์โอลิมปิกระหว่างประเทศ หรือ Olympic Solidarity (OS) และ สหพันธ์เทนนิสนานาชาติ (ไอทีเอฟ)
  ​"ล่าสุด สมาคมฯ ได้รับหนังสือที่ลงนามโดย ดร.แมธธิว เจ. โรบินสัน ศาสตราจารย์สาขาวิชาการจัดการการกีฬา ผู้อำนวยการโครงการ ICECP ระบุว่า น.ส.อรวรรณ ได้สำเร็จการศึกษา ได้รับประกาศนียบัตร ณ ศูนย์โอลิมปิก เมืองโลซาน ประเทศสวิตเซอร์แลนด์ ผ่านหลักสูตรผู้ฝึกสอน ไอทีเอฟ เลเวล 3 และ ติวเตอร์ ไอทีเอฟ เลเวล 1 ของโครงการเพิ่มคุณค่าการฝึกสอนระดับนานาชาติ" นายสุชัย กล่าว</code></pre>
<!-- /wp:code -->

<!-- wp:paragraph -->
<p>​ นายกสมาคมกีฬาลอนเทนนิสฯ กล่าวต่อว่า ในส่วนผู้ตัดสินชาวไทย สมาคมฯ ได้ส่ง นายธีรนันท์ ทานาแซง และนายธนชาต ธรรมโชติ ไปเข้ารับการอบรมและร่วมสอบเป็นกรรมการผู้ตัดสินชี้ขาดนานาชาติระดับต่าง ๆ ในโครงการ White Badge Officiating School ภายใต้การรับรองของ สหพันธ์เทนนิสนานาชาติ (ไอทีเอฟ) ณ กรุงกัวลาลัมเปอร์ ประเทศมาเลเซีย ระหว่างวันที่ 24-28 เม.ย. 2567<br>นับเป็นเรื่องน่ายินดีที่ทั้งสองคนสอบผ่านโครงการอบรมนานาชาติดังกล่าว โดยครั้งนี้ นายธีรนันท์ ทานาแซง สอบผ่านได้เป็นผู้ตัดสินชี้ขาด ตำแหน่ง White Badge Referee และยังเคยสอบผ่านตำแหน่ง White Badge Chair Umpire มาเมื่อหลายปีก่อนด้วย ส่วนนายธนชาต ธรรมโชติ ในครั้งนี้ได้สอบผ่านประเภทหัวหน้าผู้ตัดสินในระดับ White Badge Chief Unpire<br>"การสอบผ่านระดับนานาชาติของผู้ฝึกสอนและผู้ตัดสินกีฬาเทนนิสชาวไทย ถือเป็นความก้าวหน้าในการพัฒนาบุคลากรของสมาคมฯ ที่จะช่วยยกระดับวงการกีฬาลูกสักหลาดเมืองไทย ผมขอขอบคุณทุกคนที่มุ่งมั่น ตั้งใจ และพยายามจนประสบความสำเร็จ ยินดีด้วยครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":43022,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4447-1024x683.jpeg" alt="" class="wp-image-43022"/></figure>
<!-- /wp:image -->