<!-- wp:paragraph {"align":"center","style":{"typography":{"fontSize":20},"color":{"background":"#d5d1e5"}}} -->
<p class="has-text-align-center has-background" style="background-color:#d5d1e5;font-size:20px"><strong>"กฤษฎิ์วริศ"หวด 3 เซตคว้าแชมป์รุ่น8ปีชายศึกเทนนิส เทนส์ จูเนียร์ เซอร์กิต สนามที่1</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "เทนนิส เทนส์ จูเนียร์ เซอร์กิต" ครั้งที่ 1 ประจำปี 2567 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย ในพระบรมราชูปถัมภ์ วันที่ 24 มีนาคม รอบชิงชนะเลิศ ประเภทชายเดี่ยว รุ่นอายุไม่เกิน 8 ปี ระหว่าง กฤษฎิ์วริศ มหาดำรงค์วัฒน์ นักหวดกทม. มือวาง 1 ของรายการ กับ กิตติธีร์ ผลพนิชรัศมี มือวาง 4 ของรายการจากนนทบุรี โดยคู่นี้ต้องออกแรงถึง 3 เซต หลัง กฤษฎิ์วริศ เป็นฝ่ายปราชัยในเซตแรก 2-4 แต่สามารถพลิกสถานการณ์กลับมาเก็บชัยชนะใน เซตสอง 4-2 เกม และในการดวลซูเปอร์ไทเบรก 10-8 ส่งผลให้ กฤษฎิ์วริศ ชนะในแมทช์นี้ 2-1 เซต คว้าแชมป์มาครองได้สำเร็จ ส่วนแชมป์หญิงเดี่ยว รุ่นอายุไม่เกิน 8 ปีตกเป็นของ ปริยากร ศรีอรุณนิรันดร์ มือวาง 1 ของรายการจากนนทบุรี ที่รอบชิงชนะเลิศหวดชนะ Linlet Kyawthaung มือวาง 2 ของรายการจากกทม. 4-2 และ 4-2 ด้าน ประเภทชายเดี่ยว รุ่นอายุไม่เกิน 10 ปี ปริณธนัย โชติกพานิช นักหวดกทม. มือวาง 1 ของรายการ สามารถหวดเอาชนะคู่ปรับเก่า จิณ คูวิจิตรสุวรรณ ได้สำเร็จ 2-0 เซต ด้วยสกอร์ 4-1 และ 4-2 คว้าแชมป์ได้ตามคาด ขณะที่ ธันยธรณ์ ศรีอรุณนิรันดร์ มือวาง 2 ของรายการจากนนทบุรี สามารถคว้าแชมป์ในรุ่นนี้มาครองได้หลังพลิกหวดชนะ จาณีณ คูวิจิตรสุวรรณ 2-0 เซต ด้วยสกอร์ 4-2 และ 4-0 นอกจากนี้ยังมีการชิงชัยในประเภทมิกซ์(ผสมชาย-หญิง" รุ่นอายุไม่เกิน 6 ปี ซึ่งคู่ชิงชนะเลิศ แข่งในระบบซูเปอร์ไทเบรก 2 ใน 3 เซต ผลปรากฎว่า บุญณ์นภัทธ พิกุลทอง มือวาง 1 ของรายการจาก กทม.สามารถเฉือนชนะ ชัยณรงค์ เหลี่ยมไพรบูรณ์ นักหวดนนทบุรี มือวาง 2 ของรายการ 2-1 เซต ด้วยสกอร์ 1-10, 12-10 และ 10-5 ทำให้ บุญณ์นภัทธ ได้ครองแชมป์ในรุ่นนี้ทันที หลังการแข่งขันได้รับเกียรติจาก นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีมอบรางวัลให้นักกีฬาท่ามกลางบรรยากาศที่อบอุ่น</p>
<!-- /wp:paragraph -->

<!-- wp:image {"id":42120,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/433431423_823895589773425_106177822514287505_n-1024x683.jpg" alt="" class="wp-image-42120"/></figure>
<!-- /wp:image -->