<!-- wp:paragraph {"align":"center","style":{"typography":{"fontSize":20},"color":{"background":"#c6dae2"}}} -->
<p class="has-text-align-center has-background" style="background-color:#c6dae2;font-size:20px"><strong>"แพรวา" หวด 3 เซตโค่นมือวางหนึ่งพัชรพลไม่พลาดลิ่วตัดเชือกหวด GSB </strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ ธนาคารออมสิน (GSB) จัดการแข่งขันเทนนิสเยาวชนเอเชีย รุ่นอายุไม่เกิน 14 ปี รายการ GSB Asian 14&amp;Under 2025 (1) เก็บคะแนนสะสมอันดับเยาวชนเอเชีย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 23 ก.ค. 2568 เป็นรอบเมนดรอว์ และรอบจัดอันดับ คู่ที่น่าสนใจ ประเภทหญิงเดี่ยว รอบก่อนรองชนะเลิศ แพรวา เทพหัสดิน ณ อยุธยา นักหวดดาวรุ่งไทย มือ 57 เยาวชนเอเชีย และมือวาง 5 ของรายการ แข่งขันกับ อแมนดา เหวิน เอิน เติ้ง ดาวรุ่งของมาเลเซีย มือ 20 เยาวชนเอเชีย ซึ่งเป็นนักเทนนิสที่มีโอกาสคว้าแชมป์สูงสุด ในฐานะมือวาง 1 ของรายการ เซตแรก แพรวาพ่ายไปก่อน 2-6 ต้องปรับแผนสู้ใหม่ และผลปรากฎว่า แพรวา เล่นได้ดีขึ้น กระทั่งคว้าชัยในสองเซตถัดมา แซงเอาชนะมือวาง 1 ของรายการ 2-1 เซต 2-6, 6-2 และ 6-3 แพรวา เข้ารอบรองชนะเลิศ พบกับ พลอยเพชร ด้วงเขียว มือ 25 เยาวชนเอเชีย และมือวาง 3 ที่ชนะ ไอลารา คาคาบาเยวา มือวาง 6 จากเติร์กเมนิสถาน 2-0 เซต 6-3, 6-2</p>
<!-- /wp:paragraph -->

<!-- wp:paragraph -->
<p>ทางด้าน พัชรพล หลีกุล นักเทนนิสไทย ซึ่งเป็นมือ 13 เยาวชนเอเชีย และเป็นมือวางอันดับ 1 ของรายการ ผ่านเข้ารอบในประเภทชายเดี่ยวได้ตามคาด หลังจากแข่งขันรอบก่อนรองชนะเลิศ และเอาชนะ ธีรพัทธิ์ สัมฤทธิวณิชชา จากไทยเช่นกัน ซึ่งเป็นมือ 201 เยาวชนเอเชีย ได้ 2 เซตรวด 6-4 และ 6-2 พัชรพล ลอยลำเข้ารอบรองชนะเลิศ ซึ่งจะตัดเชือกกับ อเล็กซานเดอร์ ซาดอฟ นักหวดจากไทย ลูกครึ่งไทย-รัสเซีย ที่เฉือนชนะ หวง เจิ้งซี จากจีน 2-1 เซต 5-7, 6-0 และ 6-2 ขณะที่ผลการแข่งขันรอบเมนดรอว์ของคู่อื่น ๆ มีดังนี้ ชายเดี่ยว รอบก่อนรองชนะเลิศ ปัณณพรรธน์ นิ่มนวลกุล (วาง 7) ชนะ เชลดอน วู้ (ฮ่องกง) 6-3, 6-3 ลีโอ โกวิทวัฒนชัย แพ้ ชิฟ โมฮัน (วาง 2-ฮ่องกง) 1-6, 3-6 หญิงเดี่ยว รอบก่อนรองชนะเลิศ อัญวีณ์ ไพศาลภาณุวงศ์ (วาง 4) ชนะ คิม เซบอน (วาง 7-เกาหลีใต้) 6-3, 6-2 ออเดรย์ เหวิน ซือ เติ้ง (วาง 2-มาเลเซีย) ชนะ อลิซ คาร์โดซี่ (ออสเตรเลีย) 6-3, 6-0 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.atf.hitcourt.com%2Ftournament-draws-NDY%3D%3Ffbclid%3DIwZXh0bgNhZW0CMTAAYnJpZBExNzBneTN2NFFjTm5mb3A4ZAEe_J3z0FfOyCEI-4sIBHFbp1ene04Dr1b3CZ6lxMMbXVTd21q5_zeGwU34MMI_aem_HGOyD-jRsHfnKmjvB0apfQ&amp;h=AT0gLTiJbTD9HCZCWk5NYsVd_J3wYjq39FbiTFZrghg0YZtmoNLI5__O6yo0HKIKRWfyrTStxmUUzVJECtbrxY93MgLrmqZCchta2Ru4LjylM1KAuAT68_ifFUzg-OGEq6h4PNgxBsi1JiHgHlJHBA&amp;__tn__=-UK-R&amp;c[0]=AT3gGGvPSLOktpR8Oj8tUtn_LabEwo9UpmBf575DZeKqm6T-AMtw15LPewTWb2toDuDLfHsM5HixH3Z6vJo7n2W4meIig2WzhRcawqxdEyg9K1__XKNgDySD4h0Clr3hqnPnmoZXcPGhDncn_NNrdQNMwozjXIyVX2Vwn4r9DoG8gPmhV8woGrfGMKpYNMaggDTuQlpdwuKDq0eGbT-BSZWaVw" target="_blank">https://www.atf.hitcourt.com/tournament-draws-NDY=</a></p>
<!-- /wp:paragraph -->

<!-- wp:image {"id":50912,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/520836917_1177034924459488_7224951110070092243_n-1024x797.jpg" alt="" class="wp-image-50912"/></figure>
<!-- /wp:image -->