<p style="text-align: center;"><strong><span style="font-size: 14pt;">สาวไทยลิ่วตัดเชือกหวดอาชีพ“เอเชีย/โอเชียเนีย”</span></strong></p>
การแข่งขันเทนนิสอาชีพหญิง ไอทีเอฟ วีเมนส์ เซอร์กิต รายการ เอเชีย/โอเชียเนีย วีเมนส์ เซอร์กิต ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 30 ส.ค. หญิงเดี่ยว รอบก่อนรองชนะเลิศ "จูน" ณัฐนิดา หลวงแนม นักเทนนิสหญิงไทย วัย 31 ปี มือวาง 6 และมือ 667 ของโลก พบ "ออมสิน" อัญชิสา ฉันทะ ดาวรุ่งไทย วัย 15 ปี ที่ยังไม่มีอันดับโลกและผ่านเข้ามาจากรอบคัดเลือก ปรากฎว่า เซตแรกดวล<span class="text_exposed_show">กันสูสีถึงไทเบรกและเป็น ณัฐนิดา ที่ใช้ความเก๋าเอาชนะไป 7-6 ไทเบรก 7-3 และ ณัฐนิดา ยังเล่นได้ดีต่อเนื่องในเซตสอง เอาชนะได้อีก 6-2</span>
<div class="text_exposed_show">

จบการแข่งขัน ณัฐนิดา ชนะ อัญชิสา 2-0 เซต 7-6(7-3), 6-2 ใช้เวลาแข่งขัน 1 ชั่วโมง 46 นาที ผ่านเข้ารอบรองชนะเลิศ พบกับ "อีฟ" พัชรินทร์ ชีพชาญเดช สาวไทย วัย 23 ปี มือวาง 4 และมือ 533 ของโลก ที่ใช้เวลาแข่งขัน 59 นาที หวดเอาชนะ ซุน จี้หยู มือ 712 ของโลก จากจีน ได้ 2-0 เซต 6-4 และ 6-2

ด้านผลงานของนักหวดสาวไทยรายอื่น หญิงเดี่ยว รอบก่อนรองชนะเลิศ "มะนาว" ธมจันทร์ มอมขุนทด ชนะ "แอนนา" ศุภาพิชญ์ เกือรัมย์ 6-3, 6-4 ผ่านเข้ารอบรองชนะเลิศ พบกับ หลี่ หัว เฉิน (มือวาง5-ไต้หวัน) ที่ชนะ "กีกี้" ชนิกานต์ ศิลกุล 6-3, 6-1

ขณะที่หญิงคู่ รอบก่อนรองชนะเลิศ กมลวรรณ บัวแย้ม /พัชรินทร์ ชีพชาญเดช ชนะ ณัฐนิดา หลวงแนม /วรัญญา วงค์เทียนชัย คู่มือวาง 1 ที่ 2-1 เซต 4-6, 7-5, 10-4 เข้ารอบรองชนะเลิศ พบกับ ริยา พาเทีย (อินเดีย) /หลู เจียซี่ (จีน) คู่มือวาง 3 ที่ชนะ วรรษชล สวัสดี (ไทย) /หลิว หมิน (จีน) 2-0 เซต 6-4, 6-3

ทางด้าน หลี่ หัว เฉิน (ไต้หวัน) /อึ่ง ควาน เหยา (ฮ่องกง) คู่มือวาง 4 ชนะ ธมจันทร์ มอมขุนทด /ชนิกานต์ ศิลกุล 2-1 เซต 3-6, 6-4, 10-8 เข้ารอบรองชนะเลิศ พบกับ โช อี้ ฉวน (ไต้หวัน) /หวัง ตัน นี่ (จีน) คู่มือวาง 2 ที่ผ่านเข้ารอบรออยู่แล้ว

<img class="alignnone size-full wp-image-16028" src="https://www.bucket.cloudaccess9.com/ltatorg/2018/08/40318586_1978695698820055_3989494812293201920_n.jpg" alt="" width="960" height="640" /> <img class="alignnone size-full wp-image-16029" src="https://www.bucket.cloudaccess9.com/ltatorg/2018/08/40326755_1978696152153343_1893392605379559424_n.jpg" alt="" width="960" height="640" />

</div>