<!-- wp:paragraph {"align":"center","style":{"typography":{"fontSize":20},"color":{"background":"#e4f5fd"}}} -->
<p class="has-text-align-center has-background" style="background-color:#e4f5fd;font-size:20px"><strong>"เพียงธาร" ซิวรองแชมป์คู่ - เข้าชิงเดี่ยว "W15 หม่าอันชาน"</strong></p>
<!-- /wp:paragraph -->

<!-- wp:paragraph -->
<p>"เอิร์ธ" เพียงธาร ผลิพืช นักเทนนิสไทย จับคู่สาวจีน จบตำแหน่งรองแชมป์หญิงคู่ ขณะเดียวกันยังได้ผ่านเข้าไปลุ้นแชมป์ประเภทหญิงเดี่ยว ในการแข่งขันเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวม 15,000 ดอลลาร์สหรัฐ หรือประมาณ 500,000 บาท ที่ประเทศจีน เมื่อวันที่ 24 พ.ค.68 ในประเภทหญิงเดี่ยว รอบรองชนะเลิศ เพียงธาร มืออันดับ 877 ของโลก และเป็นมือวาง 7 ของรายการ เอาชนะ จาง จุนหาน นักเทนนิสเจ้าถิ่น มืออันดับ 1,348 ของโลก ซึ่งมาจากรอบคัดเลือก 2-0 เซต 6-2, 6-3 เพียงธาร ผ่านเข้ารอบชิงชนะเลิศไปพบ พริสก้า เมเดลีน นูโกรโฮ มือ 311 ของโลก และเป็นมือวางอันดับ 1 ของรายการ จากอินโดนีเซีย ส่วนผลประเภทหญิงคู่ รอบชิงชนะเลิศ เพียงธาร มือคู่ 199 ของโลก จับคู่กับ กัว เหม่ยฉี จากจีน มือคู่ 300 ของโลก ในฐานะคู่มือวาง 1 รายการ แพ้ อันดูกาช เคนซิบาเยวา มือคู่ 564 ของโลก จากคาซัคสถาน กับ โซเฟีย แลนเซียร์ มือคู่ 302 ของโลก และเป็นคู่มือวาง 2 ของรายการ 1-2 เซต 3-6, 6-3 และซูเปอร์ไทเบรก 8-10</p>
<!-- /wp:paragraph -->

<!-- wp:image {"id":49631,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/500761702_1130584562437858_7514147683532952497_n-1024x683.jpg" alt="" class="wp-image-49631"/></figure>
<!-- /wp:image -->