ารแข่งขันเทนนิสอาชีพหญิง ดับเบิลยูทีเอ ทัวร์ 125 เค ซีรีส์ รายการ “อีเอ หัวหิน แชมเปี้ยนชิพ 2017” ชิงเงินรางวัลรวม 125,000 ดอลลาร์สหรัฐ หรือประมาณ 4,375,000 บาท พร้อมคะแนนสะสมอันดับโลก ที่ทรู อารีน่า หัวหิน จ.ประจวบคีรีขันธ์ เมื่อวันที่ 9 พฤศจิกายน ประเภทหญิงเดี่ยว รอบสอง
“ลัก” ลักษิกา คำขำ นักหวดมือ 1 สาวไทย และมืออันดับ 124 ของโลก วัย 24 ปี ลงสนามพบกับ ยานิน่า วิคเมเยอร์ มืออันดับ 112 ของโลก และ<span class="text_exposed_show">มือวางอันดับ 5 ของรายการจากเบลเยียม วัย 28 ปี ปรากฎว่า ลักษิกา ชนะ 2-1 เซต 6-2, 4-6, 7-6(3) ผ่านเข้าสู่รอบก่อนรองชนะเลิศเข้าไปพบกับ วิกตอเรีย โกลูบิช มืออันดับ 128 ของโลกจากสวิตเซอร์แลนด์ต่อไป</span>
<div class="text_exposed_show">

ขณะที่ “เพียซ” วรัชญา วงค์เทียนชัย นักหวดสาวไทย วัย 28 มืออันดับ 336 ของโลก พ่ายให้แก่ ตวน หยิง หยิง มืออันดับ 95 ของโลก และมือวางอันดับ 3 ของรายการจากจีน 1-2 เซต 6-3, 4-6, 4-6 ตกรอบไปอย่างน่าเสียดาย

ลักษิกา กล่าวว่า แม้ได้เซตแรกมา แต่ไม่ได้ผ่อน ขณะที่คู่แข่งพยายามเร่งเพื่อเก็บเซตคืนให้ได้ เซตสามก็มีแกว่งไปบ้าง แต่พยายามไล่เก็บทุกลูก และรู้สึกดายที่เบรกได้ถึง 2 ครั้ง แต่ก็โดนเบรกคืน 2 ครั้งเช่นกัน แต่ก็ไม่เป็นไร ดีใจที่สามารถชนะได้จากการสู้กับตัวเองและสู้กับคู่แข่งขันได้ สำหรับคู่แข่งขันในรอบต่อไปถือว่าหนักอยู่แล้วเพราะเป็นมือท็อปของโลกและเตรียมตัวมาดี แต่จะพยายามสู้เต็มที่ เพื่อทำให้ดีที่สุด และไม่อยากแพ้ในรอบหน้าเหมือนกับการแข่งขันครั้งก่อน

<img class="aligncenter size-full wp-image-2326" src="https://www.bucket.cloudaccess9.com/ltatorg/2017/11/23435232_1600418393314456_8847627518886906529_n.jpg" alt="" width="960" height="792" />

</div>