<!-- wp:paragraph {"align":"center","textColor":"vce-bg","style":{"color":{"background":"#005aa3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#005aa3;font-size:22px"><strong>"ญาตาวี" โชว์ฟอร์มกระหึ่มล้มเต็ง 1<br>หวดไอทีเอฟบาย"เอสเอที"ที่ปักษ์ใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายและหญิงนานาชาติ สะสมคะแนนโลกของ สหพันธ์เทนนิสนานาชาติ (ไอทีเอฟ) ไทยแลนด์-ไอทีเอฟ เวิลด์ เทนนิส ทัวร์ 2023 ที่จัดโดย มหาวิทยาลัยวลัยลักษณ์ จังหวัดนครศรีธรรมราช และ สมาคมกีฬาลอนเทนนิสแห่งประเทศไทย ในพระบรมราชูปถัมภ์ ณ สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช ได้เปิดฉากขึ้นอีกครั้ง เมื่อวันที่ 2 ก.ค.2566
       ประเภทหญิงเดี่ยว รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 5 ชิงเงินรางวัลรวม 25,000 ดอลลาร์สหรัฐ หรือประมาณ 909,000 บาท เปิดฉากด้วยรอบคัดเลือก โดยคู่ที่น่าสนใจ "แก้ม" ญาตาวี ฉิมฉ่ำ นักเทนนิสไทย วัย 20 ปี ที่ได้ไวลด์การ์ดหรือสิทธิพิเศษลงสนาม พบกับ นัตสึโฮะ อะราคาวะ นักเทนนิสญี่ปุ่น อายุ 25 ปี มือ 740 ของโลก และยังเป็นเต็งหนึ่งของรอบนี้ด้วย ปรากฏว่า ญาตาวี ที่แม้ดูเป็นรองแต่สามารถต่อกรได้อย่างสนุก ใช้เวลาไป 2 ชั่วโมง 10 นาที ซึ่งจบลงด้วยการดวลซูเปอร์ไทเบรก และเป็น ญาตาวี ที่เฉือนชนะอย่างฉิวเฉียด 2-1 เซต ซึ่งเซตแรก ชนะ 7-6 ไทเบรก 8-6 เซตสองแพ้ 3-6 และเซตสาม ชนะซูเปอร์ไทเบรก 10-8 ญาตาวี ผ่านเข้ารอบคัดเลือกรอบสุดท้าย ไปพบกับ เมะอิ ฮะเซะงะวะ จากญี่ปุ่น ที่ชนะ อันจา นายาร์ มือวาง 11 จากออสเตรเลีย 2-0 เซต 6-2, 7-6 ไทเบรก 7-2
       ด้านประเภทชายเดี่ยว รอบคัดเลือกรอบแรก ในรายการ "ไอทีเอฟ เมนส์ เซอร์กิต ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 545,400 บาท ระหว่างนักเทนนิสไทยด้วยกัน "ณัฐ" ปรัชญา อิสโร อายุ 27 ปี มือวาง 7 ของรอบคัดเลือก และมือ 1264 ของโลก พบกับ "ไมค์" ไมเคิล มัธยมจันทร์ นักหวดหนุ่มลูกครึ่งไทย-อเมริกัน ซึ่งได้ไวลด์การ์ด ปรากฏว่า สู้กันได้สนุก ก่อนที่ ปรัชญา จะเป็นผู้ชนะทั้งสองเซต ด้วยสกอร์ 7-6 ไทเบรก 7-4 และ 6-3 ผ่านเข้ารอบคัดเลือกรอบสุดท้ายไปพบกับ คอร์บาน โครว์เธอร์ มือวาง 12 จากนิวซีแลนด์ ที่ชนะ แซม ออสเตอร์ จากออสเตรเลีย 2-0 เซต 6-1, 6-2
       ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว คัดเลือกรอบแรก พิมพ์มาดา ทองคำ ชนะ ริกเก้ เดอ โคนิง (วาง 14-เนเธอร์แลนด์) 6-1, 7-6(5) ณัชชารีย์ ธีรโชติจิรานนท์ แพ้ อลิเซีย สมิธ (วาง 9-ออสเตรเลีย) 3-6, 0-6 อมิตตาลัย ประสูตรนาวิน แพ้ วี ฮวุยวอน (วาง 15-เกาหลีใต้) 3-6, 0-6 โยษิตา ศรีพร แพ้ ฮูเมร่า บาฮาร์มัส (วาง 6-อินเดีย) 1-6, 1-6 ภาวินี ร่วมรักษ์ แพ้ ภาสิน สมริติ (วาง 8-อินเดีย) 6-3, 5-7 และซูเปอร์ไทเบรก 8-10 วรรษชล สวัสดี ชนะ ชิโฮะ อะกิตะ (วาง 7-ญี่ปุ่น) 2-6, 6-2 และซูเปอร์ไทเบรก 10-6 
       ชายเดี่ยว คัดเลือกรอบแรก ฐานทัพ สุขสำราญ (วาง 5) ชนะ เบลก เบย์ลดอน (ออสเตรเลีย) 6-3, 6-1 ธนเพชร ฉันทะ (วาง 11) ชนะ กันตินันท์ สูตินันท์โอภาส 6-1, 6-4 คงทรัพย์ คงคา (วาง 14) ชนะ เอริก แพดแกม (ออสเตรเลีย) 3-6, 6-1 และซูเปอร์ไทเบรก 10-2 ศิวณัฏฐ์ อุ้ยตยะกุล ชนะ ยามะโตะ ซุเอะโอกะ (วาง 8-ญี่ปุ่น) 7-6(2), 6-3
       กฤติน โกยกุล (วาง 10) แพ้ ทอมมี่ แซปลินสกี้ (สหรัฐฯ) 6-7(2-7), 5-7 ณัฏฐญุตม์ นิธิธนนนต์ แพ้ พาทริก โอพลุสติล (วาง 9-เช็ก) 1-6, 5-7 ธีรภัทร ขันติวีรวัฒน์ แพ้ มิตสึกิ เหว่ย คัง เหลียง (วาง 2-มาเลเซีย) 3-6, 0-6 อนพัช ทิมางกูร แพ้ ฮัน ซอน ยอง (วาง 13-เกาหลีใต้) 1-6, 2-6
        สำหรับผลการแข่งขันคู่อื่น ๆ ดูรายละเอียดได้ที่ https://live.itftennis.com/en/live-scores/?_gl=1*1gfl6v8*_ga*NzQ1ODg0NTI5LjE2ODc2NjczNjg.*_ga_ZRMHKRE9CL*MTY4ODI2NjIwNi4yMDcuMS4xNjg4MjY2MjA4LjAuMC4w</code></pre>
<!-- /wp:code -->

<!-- wp:image {"id":37887,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/61248390-B779-440C-9E78-20F224D7370B-1024x683.jpeg" alt="" class="wp-image-37887"/></figure>
<!-- /wp:image -->