<!-- wp:paragraph {"align":"center","textColor":"vce-bg","style":{"color":{"background":"#3d00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#3d00a3;font-size:22px"><strong>“มนัญชญา”สุดฮอตพลิกชนะมือ1ญี่ปุ่น<br>ไทยยิ่งมั่นใจลุยเก็บแต้มบีเจเคคัพต่อ</strong></p>
<!-- /wp:paragraph -->

<!-- wp:paragraph -->
<p>ทีมเทนนิสสาวไทยเก็บแต้มเซอร์ไพรส์จากญี่ปุ่น ก่อนแพ้ไป 1-2 คู่ การแข่งขันเทนนิสชิงแชมป์โลก ประเภททีมหญิง รายการ "2023 บิลลี จีน คิง คัพ บาย เกนบริดจ์" หรือชื่อย่อ "บีเจเค คัพ" โซนเอเชีย/โอเชียเนีย กลุ่ม 1 ที่โอลิมปิก เทนนิส สคูล กรุงทาชเคนต์ ประเทศอุซเบกิสถาน ซึ่งจบลงเมื่อคืนวันที่ 12 เมษายน</p>
<!-- /wp:paragraph -->

<!-- wp:paragraph -->
<p>การแข่งขันแมตช์ที่ 2 ในระบบพบกันหมด ไทยเจอกันญี่ปุ่น ทีมวางอันดับ 1</p>
<!-- /wp:paragraph -->

<!-- wp:paragraph -->
<p>คู่แรก เดี่ยวมือ 2 "ออมสิน" อัญชิสา ฉันทะ มือ 527 ของโลก พบ มาอิ ฮอนตามะ มือ 203 ของโลก</p>
<!-- /wp:paragraph -->

<!-- wp:paragraph -->
<p>เซตแรก อัญชิสาสู้ได้ดีในช่วงต้น รีเทิร์นสู้อย่างสนุก ก่อนมาโดนเบรกในเกม 4 และ 6 แพ้ไป 1-6 เซตสอง ฮอนตามะเบรกเสิร์ฟได้ตั้งแต่เกมแรก และใช้ความเร็วบวกกับความดุดันเล่นงาน เบรกได้อีกในเกม 5, 7 เอาชนะไป 6-1 อัญชิสา แพ้ 0-2 เซต 1-6, 1-6</p>
<!-- /wp:paragraph -->

<!-- wp:paragraph -->
<p>คู่สอง เดี่ยวมือ 1 ไทยส่ง "ไหม" มนัญชญา สว่างแก้ว มือ 432 ของโลก พบกับ โมยูกะ อูชิจิมะ มือ 136 ของโลก</p>
<!-- /wp:paragraph -->

<!-- wp:paragraph -->
<p>เซตแรก ถึงแม้อันดับโลกจะต่ำกว่า แต่มนัญชญาเล่นแบบไม่กลัว ยิงวินเนอร์ได้อย่างแม่นยำ เสิร์ฟ 2 เอซ ปิดเซตชนะไป 6-4 เซตสอง อูชิจิมะเล่นละเอียดขึ้น เปลี่ยนจังหวะเล่นช้าลง แต่สกอร์ยังสูสี สาวญี่ปุ่นเบรกเกม 9, 11 นำ 6-5 และชนะไป 7-5 เสมอกัน 1-1 เซต</p>
<!-- /wp:paragraph -->

<!-- wp:paragraph -->
<p>เซตสาม ทั้งคู่สู้กันอย่างสนุกสูสี สาวไทยสู้ทุกจังหวะ เสมอกัน 5-5 ก่อนที่มนัญชญาจะเบรกได้เกมที่ 11 ขึ้นแท่น 6-5 และออกมาเสิร์ฟปิดเกมชนะไป 7-5 พลิกล็อกคว่ำมือ 1 ของญี่ปุ่น 2-1 เซต 6-4, 5-7, 7-5 ตีเสมอ 1-1 คู่ให้ไทย</p>
<!-- /wp:paragraph -->

<!-- wp:paragraph -->
<p>คู่ตัดสิน ประเภทหญิงคู่ ไทยส่ง "เอิร์ธ" เพียงธาร ผลิพืช มือ 133 ของโลกประเภทคู่ กับ "ลักส์" ลักษิกา คำขำ มือ 214 ของโลกประเภืคู่ พบกับ ชูโกะ อาโอยามะ มือ 18 ของโลกประเภทคู่ กับ เอริ โฮซูมิ มือ 57 ของโลกประเภทคู่</p>
<!-- /wp:paragraph -->

<!-- wp:paragraph -->
<p>เพียงธาร และ ลักษิกา พยายามเล่นให้เหนียวแน่นที่สุด แต่สู้ความเข้าขาของคู่ญี่ปุ่นไม่ไหว เซตแรกแพ้ไป 2-6 หลังจากนั้นสู้ได้สูสีขึ้น ในเซตสอง ญี่ปุ่นนำ 5-3 แต่ไทยเบรกเสิร์ฟไล่มา 4-5 ก่อนแพ้ไป 5-7 และแพ้ 0-2 เซต 2-6, 5-7 สกอร์รวมญี่ปุ่นชนะ 2-1 คู่ ทำให้ไทยแพ้ 2 แมตช์ติดต่อกัน ญี่ปุ่นชนะ 2 แมตช์รวด</p>
<!-- /wp:paragraph -->

<!-- wp:paragraph -->
<p>ผลคู่อื่นๆ อินเดีย ชนะ อุซเบกิสถาน 3-0 คู่ เกาหลีใต้ ชนะ จีน 2-1 คู่ ส่วนโปรแกรมวันที่ 13 เมษายน ไทย พบ เกาหลีใต้, จีน พบ อินเดีย, ญี่ปุ่น พบ อุซเบกิสถาน</p>
<!-- /wp:paragraph -->

<!-- wp:paragraph -->
<p>“ไหม” มนัญชญา ที่ล้มเดี่ยวมือ 1 ของญี่ปุ่น กล่าวว่า ที่ผ่านมาเคยเจอกับ อูชิจิมะ มาแล้ว 2 ครั้ง และไม่เคยชนะได้ วันนี้พยายามเล่นเต็มที่ทุกแต้ม ดีใจที่ชนะได้แล้ว และเก็บแต้มให้ทีมไทยได้ ที่สำคัญช่วยสร้างความมั่นใจให้กับตัวเองได้มาก เพราะสามารถชนะมือระดับท็อป 200 ได้อีกครั้ง ส่วนอีก 3 แมตช์ที่เหลือ อยากลงสนามอีกและจะเล่นเต็มที่แบบไม่กดดันตัวเอง เชื่อว่าจะทำผลงานที่ดีได้แน่นอน</p>
<!-- /wp:paragraph -->

<!-- wp:paragraph -->
<p>“โค้ชเอ็กซ์" นายพชรพล คำสมาน กัปตันทีมไทย กล่าวว่า วันนี้ทีมไทยแสดงให้เห็นแล้วว่ามาตรฐานไม่ได้ต่างจากทีมชั้นนำของเอเชียอย่างญี่ปุ่น สู้ได้อย่างสูสีทั้งเดี่ยวมือ 1 และประเภทคู่ ทำให้มีความมั่นใจมากขึ้นว่า 3 แมตช์ที่เหลือจะสู้กับทุกทีมได้ ยิ่งการที่เกาหลีใต้ชนะจีนมา แต่มือของเกาหลีใต้กับไทยไม่ต่างกันมาก ยิ่งทำให้มีความหวังสูงขึ้นว่ามีความเป็นไปได้ที่จะชนะได้ทุกทีมที่เหลือ แม้กระทั่งจีน หรือถ้าแพ้ไม่แพ้ 0-3 เพื่อรักษาสถานภาพให้อยู่ในกลุ่ม 1 ต่อไปได้</p>
<!-- /wp:paragraph -->

<!-- wp:paragraph -->
<p>“หลังจากผ่านมา 2 วัน เรามั่นใจกันมากขึ้นเรื่อยๆ และเล่นดีขึ้นเรื่อยๆ ถึงจะยังไม่ชนะ แต่เราชนะได้ 1 คู่ทั้ง 2 วัน ถ้าชนะเกาหลีใต้ได้ก็น่าจะยิ่งมั่นใจมากขึ้นไปอีก ผมว่าเรามีโอกาสที่ดีที่จะชนะเกาหลีใต้ได้” โค้ชเอ็กซ์กล่าว</p>
<!-- /wp:paragraph -->

<!-- wp:image {"id":36896,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/30D9C3FD-101B-4ED9-BFFD-FDE6F6575AB1-1024x683.jpeg" alt="" class="wp-image-36896"/></figure>
<!-- /wp:image -->