<!-- wp:paragraph {"align":"center","textColor":"vce-bg","style":{"color":{"background":"#8800a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#8800a3;font-size:22px"><strong>"กษิดิศ" นำนักเทนนิสไทยทะลุก่อนรองฯ<br>"พัชรินทร์" โชว์ฟอร์มเต็ง4ลิ่วหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไอทีเอฟ เวิลด์ เทนนิส ทัวร์ 2024 สัปดาห์ที่ 3 เทนนิสชาย รายการ "ไอทีเอฟ เวิลด์ ทัวร์ (เอ็ม3)" และเทนนิสหญิง รายการ "ไอทีเอฟ เวิลด์ ทัวร์ (ดับเบิลยู2)" ชิงเงินรางวัลรวมรายการละ 15,000 ดอลลาร์สหรัฐ หรือประมาณ 540,000 บาท รวม 2 รายการอยู่ที่ 1,080,000 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 29 ก.พ. 2567 เป็นการแข่งขันรอบเมนดรอว์วันที่สาม
  ประเภทชายเดี่ยว รอบสอง (16 คนสุดท้าย) "บูม" กษิดิศ สำเร็จ นักเทนนิสทีมชาติไทย วัย 23 ปี มือ 666 โลก พบกับ เซียว ลีนัง หนุ่มจีนวัย 23 ปี มือ 725 โลก ผลปรากฏว่า ชัยชนะในเซตแรกตกเป็นของหนุ่มจีน ทำให้ กษิดิศ ต้องปรับแผนสู้ พยายามใช้ลูกเสิร์ฟเป็นอาวุธ ซึ่งในแมทช์นี้เสิร์ฟเอซได้ถึง 13 ครั้ง ก่อนที่ กษิดิศ จะพลิกสถานการณ์ กลับมาเป็นฝ่ายเฉือนชนะ 2-1 เซต 4-6, 6-3 และ 6-4 ในเวลา 2 ชั่วโมง 15 นาที กษิดิศ ผ่านเข้ารอบก่อนรองชนะเลิศต่อไป
  นอกจากนี้ยังมีนักเทนนิสชายไทยคว้าชัยในรอบสองได้เช่นกัน โดย แม็กซิมัส ภราพล โจนส์ นักเทนนิสลูกครึ่งไทย-ออสเตรเลีย มือวาง 6 ของรายการ ชนะ ณัฏฐญุตม์ นิธิธนนนต์ 2-0 เซต 6-1, 6-2 รวมทั้ง "เจได" เครดิต ไชยรินทร์ ก็สามารถเอาชนะ มิตสึกิ เหว่ย คัง ลีออง จากมาเลเซีย ดีกรีแชมป์ไอทีเอฟที่ ม.วลัยลักษณ์ เมื่อวันที่ 10 ก.ย. 2566 ได้ 2-1 เซต 6-4, 4-6 และ 6-4
  ด้านประเภทหญิงเดี่ยว รอบสอง (16 คนสุดท้าย) ก็มีนักเทนนิสไทยคว้าชัย โดย "อีฟ" พัชรินทร์ ชีพชาญเดช มือ 588 ของโลก และเต็ง 4 ของรายการ ใช้เวลาเพียง 57 นาที หวดเอาชนะ ลอร่า ชิเลโควา จากสโลวาเกีย 2-0 เซต 6-0, 6-3 ส่งผลให้ พัชรินทร์ ผ่านเข้ารอบก่อนรองชนะเลิศ หรือ 8 คนสุดท้ายต่อไป เช่นเดียวกับ "ออม" วรรษชล สวัสดี มือ 1,106 โลก ที่เฉือนชนะ เจนนิเฟอร์ ลุยคัม จากอินเดีย มือ 1,309 โลก 2-1 เซต ด้วยสกอร์ 6-2, 1-6 และ 7-6 ไทเบรก 7-4 
  ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบสอง ธนเพชร ฉันทะ แพ้ เจีย ชุย (วาง 4-จีน) 6-7(2-7), 1-6 หญิงเดี่ยว รอบสอง ภาวินี ร่วมรักษ์ แพ้ หยวน เฉิงอี้อี้ (วาง 7-จีน) 2-6, 0-6
  ชายคู่ รอบก่อนรองชนะเลิศ คงทรัพย์ คงคา-กฤติน โกยกุล แพ้ ฮวง ซุง-ห่าว-จอง ยองซอก (คู่วาง 1 ไต้หวัน-เกาหลีใต้) 3-6, 1-6 ณัฐสิทธิ์ กุลสุวรรณ์-ศุภวัฒน์ แซ่อุ้ย แพ้ เจีย ชุย-เซียว ลีนัง (คู่วาง 2 จีน) 3-6, 6-7(3-7) ศิวณัฎฐ์ อุ้ยตยะกุล-ธนเพชร ฉันทะ แพ้ มู เต๋า-สเตฟาโนส ซาเคลลาริดิส (คู่วาง 3 จีน-กรีซ) 7-5, 4-6 และซูเปอร์ไทเบรก 4-10</code></pre>
<!-- /wp:code -->

<!-- wp:image {"id":41767,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4077-1024x683.jpeg" alt="" class="wp-image-41767"/></figure>
<!-- /wp:image -->