<!-- wp:paragraph {"align":"center","style":{"typography":{"fontSize":20},"color":{"background":"#efdce6"}}} -->
<p class="has-text-align-center has-background" style="background-color:#efdce6;font-size:20px"><strong>ประธานไอทีเอฟส่งข่าว"เดวิสคัพ""ไทยไม่ตกชั้น"อยู่เวิลด์กรุ๊ป 2 ต่อ</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ตนได้รับหนังสือแจ้งจาก นายเดวิด ฮักเกอร์ตี้ ประธานสหพันธ์เทนนิสนานาชาติ (ไอทีเอฟ) ระบุว่า คณะกรรมการสหพันธ์ฯ ได้ประชุมกันล่าสุด เพื่อหารือเกี่ยวกับการหาทีมแทนรัสเซีย ซึ่งถูกตัดออกจากการแข่งขันเทนนิสชิงแชมป์โลก ประเภททีมชาย "เดวิสคัพ บาย ราคูเท็น 2022" ตามมติของคณะกรรมการสหพันธ์ฯ</p>
<!-- /wp:paragraph -->

<!-- wp:paragraph -->
<p>ตามกฎข้อ 80 ของการแข่งขันเดวิสคัพ เหตุการณ์ที่เกิดขึ้นเป็นเหตุการณ์เฉพาะหน้า ซึ่งอยู่นอกแผน คณะกรรมการสหพันธ์ฯ จะต้องหาทางแก้ปัญหาที่ดีที่สุดในสถานการณ์นี้ โดยยึดหลัก 2 ข้อ คือ 1.ข้อกำหนดเรื่องการหาทีมตัวแทนกรณีมีประเทศถอนทีมจากการแข่งขัน โดยยึดหลักความบริสุทธิ์ยุติธรรม และยึดหลักการหาทีมแทนจากกรณีอื่น ๆ ในอดีต และ 2.ความสามารถในการเป็นเจ้าภาพจัดการแข่งขันภายใต้สภาพแวดล้อมการเดินทางและการเป็นผู้จัดการแข่งขันที่ดีในสถานการณ์โควิด</p>
<!-- /wp:paragraph -->

<!-- wp:paragraph -->
<p>จากการตัดรัสเซียในรอบสุดท้าย (ไฟนอลส์ 4 ทีม) ทำให้โควตาตกเป็นของ เซอร์เบีย ซึ่งก่อนหน้านี้ได้ไวลด์การ์ด ฉะนั้น ไวลด์การ์ดของ เซอร์เบีย จะตกเป็นของทีมอื่นแทน โดยจะต้องดึงทีมจากกลุ่มเวิลด์กรุ๊ป 1 ไปแข่งในรอบสุดท้าย และดึงทีมจากเวิลด์กรุ๊ป 2 ไปแทนที่ในสายแข่งเวิลด์กรุ๊ป 1 ที่ว่างลง นอกจากนี้ ยังทำให้เวิลด์กรุ๊ป 2 มีที่ว่าง 1 ที่ด้วย</p>
<!-- /wp:paragraph -->

<!-- wp:paragraph -->
<p>ตามกฎข้อ 17.2 กรณีมีการถอนทีมก่อนจับสลากแบ่งสายเวิลด์กรุ๊ป 1 และ 2 คณะกรรมการจัดการแข่งขันเดวิสคัพจะเลือกทีมทดแทนชาติที่ถอนตัวตามความเหมาะสม และผลการประชุมได้ข้อสรุปว่า จะให้สิทธิทีมผู้แพ้เวิลด์กรุ๊ป 2 เพลย์ออฟ ที่มีอันดับดีที่สุด จากเดิมที่จะไปแข่งกรุ๊ป 3 ได้ไปเล่นในเวิลด์กรุ๊ป 2 ซึ่งทีมดังกล่าวคือ ประเทศไทย (เนื่องจากจีนที่มีอันดับโลกสูงกว่าไทย 1 อันดับ ได้สิทธิแทนที่เบลารุส ซึ่งโดนตัดทีมออกจากการแข่งขันเช่นเดียวกับรัสเซียไปก่อนหน้านั้นแล้ว)</p>
<!-- /wp:paragraph -->

<!-- wp:paragraph -->
<p>นายสุชัย กล่าวว่า ในตอนท้ายของหนังสือดังกล่าว ยังได้สรุปด้วยว่า ตามกฎข้อ 81 ว่าด้วยเหตุการณ์เฉพาะหน้า และการแก้ปัญหาโดยยึดหลักความบริสุทธิ์ยุติธรรม ไอทีเอฟจึงยืนยันว่า ประเทศไทยจะได้สิทธิแข่งขันในเวิลด์กรุ๊ป 2 แทน จากการเลื่อนทีมขึ้นไปแข่งตามเงื่อนไขดังกล่าวข้างต้น.</p>
<!-- /wp:paragraph -->

<!-- wp:image {"id":31353,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/276991517_5169437953079131_53284314817235031_n-1024x683.jpg" alt="" class="wp-image-31353"/></figure>
<!-- /wp:image -->