<!-- wp:paragraph {"align":"center","style":{"typography":{"fontSize":20},"color":{"background":"#c6cae0"}}} -->
<p class="has-text-align-center has-background" style="background-color:#c6cae0;font-size:20px"><strong>"ธนภัทร" ผงาดแชมป์! เทนนิสเกรด 3 ที่แคนาดา</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 3 รายการ "เจทรี มอนทรีออล 2021" ที่ประเทศแคนาดา เมื่อคืนวันที่ 13 พ.ย. 2564 ประเภทชายเดี่ยว รอบชิงชนะเลิศ "ต้นไม้" ธนภัทร นิรันดร นักเทนนิสดาวรุ่งไทยวัย 17 ปี มืออันดับ 170 เยาวชนโลก และเป็นมือวางอันดับ 2 ของรายการ พบ เลียม โดรเวอร์-มัตติเน่น ดาวรุ่งวัย 16 ปีของแคนาดา มืออันดับ 1,411 เยาวชนโลก ปรากฏว่า ธนภัทร ใช้ประสบการณ์หวดเอาชนะได้ 2-0 เซต ด้วยสกอร์ 6-1 และ 6-2 ทำให้ ธนภัทร คว้าแชมป์มาครองได้สำเร็จ พร้อมรับคะแนนสะสมอันดับเยาวชนโลก 100 คะแนน ส่วนรองแชมป์รับ 60 คะแนน</p>
<!-- /wp:paragraph -->

<!-- wp:paragraph -->
<p>จากผลงานดังกล่าว นับเป็นการคว้าแชมป์ประเภทชายเดี่ยวครั้งแรกในการเล่นระดับไอทีเอฟ จูเนียร์ ของ ธนภัทร ด้วย หลังจากผ่านเข้าชิงชนะเลิศ 6 ครั้งและได้รองแชมป์ทั้ง 6 ครั้ง นอกจากนี้ ธนภัทร ยังทำได้ดีในประเภทชายคู่ โดยก่อนหน้านี้ ได้แชมป์ประเภทชายคู่มาแล้วถึง 13 รายการ นับตั้งแต่ปี ค.ศ.2018 ซึ่งรวมรายการใหญ่ล่าสุด ที่ ธนภัทร จับคู่กับ พอล อินชอสป์ จากฝรั่งเศส คว้าแชมป์ประเภทชายคู่ ศึกเทนนิส ไอทีเอฟ เวิลด์ เทนนิส ทัวร์ จูเนียร์ เกรด เอ รายการ "เจเอ เคปทาวน์ 2021" ที่แอฟริกาใต้ เมื่อปลายเดือน ต.ค.ที่ผ่านมา</p>
<!-- /wp:paragraph -->

<!-- wp:image {"id":29728,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/248347619_4735324206490510_1901563653385338656_n-768x1024.jpg" alt="" class="wp-image-29728"/></figure>
<!-- /wp:image -->