<!-- wp:paragraph {"align":"center","textColor":"vce-bg","style":{"color":{"background":"#00a375"}}} -->
<p class="has-text-align-center has-vce-bg-color has-text-color has-background" style="background-color:#00a375"><strong>ไม่พลิก "อัญชิสา" โชว์ฟอร์มเต็งหนึ่ง<br>"พล" ชนะหวิวลิ่วหวดไอทีเอฟปักษ์ใต้</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 7 เทนนิสชาย "ไอทีเอฟ เมนส์ เวิลด์ ทัวร์ 2023 (1)" และเทนนิสหญิง "ไอทีเอฟ วีเมนส์ เซอร์กิต 2" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 534,600 บาท รวม 2 รายการอยู่ที่ 1,069,200 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 23 ส.ค. 2566 เป็นการแข่งขันรอบแรกวันที่สอง
        ประเภทหญิงเดี่ยว โผไม่พลิก เมื่อ "ออมสิน" อัญชิสา ฉันทะ นักเทนนิสไทย วัย 20 ปี มือ 478 โลก ที่ในรายการนี้ถูกจัดให้เป็นเต็ง 1 ของรายการ โชว์ฟอร์มสมราคามือวาง ประเดิมชัยชนะจาก ปราธยุชา ราชาปุดี นักหวดอินเดีย วัย 22 ปี มือ 1,294 โลก ได้ 2-0 เซต 6-2, 6-4 ในเวลา 70 นาที ส่งผลให้ "ออมสิน" ผ่านเข้ารอบสอง หรือ 16 คนสุดท้าย ไปพบกับ "หมิว" สลักทิพย์ อุ่นเมือง นักเทนนิสไทยวัย 17 ปี มือ 1,197 ของโลก ที่เข้ารอบไปรออยู่แล้ว
        ด้านชายเดี่ยว "สิงห์" พล วัฒนกูล นักเทนนิสไทย อายุ 28 ปี มือ 1,364 โลก ที่ได้ไวลด์การ์ดลงสนาม เก็บเซตแรกจาก โคดี้ เพียร์สัน หนุ่มออสเตรเลีย อายุ 24 ปี มือ 973 โลก ได้ก่อนแต่มาพลาดท่าในเซตสอง ทำให้ต้องดวลเซตสามและเป็น พล ที่ทำได้ดีกว่า ก่อนเป็นฝ่ายเฉือนชนะ 2-1 เซต หลังดวลแร็กเกตนานถึง 2 ชั่วโมง 19 นาที ด้วยสกอร์ 7-5, 5-7 และ 6-1 ทำให้ พล ฉลุยสู่รอบสอง ไปพบกับ แม็กซิมัส ภราพล โจนส์ นักเทนนิสไทย ลูกครึ่งไทย-ออสเตรเลีย มือวาง 5 ของรายการ ที่ชนะ เชส เฟอร์กูสัน จากออสเตรเลีย 2-1 เซต 6-2, 4-6 และ 6-2
       ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก จุฬาลักษณ์ แซ่อึ้ง ชนะ ภาวินี ร่วมรักษ์ 6-0, 6-1 พัชรินทร์ ชีพชาญเดช (วาง 7) ชนะ กมลวรรณ ยอดเพ็ชร 7-5, 6-4 
       ชายเดี่ยว รอบแรก ธนเพชร ฉันทะ ชนะ เจค็อบ แบรดชอว์ (วาง 8-ออสเตรเลีย) 6-2, 6-4 กษิดิศ สำเร็จ (วาง 3) ชนะ อิคบาล อิสฮาค (อินเดีย) 6-4, 7-5 ฐานทัพ สุขสำราญ แพ้ ซุลตานอฟ คูโมยุน (วาง 1-อุซเบกิสถาน) 1-6, 2-6
       สำหรับผลการแข่งขันคู่อื่น ๆ มีดังนี้ https://live.itftennis.com/en/live-scores/?_gl=1*1g0sc5w*_ga*NzQ1ODg0NTI5LjE2ODc2NjczNjg.*_ga_ZRMHKRE9CL*MTY5Mjc3NTk4OC4zMjUuMS4xNjkyNzc2MDA1LjAuMC4w</code></pre>
<!-- /wp:code -->

<!-- wp:image {"id":38806,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3436-1024x683.jpeg" alt="" class="wp-image-38806"/></figure>
<!-- /wp:image -->