<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทีมหญิงยู 12 ไทย ดวล เอกวาดอร์ ประเดิมศึกคอร์ทดินที่เปรู</strong></p>
<!-- /wp:paragraph -->

<!-- wp:paragraph -->
<p><a></a> ความเคลื่อนไหวทีมเทนนิสเยาวชนหญิงทีมชาติไทย รุ่นอายุไม่เกิน 12 ปี ชุดลุยศึก รายการ "COPA COSAT 12 AÑOS 2025" โดยมี 8 ประเทศร่วมชิงชัย ระหว่างวันที่ 17-21 พ.ย. 2568 แข่งขันคอร์ทดิน ณ เมืองลิมา ประเทศเปรู ล่าสุดเมื่อวันที่ 16 พ.ย.68 ตามเวลาท้องถิ่น เป็นการจับสลากแบ่งสายการแข่งขัน</p>
<!-- /wp:paragraph -->

<!-- wp:paragraph -->
<p>ผลการจับสลากปรากฏว่า ทีมเทนนิสหญิง ยู 12 ไทย อยู่กลุ่มบี ร่วมกับ อาร์เจนตินา, เอกวาดอร์ และ สาธารณรัฐโดมินิกัน โดยทีมไทย จะประเดิมสนามนัดแรกพบกับ ทีมชาติ เอกวาดอร์ ในวันที่ 17 พ.ย. ตามเวลาท้องถิ่น ซึ่งรายการนี้จะเอาอันดับ 1-2 ของกลุ่มผ่านเข้าสู่รอบรองชนะเลิศ ส่วนอันดับ 3-4 จะไปแข่งขันจัดอันดับต่อไป</p>
<!-- /wp:paragraph -->

<!-- wp:paragraph -->
<p>สำหรับนักกีฬาเยาวชนหญิงทีมชาติไทยชุดนี้ ประกอบด้วย "น้องสายรุ้ง" ณิชวรัชญ์ พลอยเกษมสุข, "น้องปาล์มมี่" ศิริกร พูลผล และ "น้องโซเฟีย" อาร์ภรนันท์ โซเฟีย แสงสุชาติ โดยมี "โค้ชจิม" จ่าสิบเอกสหทัศน์ ศุภกิจ เป็นหัวหน้าผู้ฝึกสอน</p>
<!-- /wp:paragraph -->

<!-- wp:paragraph -->
<p>วันเดียวกัน “โค้ชจิม” ยังได้นำนักกีฬาลงสนามฝึกซ้อมเป็นมื้อแรกด้วย ซึ่งได้ซ้อมกับทีมเวเนซุเอลา โดยนักกีฬาไทยทุกคนพร้อมสำหรับการแข่งขันแมทช์แรกแล้ว แม้ยังมีอาการเหนื่อยล้าจากการเดินทาง ซึ่งใช้เวลาเดินทาง 40 ชั่วโมง และเวลาที่ประเทศเปรูช้ากว่าประเทศไทย 12 ชั่วโมง</p>
<!-- /wp:paragraph -->

<!-- wp:paragraph -->
<p>“ตอนนี้ น้อง ๆ นักกีฬากำลังใจดี ทุกคนจะสู้เต็มที่ แม้ร่างกายจะล้าก็ตาม จะพยายามเก็บชัยชนะมาให้ได้เพื่อลุ้นเป็น 1 ใน 2 ทีมที่ได้เข้ารอบรองชนะเลิศครับ” โค้ชจิม กล่าว</p>
<!-- /wp:paragraph -->

<!-- wp:image {"id":53229,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/582265285_1276052977891015_1193144314326374498_n-768x1024.jpg" alt="" class="wp-image-53229"/></figure>
<!-- /wp:image -->