<p style="text-align: center;"><strong><span style="font-size: 14pt;">"พัชรินทร์"เฉือน"เพียงธาร"เข้ารอบหวดเอส เอ ที </span></strong></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 825,000 บาท สัปดาห์ที่ 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 13 ส.ค. เป็นเมนดรอว์วันแรก ประเภทหญิงเดี่ยว รอบแรก "เอิร์ธ" เพียงธาร ผลิพืช นักเทนนิสหญิง วัย 25 ปี ดีกรีทีมชาติไทยชุดเอเชี่ยนเกมส์ ครั้งที่ 18 มือวางอันดับ 3 ของรายการ และมือ 275 ของโลก พบกับ "อีฟ" พัชรินทร์ ชีพชาญเดช สาว<span class="text_exposed_show">ไทยวัย 23 ปี มือ 606 ของโลก ปรากฏว่า คู่นี้ดวลกันสนุกมาก ซึ่งต้องเล่นกันถึง 3 เซต และเป็น พัชรินทร์ ที่เฉือนเอาชนะไป 2-1 เซต ด้วยสกอร์ 6-3, 6-7(5-7) และ 6-4 ใช้เวลาแข่งขันถึง 2 ชั่วโมง 49 นาที ผ่านเข้ารอบสองต่อไป ซึ่งจะพบกับ มานะ อายูคาวะ (ญี่ปุ่น) ที่ชนะ จิฮิโระ มูรามัทสึ (ญี่ปุ่น) 7-5, 7-5</span>
<div class="text_exposed_show">

ส่วนผลแข่งขันคู่อื่น หญิงเดี่ยว รอบแรก ชนิกานต์ ศิลกุล แพ้ รูตูย่า โบซาเล (มือวาง7-อินเดีย) 2-6, 2-6, ปริษา รัชฎานนท์ แพ้ เริ่น เจีย ฉี (จีน) 0-6, 0-6, ศุภาพิชญ์ เกือรัมย์ แพ้ คิม ดาบิน (เกาหลีใต้) 1-6, 2-6, มิชิกะ โอเซกิ (ญี่ปุ่น) ชนะ ชิโฮะ อกิตะ (ญี่ปุ่น) 6-1, 6-2, ลี หัว-เฉิน (ไต้หวัน) ชนะ มาฮัก จาอิน (อินเดีย) 7-5, 6-3, ลี หย่า ซวน (มือวาง 4-ไต้หวัน) ชนะ คาริน เคนเนล (สวิตเซอร์แลนด์) 6-1, 6-0

ขณะที่ หญิงคู่ รอบแรก (16 คู่) กมลวรรณ บัวแย้ม /วรรษชล สวัสดี ชนะ ปริษา รัชฎานนท์ /ณัชชารีย์ ธีรโชติจิรานนท์ 6-2, 6-2, เดสตานี ไออาว่า /เนกธา เบนส์ (มือวาง4-ออสเตรเลีย) ชนะ โอลา อาบู เซครี (อียิปต์) /นาตาช่า พัลฮา (อินเดีย) 6-4, 6-1, หวัง ซิน หยู /หวัง ซี่หยู (จีน) ชนะ ลี หัว-เฉิน (ไต้หวัน) /เคียวกะ โอกามูระ (ญี่ปุ่น) 6-4, 6-3, ธมจันทร์ มอมขุนทด /บุณยวีร์ ธรรมไชยวัฒน์ แพ้ ฮิโรโกะ คุวาตะ /จิฮิโระ มูรามัทสึ (คู่มือวาง3-ญี่ปุ่น) 5-7, 6-1 และ 5-10

<img class="alignnone size-full wp-image-14668" src="https://www.bucket.cloudaccess9.com/ltatorg/2018/08/39083347_1950817738274518_4732739701729918976_n.jpg" alt="" width="960" height="640" />

<img class="alignnone size-full wp-image-14672" src="https://www.bucket.cloudaccess9.com/ltatorg/2018/08/39094248_1950817621607863_2308029645783564288_n.jpg" alt="" width="960" height="640" />

</div>