<!-- wp:paragraph {"align":"center","style":{"typography":{"fontSize":20},"color":{"background":"#cee1e9"}}} -->
<p class="has-text-align-center has-background" style="background-color:#cee1e9;font-size:20px"><strong>นักหวดเจ้าถิ่นซิวชัย 2 แมทช์ลิ่วเมนดรอว์ศึกเทนนิสไทยแลนด์ฯ สนาม 5 ที่ขอนแก่น"โค้ชเบิ้ม" ร่วมแจมก่อนปราชัยหนุ่มอินเดีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 5 ชิงเงินรางวัลรวม 600,000 บาท จัดขึ้น ณ สนามเทนนิสศรีชาพันธุ์ จ.ขอนแก่น เมื่อวันที่ 2 มิ.ย. 2568 เป็นการแข่งขันวันแรก ซึ่งเริ่มแข่งขันด้วยรอบคัดเลือกของประเภทชายเดี่ยว เพื่อคัดเอา 8 นักเทนนิสผ่านเข้ารอบเมนดรอว์ต่อไป ไฮไลท์ประเภทชายเดี่ยว ดร.ธนากร ศรีชาพันธุ์ นักหวดเจ้าถิ่น อดีตทีมชาติไทย หรือ "โค้ชเบิ้ม" ซึ่งปัจจุบันเป็นผู้ฝึกสอนกีฬาเทนนิส ได้ร่วมสร้างสีสันให้กับการแข่งขัน ซึ่งลงแข่งขันวันเดียวถึง 2 รอบ โดยรอบคัดเลือก รอบแรก ดร.ธนากร จากขอนแก่น เอาชนะ ปรเมษฐ์ กรมเวช มือวาง 15 รอบคัดเลือก จากสกลนคร ด้วยสกอร์ 6-0 ทั้งสองเซต จากนั้น ในรอบคัดเลือก รอบสอง ซึ่งเป็นรอบสุดท้าย ดร.ธนากร มาปราชัยให้แก่ อาร์นาฟ คาปูร์ ชาวอินเดีย จาก กทม. ซึ่งเป็นมือวาง 7 รอบคัดเลือก 0-2 เซต ด้วยสกอร์ 3-6 และ 0-6 ตกรอบไปตามระเบียบ ในขณะที่นักหวดหนุ่มอินเดียผ่านเข้ารอบเมนดรอว์ต่อไป อีกคู่ที่น่าสนใจ นภัสดล อุบลแก้ว นักเทนนิสเจ้าถิ่น ขอนแก่น โชว์ความแข็งแกร่ง คว้าชัยวันเดียว 2 แมทช์ ซึ่งรอบคัดเลือก รอบแรก นภัสดล ชนะ วรดิตถ์ ปัทมโรจน์ มือวาง 12 รอบคัดเลือก จากอ่างทอง 2-0 เซต 6-1, 6-4 จากนั้น รอบคัดเลือก รอบสุดท้าย นภัสดล ชนะ อิทธิพล ศรีเสน มือวาง 8 จากประจวบคีรีขันธ์ 2-0 เซต 6-2, 6-2 ส่งผลให้ นภัสดล ตีตั๋วสู่รอบเมนดรอว์ทันที</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ ประเภทชายเดี่ยว รอบคัดเลือก รอบสุดท้าย พลกฤษฎิ์ แซ่อึ้ง (ขอนแก่น) ชนะ นิยม เชื้อศุภโรบล (ยโสธร) 6-2, 6-2 ภูดิถ ปภัสร์สิริกุล (นครราชสีมา) แพ้ เซเมน วอโรนิน 4-6, 3-6 คมธัช กิตตโชค (กทม.) ชนะ เอกภณ ศิวบวรวิช (กาฬสินธุ์) 6-2, 6-1 จักรภัทร ไต๋สกุล (พิษณุโลก) ชนะ เพิ่มภูมิ ภาณุวงศ์ (นครราชสีมา) 6-4, 6-2 กันตพงศ์ พิมพ์วงศ์ (ขอนแก่น) ชนะ เปรม จันทร์รุ่งเรือง (สกลนคร) 7-6(5), 7-5 ธนัท สุทธิวงศ์ (นครสวรรค์) ชนะ วชิรวิทย์ พลหาราช (นครราชสีมา) 6-2, 6-0</p>
<!-- /wp:paragraph -->

<!-- wp:image {"id":49843,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/503487616_1137257431770571_4696913164282801474_n-1024x683.jpg" alt="" class="wp-image-49843"/></figure>
<!-- /wp:image -->