<p style="text-align: center;"><strong><span style="font-size: 14pt;">"ลัลนา"คว้าแชมป์"พีทีที-ไอทีเอฟ จูเนียร์ เกรด 4" </span></strong></p>

การแข่งขันเทนนิสเยาวชนนานาชาติ สะสมคะแนนอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ รายการ "พีทีที-ไอทีเอฟ จูเนียร์ เกรด 4" ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 29 มิ.ย. เป็นวันสุดท้าย นายรัฎ อักษรานุเคราะห์ กรรมการอำนวยการและฝ่ายประชาสัมพันธ์ สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เป็นประธานมอบรางวัล

รอบชิงชนะเลิศ ประเภทหญิงเดี่ยว "รวงข้าว" ลัลนา ธาราฤดี นักเทนนิสไทย มือว<span class="text_exposed_show">างอันดับ 4 ของรายการ และมือ 343 เยาวชนโลก พบกับ คู ยอน วู นักเทนนิสเกาหลีใต้ มือวางอันดับ 1 และมือ 105 เยาวชนโลก ดีกรีแชมป์หญิงเดี่ยว รายการ "แอลทีเอที-ไอทีเอฟ จูเนียร์ เกรด 4" เมื่อสัปดาห์ที่แล้ว ปรากฏว่า เซตแรก ลัลนา มีปัญหากับการเสิร์ฟและเร่งเกมจนเล่นพลาด พ่ายไป 3-6 จากนั้น ลัลนา ตั้งหลักสู้ใหม่และกลับมาเสิร์ฟได้ดีขึ้น หาจังหวะยิงสวนกลับทำคะแนน จนสามารถเก็บชัยชนะได้ 2 เซตติด พลิกกลับมาเอาชนะไป 2-1 เซต 3-6, 6-2 และ 6-2 คว้าแชมป์หญิงเดี่ยว ซึ่งนับเป็นแชมป์ไอทีเอฟรายการที่ 4 ของตัวเอง พร้อมกันนี้ ลัลนายังได้รับคะแนนสะสมอันดับเยาวชนโลก 60 คะแนน ส่วนรองแชมป์รับ 36 คะแนน</span>
<div class="text_exposed_show">

ขณะที่รอบชิงชนะเลิศ ประเภทชายเดี่ยว ไทโยะ ยามานากะ นักเทนนิสจากญี่ปุ่น มือวางอันดับ 1 ของรายการ และมือ 88 เยาวชนโลก ยังคงโชว์ฟอร์มการเล่นได้อย่างยอดเยี่ยม เอาชนะ เซบาสเตียน นอธฮาฟต์ มือวางอันดับ 8 จากฮ่องกง และมือ 396 เยาวชนโลก 2-0 เซต ด้วยสกอร์ 7-6 (9) และ 6-0 ส่งผลให้ ไทโยะ ยามานากะ คว้าแชมป์ชายเดี่ยวไปครอง รับไป 60 คะแนน ส่วนรองแชมป์รับ 36 คะแนน โดยนับเป็นการคว้าแชมป์ชายเดี่ยว สัปดาห์ที่ 3 ติดต่อกันของ ไทโยะ ยามานากะ ในการมาแข่งขันเทนนิสที่ศูนย์พัฒนากีฬาเทนนิสแห่งชาติ เมืองทองธานี ประเทศไทย โดย 2 รายการแรกคือ "พีทีที-ไอทีเอฟ จูเนียร์ เกรด 5" (วันที่10-15 มิ.ย.2562) และ "แอลทีเอที-ไอทีเอฟ จูเนียร์ เกรด 4" (วันที่ 17-22 มิ.ย.2562)

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>