<!-- wp:paragraph {"align":"center","style":{"typography":{"fontSize":20},"color":{"background":"#c7d8df"}}} -->
<p class="has-text-align-center has-background" style="background-color:#c7d8df;font-size:20px"><strong>หนุ่มฝรั่งเศสเข้าชิงฯ Bangkok Open 1</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ รายการ Bangkok Open 1 หรือ บางกอก โอเพ่น 1 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,425,000 บาท แข่งขันที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 3 ม.ค. 2568 นักเทนนิสยังคงขับเคี่ยวกันอย่างสนุก โดยในประเภทชายเดี่ยว เต็ง 2 ของรายการ เกือบพลาดท่าก่อนเฉือนเอาชนะได้อย่างหวุดหวิด ประเภทชายเดี่ยว รอบรองชนะเลิศ เกรกัวร์ บาร์เรเร่ นักเทนนิสจากฝรั่งเศส มือวางอันดับ 2 และมือ 162 ของโลก เกือบพลาดท่าให้แก่ เรย์ ซากาโมโตะ จากญี่ปุ่น มือ 413 ของโลก ที่เข้ามาจากรอบคัดเลือก เมื่อต้องออกแรงหวดถึง 3 เซต ซึ่งเซตสุดท้ายต้องดวลไทเบรกตัดสินและเป็น เกรกัวร์ บาร์เรเร่ ที่คว้าชัยได้อย่างฉิวเฉียด สรุป เกรกัวร์ บาร์เรเร่ ชนะ เรย์ ซากาโมโตะ 2-1 เซต 6-4, 3-6 และ 7-6 ไทเบรก 8-6</p>
<!-- /wp:paragraph -->

<!-- wp:paragraph -->
<p>เกรกัวร์ บาร์เรเร่ ทะลุสู่รอบชิงชนะเลิศ ไปพบกับ อัสลัน คารัตเซฟ มือ 287 ของโลก ที่ตัดเชือกชนะ คิมเมอร์ คอปเปยันส์ มือ 399 ของโลก จากเบลเยียม 2-0 เซต ด้วยสกอร์ 6-3 และ 6-1 ประเภทชายคู่ รอบรองชนะเลิศ ซเดเน็ก โคลาร์-นีล โอเบอร์ไลต์เนอร์ (เช็ก-ออสเตรีย) ชนะ เซอิตะ วาตานาเบะ-ทาเครุ ยูซึกิ (วาง 3-ญี่ปุ่น) 6-2, 6-0 เข้าไปชิงชนะเลิศกับ โคโคโระ อิโซมูระ-ริโอ โนกุจิ (ญี่ปุ่น) ที่ตัดเชือกชนะนักหวดร่วมชาติ ฮิโรกิ โมริยะ-ไคโตะ อุเอสึกิ (ญี่ปุ่น) 6-1, 4-6 และซูเปอร์ไทเบรก 12-10</p>
<!-- /wp:paragraph -->

<!-- wp:image {"id":47219,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472271877_1022330993263216_8133849366962828155_n-1024x683.jpg" alt="" class="wp-image-47219"/></figure>
<!-- /wp:image -->