<!-- wp:paragraph {"align":"center","style":{"typography":{"fontSize":20},"color":{"background":"#c9dde5"}}} -->
<p class="has-text-align-center has-background" style="background-color:#c9dde5;font-size:20px"><strong>ดาวรุ่งทีมชาติยังแกร่งลิ่วชิงกันเองศึกเทนนิสเยาวชนหาแชมป์ ปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 63 ประจำปี 2568 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 1 เม.ย. 2568 เป็นการแข่งขันรอบรองชนะเลิศของรุ่นอายุไม่เกิน 8 และ 12 ปี นวธรณ์ ผลากรกุล นักเทนนิสชาวกรุงเทพฯ มือวาง 7 ดีกรีเยาวชนทีมชาติไทยชุดปัจจุบัน เพิ่มสถิติยังไม่เคยแพ้ใคร ในประเภทชายเดี่ยว รุ่นอายุไม่เกิน 12 ปี ลงแข่งขันรอบรองชนะเลิศ และเอาชนะ พิชญ์พงษ์ จีนาพันธุ์ มือวาง 2 จากปทุมธานี ได้ 2 เซตรวด ด้วยสกอร์ 6-4 และ 6-0</p>
<!-- /wp:paragraph -->

<!-- wp:paragraph -->
<p>นวธรณ์ จะชิงชนะเลิศกับ ลีโอ โกวิทวัฒนชัย มือวาง 1 จากชลบุรี ที่ตัดเชือกชนะ ภาสุร อุดมโชค มือวาง 6 จาก กทม. 2-0 เซต 6-1, 6-3 ทั้งนี้ นวธรณ์ กับ ลีโอ เคยชิงฯ กันมาแล้วในศึกคัดเลือกนักเทนนิสเยาวชนทีมชาติไทย ประจำปี 2568 ในรุ่นอายุไม่เกิน 12 ปี ซึ่งครั้งนั้น นวธรณ์ เป็นฝ่ายชนะ ด้านประเภทหญิงเดี่ยว รุ่นอายุไม่เกิน 12 ปี รอบรองชนะเลิศ นักเทนนิสดาวรุ่ง ดีกรีเยาวชนทีมชาติไทยโคจรมาพบกัน ศิริกร พูลผล มือวาง 6 จากพิษณุโลก กับ อาร์ภรนันท์ โซเฟีย แสงสุชาติ มือวาง 8 จาก กทม. และผลปรากฏว่า เป็น ศิริกร ที่เอาชนะได้ 2-0 เซต 6-4 และ 6-2 ศิริกร เข้าไปชิงชนะเลิศกับ ณิชวรัชญ์ พลอยเกษมสุข มือวาง 1 จาก กทม. ที่ตัดเชือกชนะ ธมลวรรณ โพธิ์จันทร์ มือวาง 3 จากขอนแก่น 2-0 เซต 6-0, 6-1 โดย ศิริกร กับ ณิชวรัชญ์ เคยพบกันในรอบชิงฯ ศึกคัดเลือกนักเทนนิสเยาวชนทีมชาติไทยปีนี้ และครั้งนั้น ณิชวรัชญ์ เป็นฝ่ายชนะ</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 8 ปี ชายเดี่ยว รอบรองชนะเลิศ พิชญ์ แสนบัวหลวง (เชียงราย) ชนะ ภากัณฑ์ชนะ พัฒนนวพงศ์ (เพชรบูรณ์) 4-0, 4-1 เขตต์ตะวัน บุษดี (ปทุมธานี) ชนะ อนาวิน เวชภูติ (ชุมพร) 4-0, 4-1 หญิงเดี่ยว รอบรองชนะเลิศ ธรัญญา วิสุทธิธาดา (นนทบุรี) ชนะ เกวลิน เอื้อธนวันต์ (ชุมพร) 4-1, 5-3 พรนัชชา ประจันบาล (กทม.) ชนะ ทาวิตา วโรกร (ฉะเชิงเทรา) 4-1, 4-0 รุ่นอายุไม่เกิน 8 ปี ชายคู่ รอบรองชนะเลิศ เขตต์ตะวัน บุษดี (ปทุมธานี) /พิชญ์ แสนบัวหลวง (เชียงราย) ชนะ อนาวิน เวชภูติ (ชุมพร) /กฤดิพรรธน์ มากมณี (ชุมพร) 4-2, 4-0 วิวิศน์ โฆษิตชัยวัฒน์ (ปทุมธานี) /อคิน จินดาสุข (กทม.) ชนะ กฤศฐภณ ทำใหม (ขอนแก่น) /ศุภวิชญ์ เทวาดิเทพ (เชียงราย) 4-0, 2-4 และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ ธรัญญา วิสุทธิธาดา (นนทบุรี) /คณินพิชญ์ วโรภาษ (กทม.) ชนะ เกวลิน เอื้อธนวันต์ (ชุมพร) /ภคพร พิมพรัตน์ (ขอนแก่น) 4-1, 4-1 ทาวิตา วโรกร (ฉะเชิงเทรา) /พรนัชชา ประจันบาล (กทม.) ชนะ ววรส อิทธิพลานุคุปต์ (ราชบุรี) /ฉัตรนเรศ ปิ่นสุวรรณ (กทม.) 4-1, 4-0 ส่วนผลของรุ่นอายุไม่เกิน 12 ปี ชายคู่ รอบรองชนะเลิศ ภาสุร อุดมโชค (กทม.) /ธนกร ไชยลังการ (พระนครศรีอยุธยา) ชนะ ธนาคิมร์ ระวังกุล (ภูเก็ต) /กาญจน์นเรศร์ ครูศากยวงศ์ (ชุมพร) 6-1, 6-2 พิชญ์พงษ์ จีนาพันธุ์ (ปทุมธานี) /ภูวริศ บุญวิริยะ (สงขลา) ชนะ โอลีเวอร์ เบนเซน เบิร์กฮาวท์ (ชลบุรี) /นวธรณ์ ผลากรกุล (กทม.) 6-2, 6-4 หญิงคู่ รอบรองชนะเลิศ จันทรรัตน์ ธรานิศร (เชียงราย) /ศิริกร พูลผล (พิษณุโลก) ชนะ กฤษณา รอดประเสริฐ (กทม.) /เหนือฟ้า สุจิระพงษ์ชัย (กทม.) 6-2, 6-1 ณิชวรัชญ์ พลอยเกษมสุข (กทม.) / นิชาภา วงษ์วานิชขจร (กทม.) ชนะ ธมลวรรณ โพธิ์จันทร์ (ขอนแก่น) /อาร์ภรนันท์ โซเฟีย แสงสุชาติ (กทม.) 6-3, 3-6 และซูเปอร์ไทเบรก 10-8</p>
<!-- /wp:paragraph -->

<!-- wp:image {"id":48569,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/488646987_1089486103214371_7723204973441973294_n-732x1024.jpg" alt="" class="wp-image-48569"/></figure>
<!-- /wp:image -->