<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"ลีเดียร์" คัมแบคสวยหวดไม่เสียเกม<br>"ธีร์ธวัช" กำชัยลิ่ว 16 คนศึกไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ30 นนทบุรี รายการ LTAT - ITF JUNIORS J30 (แอลทีเอที - ไอทีเอฟ จูเนียร์ส เจ30) ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 8 ส.ค. 2566 ในประเภทเดี่ยว เป็นการแข่งขันรอบสอง หรือ 32 คนสุดท้าย
       ประเภทหญิงเดี่ยว ลีเดียร์ พอดโกริชานี่ นักเทนนิสดาวรุ่งจากไทย วัย 16 ปี ลูกครึ่งไทย-รัสเซีย มือ 192 เยาวชนโลก ที่เพิ่งหายจากอาการบาดเจ็บของกล้ามเนื้อท้องและขา กลับมาลงสนามอีกครั้งหลังจากหยุดพักไปตั้งแต่เดือน มิ.ย.ที่ผ่านมา โดย ลีเดียร์ ถูกจัดให้เป็นเต็ง 1 ของรายการ ซึ่งรอบแรกได้บาย ลงหวดรอบสอง ใช้ชั้นเชิงการหวดที่เฉียบขาด เก็บชัยชนะเหนือ คิมิ ไอยาน่า บรอเดธ นักหวดฟิลิปปินส์ วัย 15 ปี มือ 3351 เยาวชนโลก ในเวลา 60 นาที โดยไม่เสียเกม ด้วยสกอร์ 6-0 และ 6-0 ลีเดียร์ ผ่านเข้ารอบสาม หรือ 16 คนสุดท้าย ไปพบกับ ดิชา เบเฮรา มือวาง 16 จากอินเดีย และมือ 1937 เยาวชนโลก ที่หวดชนะ เมธินี ทองเสนอ ของไทย 2-0 เซต 6-2, 6-2
       ด้านชายเดี่ยว "ฟุ" ธีร์ธวัช ธวัชผ่องศรี นักเทนนิสไทย วัย 16 ปี มือ 1558 เยาวชนโลก เดินหน้าผ่านเข้ารอบได้เช่นกัน หลังจากลงแข่งขันรอบสอง โดยใช้การเล่นที่หลากหลาย ทั้งลูกหยอดหน้าเนต และยิงวินเนอร์ท้ายคอร์ตได้สวยงาม ปราบ โจว เฉิง-ฮัน จากไต้หวัน ที่ผ่านเข้ามาจากรอบคัดเลือก เอาชนะได้ 2-0 เซต 6-1, 6-4 ธีร์ธวัช ผ่านเข้ารอบสาม หรือรอบ 16 คนสุดท้าย ไปพบกับ ลุก โคห์ จากสิงคโปร์ ที่หวดชนะ อาราฟ แซมรัท ฮาดา มือวาง 3 จากสหรัฐฯ 7-5, 3-6 และ 6-3
       ขณะที่ผลการแข่งขันของนักเทนนิสไทยรายอื่น ประเภทหญิงเดี่ยว รอบสอง โยษิตา ศรีพร (มือวาง 13) แพ้ โคโคมิ ไซโตะ (ญี่ปุ่น) 2-6, 4-6 อมิตตาลัย ประสูตรนาวิน แพ้ จาง เสวี่ยถง (มือวาง 3 จีน) 6-7(4-7), 1-6 เพอร์ลีน จิ๋วพัฒนกุล แพ้ อันจาลี คิรานา จูนาร์โต้ (วาง 7 อินโดนีเซีย) 2-6, 3-6 พิชญาภัค ศรีมุกข์ แพ้ หม่า รั่วซี (วาง 6 จีน) 0-6, 2-6
       ณัฐรดา สกุลวงศ์ธนา (วาง 11) แพ้ เฉิน ยูฮัน (จีน) 3-6, 3-6 พรนภัส หงส์จำรัสศิลป์ (มือวาง 9) แพ้ ซามีร่า ทัลวาร์ (อินเดีย) 0-6, 6-4 และ 2-6 ปารมี ทัดแก้ว แพ้ มิยู คาเกยามะ (วาง 8 ญี่ปุ่น) 6-4, 3-6 และ 4-6 กมรวรรณ ก้อนศิลา (วาง 4) แพ้ โจว เถียนนี่ (จีน) 5-7, 1-6 ณพัฐธิกา ราศรี แพ้ คาอิลิ เดมิ เทโสะ (วาง 2 ญี่ปุ่น) 0-6, 0-6
        ชายเดี่ยว รอบสอง คุณานันท์ พันธราธร (วาง 14) ชนะ ฮวัง จูชาน (เกาหลีใต้) 6-1, 6-3 ภพธรรม ศรีวงศ์ (วาง 12) แพ้ นากามิทสึ คุโรดะ (ญี่ปุ่น) 6-3, 1-6 และ 5-7 ธีรภัทร ขันติวีรวัฒน์ แพ้ อู๋ ไค-อัน (วาง 6 ไต้หวัน) 6-7(4-7), 3-6
       สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j30-nonthaburi/tha/2023/j-j30-tha-02a-2023/order-of-play/</code></pre>
<!-- /wp:code -->

<!-- wp:image {"id":38501,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/6DE19390-CE2F-4456-89D5-6D1A02A48AA8-1024x683.jpeg" alt="" class="wp-image-38501"/></figure>
<!-- /wp:image -->