<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size">ทองแรกเทนนิสไทยในซีเกมส์<br>จากชายคู่ "ปรัชญา-แม็กซิมัส"<br>"วิชยา-ภวิชญ์" ได้เหรียญเงิน</p>
<!-- /wp:paragraph -->

<!-- wp:code -->
<pre class="wp-block-code"><code>  เหรียญทองเหรียญแรกของทีมเทนนิสไทยในศึกซีเกมส์ ครั้งที่ 33 มาจากประเภทชายคู่ โดยแข่งขันรอบชิงชนะเลิศ ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 18 ธ.ค. 2568 ระหว่างคู่นักหวดชาวไทยที่โคจรมาชิงเหรียญทองกันเอง
  ผลการแข่งขัน คู่ "ณัฐ" ปรัชญา อิสโร กับ "แม็กซิ" แม็กซิมัส ภราพล โจนส์ เป็นฝ่ายเฉือนชนะ "จูเนียร์" วิชยา ตรงเจริญชัยกุล กับ "แมงปอ" ภวิชญ์ สอนหลักทรัพย์ 2-1 เซต ด้วยสกอร์ 7-5, 3-6 และซูเปอร์ไทเบรก 10-4
  ปรัชญา กับ แม็กซิมัส ได้เหรียญทอง ส่วน วิชยา กับ ภวิชญ์ ได้เหรียญเงิน ขณะที่เหรียญทองแดง เป็นของ มูฮัมหมัด ริฟกี ฟิเตรียดี, คริสโตเฟอร์ รุงกัท จากอินโดนีเซีย และ ลักกี้ คูร์เนียวาน, อิกนาติอุส ซูซานโต จากอินโดนีเซียเช่นกัน
  ทั้งนี้ นับเป็นการได้เหรียญทองชายคู่ซีเกมส์ในรอบ 8 ปีของเทนนิสไทย หลังได้ครั้งล่าสุด ปี 2017 โดย "แฝดต้น-ต้อง" สนฉัตร-สรรค์ชัย รติวัฒน์
  ก่อนหน้านี้ เทนนิสไทยได้มาแล้ว 3 เหรียญเงิน จากประเภททีมชาย ทีมหญิง หญิงเดี่ยว และ 1 เหรียญทองแดง จากหญิงเดี่ยว ฉะนั้น เมื่อรวมกับผลประเภทชายคู่ ทำให้ล่าสุด ผลงานรวมเทนนิสไทยอยู่ที่ 1 เหรียญทอง 4 เหรียญเงิน และ 1 เหรียญทองแดง
  อย่างไรก็ตาม เทนนิสไทยยังเหลือชิงเหรียญทองอีก 3 ประเภทด้วยกัน ซึ่งเป็นการชิงกันเองถึง 2 ประเภท จากชายเดี่ยว และคู่ผสม ส่วนอีก 1 ประเภทคือ หญิงคู่ ไทยจะชิงฯ กับ อินโดนีเซีย โดยทั้ง 3 คู่ จะแข่งขันกันในวันที่ 19 ธ.ค. 2568 คู่แรกเริ่ม 10.00 น.
</code></pre>
<!-- /wp:code -->

<!-- wp:image {"id":53862,"sizeSlug":"full","linkDestination":"none"} -->
<figure class="wp-block-image size-full"><img src="https://www.bucket.cloudaccess9.com/ltatorg/2025/12/IMG_2793.jpeg" alt="" class="wp-image-53862"/></figure>
<!-- /wp:image -->