<!-- wp:paragraph {"align":"center","style":{"typography":{"fontSize":20},"color":{"background":"#d3ebf6"}}} -->
<p class="has-text-align-center has-background" style="background-color:#d3ebf6;font-size:20px"><strong>"ทศวรรษ-ซาเละฟรีรัส" ชน "ปรมะ-ธีรภัทร"ศึกชิงดำรุ่น18 ปี บีช เทนนิสเยาวชนปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชายหาด "บีช เทนนิส ชิงแชมป์ประเทศไทย" ประจำปี 2566 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี เมื่อวันที่ 13 กันยายน รอบพบกันหมด นัดแรก ประเภทชายคู่ รุ่นอายุไม่เกิน 18 ปี โดยคู่ "เต็ง 1" ทศวรรษ เสียงล้ำ กับ ซาเละฟรีรัส อัลมุฟาฎี จากชลบุรี ประเดิมสนามได้อย่างเยี่ยมยอด ด้วยการเอาชนะคู่พี่น้อง สุวัสส์ กับ สหวัสส์ ศิริสินวัฒนา จากชลบุรีเช่นกัน 2 เซตรวด ด้วยสกอร์ 6-0 และ 6-4 ในช่วงบ่ายวันเดี่ยวกัน สุวัสส์ กับ สหวัสส์ ได้จับคู่กันลงแข่งนัดที่สอง พบกับ ปรมะ ศัสตุระ จากกทม. กับ ธีรภัทร ขันติวีรวัฒน์ จากขอนแก่น ผลปรากฎว่า สุวัสส์ กับ สหวัสส์ ที่พยายามอย่างหนักกับการแข่งแมทช์นี้เพื่อคว้าชัยชนะให้ได้ แต่ไม่สามารถต้านไหว เมื่อคู่ของ ปรมะ กับ ธีรภัทร ต่างงัดความแข็งแกร่งเอาชนะไป 2 เซตรวด ด้วยสกอร์ 6-2 และ 6-4 ส่งผลให้ในการแข่งขันรุ่นนี้ ทศวรรษ กับ ซาเละฟรีรัส จะต้องไปลุ้นแย่งแชมป์กับ ปรมะ กับ ธีรภัทร ที่ชนะ 1 นัดมาเหมือนกัน ในวันที่ 14 กันยายนนี้</p>
<!-- /wp:paragraph -->

<!-- wp:image {"id":39229,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/376046170_703922658437386_2612699321990399801_n-1024x660.jpg" alt="" class="wp-image-39229"/></figure>
<!-- /wp:image -->