<!-- wp:paragraph {"align":"center","textColor":"vce-bg","style":{"color":{"background":"#0082a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0082a3;font-size:22px"><strong>ระเบียบสมาคมกีฬาลอนเทนนิสแห่งประเทศไทย ในพระบรมราชูปถัมภ์<br>ว่าด้วย การแข่งขันเทนนิส PTT - ลอนเทนนิสพัฒนาฝีมือ ประจำปี ๒๕๖๗</strong></p>
<!-- /wp:paragraph -->

<!-- wp:separator -->
<hr class="wp-block-separator"/>
<!-- /wp:separator -->

<!-- wp:code -->
<pre class="wp-block-code"><code>  เพื่อให้การแข่งขันเทนนิส PTT- ลอนเทนนิสพัฒนาฝีมือ ประจำปี ๒๕๖๗ ดำเนินการไปด้วยความเรียบร้อย จึงกำหนดระเบียบการแข่งขัน ดังนี้
  ๑. วัตถุประสงค์
       ๑.๑ เพื่อให้นักเทนนิสเยาวชนได้มีการแข่งขันทั้งในส่วนกลาง และในส่วนภูมิภาค อย่างเท่าเทียมกัน
       ๑.๒ เพื่อกระตุ้นให้นักเทนนิสเยาวชนมีความกระตือรือร้น ขยันฝึกซ้อมอย่างมีจุดมุ่งหมาย
       ๑.๓ เพื่อส่งเสริมให้นักเทนนิสเยาวชนที่ฝึกหัดใหม่ได้มีโอกาสเข้าแข่งขันเพื่อหาประสบการณ์อย่างต่อเนื่อง
       ๑.๔ เพื่อส่งเสริมให้เทนนิสเยาวชนได้เรียนรู้ระเบียบการแข่งขัน กฎ กติกา ในการเข้าร่วมการแข่งขัน
       ๑.๕ ส่งเสริมให้นักเทนนิสเยาวชนได้มีโอกาสเข้าร่วมการแข่งขันเพื่อพัฒนาฝีมือตนเองให้ดียิ่งขึ้น
       ๑.๖ เพื่อสร้างนักเทนนิสเยาวชนรุ่นใหม่ขึ้นทดแทนรุ่นเดิมอย่างต่อเนื่อง และเตรียมนักเทนนิสฝีมือดีสำรองไว้เป็นทีมชาติต่อไปในอนาคต
       ๑.๗ ส่งเสริมความรู้ความเข้าใจในการจัดการแข่งขันเทนนิสแก่บุคลากรทั้งในส่วนกลางและส่วนภูมิภาค
       ๑.๘ ส่งเสริมให้เยาวชนของชาติมีความสนใจในกีฬาเทนนิสมากขึ้น และทำให้สุขภาพร่างกายแข็งแรง รวมทั้งห่างไกลจากยาเสพติด

  ๒. การดำเนินการจัดการแข่งขัน
        ๒.๑ รับผิดชอบจัดการแข่งขันโดย สมาคมกีฬาลอนเทนนิสแห่งประเทศไทย ในพระบรมราชูปถัมภ์
        ๒.๒ จัดให้มีรายการแข่งขันสะสมคะแนน ภาคละ ๘ ครั้ง ในภาคกลาง ภาคเหนือ ภาคอีสาน และภาคใต้
        ๒.๓ จัดอันดับผู้ได้คะแนนสะสม ภายหลังการแข่งขันแต่ละครั้งในแต่ละภาคเสร็จสิ้นลง และให้นำผลการจัดอันดับ ประกาศให้ทราบทางเว็บไซต์ https://www.tour.ltat.org
        ๒.๔ นักเทนนิสเยาวชนที่ได้คะแนนสะสมดีที่สุด ตามจำนวนที่กำหนดในข้อ ๑๓ ได้รับสิทธิ์เข้าร่วมการแข่งขันในรายการเทนนิส “PTT – NSDF ลอนเทนนิสพัฒนาฝีมือ รอบมาสเตอร์” ตามกำหนดวันแข่งขัน ซึ่งประกาศในปฏิทินของสมาคมกีฬาลอนเทนนิสแห่งประเทศไทย ในพระบรมราชูปถัมภ์ ประจำปี ๒๕๖๗

  ๓. จำนวนผู้แข่งขัน (พิจารณาจากอันดับล่าสุดก่อนที่การแข่งขันแต่ละครั้งจะเริ่ม)
  ประเภท เมนดรอว์ (MAIN DRAW)</code></pre>
<!-- /wp:code -->

<!-- wp:paragraph -->
<p>ตามอันดับมือ สิทธิพิเศษ (WC)<br>ชายเดี่ยว ๖๐ คน ๔ คน<br>หญิงเดี่ยว ๖๐ คน ๔ คน</p>
<!-- /wp:paragraph -->

<!-- wp:code -->
<pre class="wp-block-code"><code>  *** ในกรณีที่จำนวนนักกีฬาที่สมัครเข้าร่วมการแข่งขันมากกว่าที่กำหนด ฝ่ายจัดการแข่งขันอาจพิจารณาขยายขนาดสายการแข่งขันตามความเหมาะสม
  หมายเหตุ : ๑. ในการขอสิทธิพิเศษ (WC) สามารถขอได้ ๑ ครั้งต่อปี โดยให้ขอผ่านทางเว็บไซต์ https://www.tour.ltat.org 

  ๔. ชื่อการแข่งขัน
        ๔.๑ ในการจัดการแข่งขันภาคกลาง เรียกว่า "การแข่งขันเทนนิส PTT – ลอนเทนนิสพัฒนาฝีมือ ภาคกลาง” และต่อด้วยครั้งที่ของการแข่งขัน และต่อท้ายด้วยชื่อจังหวัดที่จัดการแข่งขัน
        ๔.๒ ในการจัดการแข่งขันภาคเหนือ เรียกว่า "การแข่งขันเทนนิส PTT - ลอนเทนนิสพัฒนาฝีมือ ภาคเหนือ" และต่อด้วยครั้งที่ของการแข่งขัน และต่อท้ายด้วยชื่อจังหวัดที่จัดการแข่งขัน
        ๔.๓ ในการจัดการแข่งขันภาคอีสาน เรียกว่า "การแข่งขันเทนนิส PTT - ลอนเทนนิสพัฒนาฝีมือ ภาคอีสาน" และต่อด้วยครั้งที่ของการแข่งขัน และต่อท้ายด้วยชื่อจังหวัดที่จัดการแข่งขัน
        ๔.๔ ในการจัดการแข่งขันภาคใต้ เรียกว่า "การแข่งขันเทนนิส PTT - ลอนเทนนิสพัฒนาฝีมือ ภาคใต้" และต่อด้วยครั้งที่ของการแข่งขัน และต่อท้ายด้วยชื่อจังหวัดที่จัดการแข่งขัน

  ๕. ประเภทการแข่งขัน
        ๕.๑  ประเภทเยาวชนชายเดี่ยวอายุไม่เกิน ๘ ปี
        ๕.๒  ประเภทเยาวชนหญิงเดี่ยวอายุไม่เกิน ๘ ปี
        ๕.๓  ประเภทเยาวชนชายเดี่ยวอายุไม่เกิน ๑๐ ปี
        ๕.๔  ประเภทเยาวชนหญิงเดี่ยวอายุไม่เกิน ๑๐ ปี
        ๕.๕  ประเภทเยาวชนชายเดี่ยวอายุไม่เกิน ๑๒ ปี
        ๕.๖  ประเภทเยาวชนหญิงเดี่ยวอายุไม่เกิน ๑๒ ปี
        ๕.๗  ประเภทเยาวชนชายเดี่ยวอายุไม่เกิน ๑๔ ปี
        ๕.๘  ประเภทเยาวชนหญิงเดี่ยวอายุไม่เกิน ๑๔ ปี
        ๕.๙  ประเภทเยาวชนชายเดี่ยวอายุไม่เกิน ๑๖ ปี
        ๕.๑๐  ประเภทเยาวชนหญิงเดี่ยวอายุไม่เกิน ๑๖ ปี
        ๕.๑๑  ประเภทเยาวชนชายเดี่ยวอายุไม่เกิน ๑๘ ปี
        ๕.๑๒  ประเภทเยาวชนหญิงเดี่ยวอายุไม่เกิน ๑๘ ปี

  ๖. คุณสมบัติของผู้เข้าร่วมการแข่งขัน
        ๖.๑ อายุไม่เกินในประเภทที่สมัครเข้าร่วมการแข่งขัน การนับอายุให้ใช้ พ.ศ. ๒๕๖๗ ตั้ง ลบด้วย ปี พ.ศ.เกิด
        ๖.๒ นักกีฬาสามารถลงสมัครแข่งขันได้ทุกภาค โดยในการแข่งขันแต่ละครั้งสามารถสมัครเข้าร่วมการแข่งขันได้ภาคเดียวเท่านั้น  ถึงแม้ว่าการแข่งขันในแต่ละครั้งของแต่ละภาคอาจจัดการแข่งขันไม่พร้อมกัน หากในแต่ละครั้งนักกีฬาลงแข่งขันเกินกว่า ๑ ภาค นักกีฬาจะไม่ได้รับคะแนนสะสมในการแข่งขันครั้งนั้น
        ๖.๓ นักกีฬาทุกคนมีสิทธิ์สมัครแข่งขันได้ ในรุ่นอายุของตนเองหรือรุ่นอายุสูงกว่า (โดยการแข่งขันแต่ละครั้ง นักกีฬามีสิทธิ์สมัครแข่งขันได้เพียงรุ่นเดียว)
        ๖.๔ ไม่อยู่ในระหว่างการถูกทำโทษ หรือห้ามเข้าร่วมการแข่งขันจาก การกีฬาแห่งประเทศไทย และ/หรือ สมาคมกีฬาลอนเทนนิสแห่งประเทศไทย ในพระบรมราชูปถัมภ์
        ๖.๕ ไม่อยู่ระหว่างการถูกทำโทษห้ามเข้าร่วมการแข่งขันจาก สโมสรเครือสมาชิกสมาคมกีฬาลอนเทนนิสแห่งประเทศไทย ในพระบรมราชูปถัมภ์ และหรือองค์กรอื่น ซึ่งสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้การรับรองการแข่งขัน

  ๗. การสมัครเข้าร่วมการแข่งขัน
        ๗.๑ ระยะเวลารับสมัคร  ก่อนกำหนดการแข่งขันวันแรกไม่น้อยกว่า ๔๕ วัน
        ๗.๒ ปิดรับสมัคร ในวันก่อนเริ่มการแข่งขันไม่น้อยกว่า ๑๐ วัน
        ๗.๓ ประกาศสถานภาพ ก่อนการแข่งขันวันแรกไม่น้อยกว่า ๓ วัน และอาจมีการพิจารณาจัดสายการแข่งขันก่อนกำหนดการแข่งขัน
        ๗.๔ ค่าสมัครแข่งขัน คนละ ๒๐๐ บาท
        ๗.๕ ติดต่อขอรายละเอียดการแข่งขันและสมัครแข่งขันผ่านระบบอัตโนมัติ ดังนี้
             ๗.๕.๑ เข้าระบบอัตโนมัติทางเว็บไซต์ https://www.tour.ltat.org
             ๗.๕.๒ วิธีการสมัครขอไอดีนักกีฬาทางเว็บไซต์  https://www.tour.ltat.org/signup.html
             ๗.๕.๓ วิธีการสมัครรายการการแข่งขันทางเว็บไซต์  https://www.tour.ltat.org/tournaments.html
             ๗.๕.๔ รายละเอียดของรายการแข่งขัน และสถานะของนักกีฬาจะอยู่ในรายการการแข่งขัน ณ ระบบอัตโนมัติ
             ๗.๕.๕ หากต้องการรายละเอียดเพิ่มเติม ติดต่ออีเมล ltat_thai@ltat.org
        ๗.๖ การรับสมัคร จะรับสมัครเข้าร่วมการแข่งขันผ่านระบบอัตโนมัติทางเว็บไซต์ https://www.tour.ltat.org โดยผู้สมัครเข้าร่วมการแข่งขันจะต้องมี USER ID และรหัสผ่าน จากการลงทะเบียนนักกีฬาของสมาคมก่อน

  ๘.  ลูกเทนนิสที่ใช้ในการแข่งขัน
        ๘.๑ ใช้ลูกเทนนิสยี่ห้อ “DUNLOP FORT ALL COURT” หรืออาจปรับใช้รุ่นหรือยี่ห้ออื่นตามความเหมาะสม แมทช์ละไม่น้อยกว่า  ๑ กระป๋อง (๓ ลูก)
        ๘.๒ การพิจารณาลูกเทนนิสเพื่อใช้ลูกใหม่ หรือลูกใช้แล้วแต่อยู่ในสภาพดี เพื่อใช้ในการแข่งขัน ให้อยู่ในดุลพินิจของผู้ตัดสินชี้ขาด

  ๙. การดำเนินการแข่งขัน
        ๙.๑ ไม่เริ่มการแข่งขันแมทช์แรกก่อนเวลา ๐๘.๐๐ น. จนกว่าจะเสร็จสิ้นตามกำหนดการแข่งขันในวันนั้น ๆ และอาจจัดให้มีการแข่งขันภายใต้แสงไฟ
        ๙.๒ กำหนดวัน เวลาการแข่งขันแต่ละวัน จะประกาศให้ทราบในสายการแข่งขันทุกประเภท ณ บอร์ดติดประกาศกองอำนวยการแข่งขันฯ
        ๙.๓ ประกาศสถานภาพของนักกีฬาเยาวชนที่สมัครเข้าร่วมการแข่งขันก่อนเริ่มการแข่งขันล่วงหน้าอย่างน้อย ๓ วัน โดยสามารถตรวจสอบสถานภาพได้ที่เว็บไซต์ https://www.tour.ltat.org
        ๙.๔ ใช้กติกาการแข่งขันเทนนิสของ สหพันธ์เทนนิสนานาชาติ (ITF) ฉบับภาษาไทย เรียบเรียงโดย สมาคมกีฬาลอนเทนนิสแห่งประเทศไทย  ในพระบรมราชูปถัมภ์  ฉบับล่าสุด
        ๙.๕ การแข่งขันในรุ่นอายุไม่เกิน ๘ ปี ๑๐ ปี และ ๑๒ ปี ทุกรอบจนถึงรอบรองชนะเลิศ ให้ใช้การแข่งขัน ในระบบช็อตเซ็ต (Short Set) ๒ ใน ๓ เซ็ต ดิวส์แต้มเดียว (No-Ad) และใช้ระบบไทเบรก เมื่อ ๔ เกมส์ เท่ากันในเซ็ตที่ ๑ กับเซ็ตที่ ๒ และให้ใช้ระบบซุปเปอร์ไทเบรก (๑๐ แต้ม) แทนเซ็ตตัดสิน เว้นการแข่งขันในรอบชิงชนะเลิศ ให้ใช้ระบบช็อตเซ็ต (Short Set) ๒ ใน ๓ เซ็ต ดิวส์ปกติ (Traditional) และใช้ระบบไทเบรกเมื่อ ๔ เกมส์เท่ากันในเซ็ตที่ ๑ กับเซ็ตที่ ๒ และให้ใช้ระบบซุปเปอร์ไทเบรก (๑๐ แต้ม) แทนเซ็ตตัดสิน
        ๙.๖ การแข่งขันในรุ่นอายุไม่เกิน ๑๔ ปี ๑๖ ปี และ ๑๘ ปี ทุกรอบจนถึงรอบรองชนะเลิศ ให้ใช้การแข่งขันในระบบ ๒ ใน ๓ เซ็ต ดิวส์แต้มเดียว (No-Ad) และใช้ระบบไทเบรกเมื่อ ๖ เกมส์เท่ากันในเซ็ตที่ ๑ กับเซ็ตที่ ๒ และให้ใช้ระบบซุปเปอร์ไทเบรก (๑๐ แต้ม) แทนเซ็ตตัดสิน เว้นการแข่งขันในรอบชิงชนะเลิศ ให้ใช้ระบบ ๒ ใน ๓ เซ็ต ดิวส์ปกติ (Traditional) และใช้ระบบไทเบรกเมื่อ ๖ เกมส์เท่ากันในทุกเซ็ต
        ๙.๗ หากมีเหตุสุดวิสัย ไม่สามารถดำเนินการแข่งขันตามกำหนด ผู้ตัดสินชี้ขาดมีสิทธิ์ที่จะเปลี่ยนแปลงระบบการแข่งขัน เปลี่ยนวัน เวลาแข่งขัน ตามความจำเป็น และความเหมาะสม โดยจะประกาศการเปลี่ยนแปลงให้ทราบ ณ กองอำนวยการแข่งขัน
        ๙.๘ นักกีฬาที่ไม่มีรายชื่อสมัครเข้าร่วมการแข่งขัน ไม่สามารถลงชื่อเข้าร่วมการแข่งขันในภายหลังได้

   ๑๐. รางวัล
        ๑๐.๑ ผู้ได้ตำแหน่งชนะเลิศ รองชนะเลิศ และผู้เข้าถึงรอบรองชนะเลิศทุกประเภทได้รับเหรียญรางวัล และประกาศนียบัตรตามอันดับ
        ๑๐.๒ ผู้เข้าร่วมการแข่งขัน จะได้รับคะแนนสะสม สำหรับการจัดอันดับนักเทนนิสของสมาคมกีฬาลอนเทนนิสแห่งประเทศไทย ในพระบรมราชูปถัมภ์ ตามระเบียบสมาคมกีฬาลอนเทนนิสแห่งประเทศไทย ในพระบรมราชูปถัมภ์ ว่าด้วยการแข่งขันเทนนิสเยาวชน ฉบับลงวันที่ ๑๗  กรกฎาคม ๒๕๖๐  
               ๑๐.๓ ผู้เข้าร่วมการแข่งขันจะได้รับคะแนนสะสม เพื่อจัดอันดับนักเทนนิสเยาวชนสำหรับได้รับสิทธิ์เข้าสู่การแข่งขันเทนนิส “PTT – NSDF ลอนเทนนิสพัฒนาฝีมือ รอบมาสเตอร์” ประจำปี ๒๕๖๗
        ๑๐.๔ ผู้ที่เข้าร่วมการแข่งขันเทนนิส “PTT – NSDF ลอนเทนนิสพัฒนาฝีมือ รอบมาสเตอร์” ประจำปี ๒๕๖๗ จะได้รับสิทธิพิเศษ ดังนี้ 
             ๑๐.๔.๑ ผู้ที่ได้อันดับ ๑ และ ๒ ในรุ่นอายุไม่เกิน ๑๔ ปี การแข่งขันเทนนิส “PTT – NSDF ลอนเทนนิสพัฒนาฝีมือ รอบมาสเตอร์” ประจำปี ๒๕๖๗ จะได้รับสิทธิพิเศษ (WC)  รอบเมนดรอว์  รายการ ITF Junior Grade ๔ จำนวน ๑ ครั้ง
             ๑๐.๔.๒ ผู้ที่ได้อันดับ ๑ และ ๒  ในรุ่นอายุไม่เกิน ๑๖ ปี การแข่งขันเทนนิส “PTT – NSDF ลอนเทนนิส พัฒนาฝีมือ รอบมาสเตอร์” ประจำปี ๒๕๖๗ จะได้รับสิทธิพิเศษ (WC)  รอบเมนดรอว์ ITF Junior Grade ๑ จำนวน ๑ ครั้ง
             ๑๐.๔.๓ ผู้ที่ได้อันดับ ๑ และ ๒ ในรุ่นอายุไม่เกิน ๑๘ ปี การแข่งขันเทนนิส “PTT – NSDF ลอนเทนนิส พัฒนาฝีมือ รอบมาสเตอร์” ประจำปี ๒๕๖๗ จะได้รับสิทธิพิเศษ (WC) รอบเมนดรอว์ ในการแข่งขันเทนนิสอาชีพสะสมอันดับนักเทนนิสอาชีพโลก ITF PRO CIRCUIT จำนวน ๑ ครั้ง

  ๑๑. คะแนนสะสม ประจำปี ๒๕๖๗
  เกณฑ์การคิดคะแนนสะสม คิดคะแนนสะสมตามระเบียบสมาคมกีฬาลอนเทนนิสแห่งประเทศไทย ในพระบรมราชูปถัมภ์ ว่าด้วยการแข่งขันเทนนิสเยาวชน ฉบับลงวันที่ ๑๗  กรกฎาคม ๒๕๖๐

  ๑๒. การจัดอันดับนักกีฬาที่มีสิทธิ์เข้าแข่งขันในรอบมาสเตอร์
        ๑๒.๑ พิจารณาจากคะแนนสะสมที่ได้รับจากการแข่งขันเทนนิส PTT - ลอนเทนนิสพัฒนาฝีมือ ประจำปี ๒๕๖๗  ที่ดีที่สุด ๖ ครั้ง โดยจัดเรียงลำดับจากคะแนนสะสมมากไปหาน้อย
        ๑๒.๒ ถ้าคะแนนเท่ากัน ผู้ที่มีคะแนนรวมจากการแข่งขันทั้ง ๘ ครั้งดีกว่า เป็นผู้ได้สิทธิ์เข้าแข่งขันในรอบมาสเตอร์, หากผลคะแนนรวมจากการแข่งขันทั้ง ๘  ครั้งเท่ากัน  ให้ผู้ที่มีเซ็ตได้ลบเซ็ตเสียจากการแข่งขันทั้ง ๘ ครั้งดีกว่า เป็นผู้ได้สิทธิ์  หากผลของเซ็ตได้ลบเซ็ตเสียเท่ากัน ให้ผู้ที่มีเกมส์ได้ลบเกมส์เสียจากการแข่งขันทั้ง ๘ ครั้งดีกว่า เป็นผู้ได้สิทธิ์เข้าแข่งขันในรอบมาสเตอร์ หากยังเท่ากันอีกให้ใช้วิธีจับฉลาก

  ๑๓. จำนวนผู้มีสิทธิ์เข้าสู่การแข่งขันรายการมาสเตอร์ ประจำปี ๒๕๖๗
       ๑๓.๑ รุ่นอายุไม่เกิน ๘ ปี ประเภทละ ๑๒ คน
       ๑๓.๒ รุ่นอายุไม่เกิน ๑๐ ปี ๑๒ ปี ๑๔ ปี ๑๖ ปี และ ๑๘ ปี ประเภทละ ๑๖ คน 

  ๑๔. บทลงโทษ การตัดคะแนนสะสม และการริบรางวัล
       ๑๔.๑ ผู้ผิดคุณสมบัติในเรื่องอายุ และมีการพิสูจน์ทราบในภายหลังว่าเป็นการกระทำที่ส่อเจตนาทุจริต จะถูกยกเลิกคะแนนสะสมทั้งหมดในปีนั้น ๆ
       ๑๔.๒ อาจมีการพิจารณาดำเนินคดีอาญาแก่ผู้ที่เกี่ยวข้องในความผิดตามข้อ ๑๔.๑
       ๑๔.๓ การปรากฏความผิดตามข้อ ๑๔.๑  สมาคมกีฬาลอนเทนนิสแห่งประเทศไทย ในพระบรมราชูปถัมภ์ จะลงโทษห้ามแข่งในรายการการแข่งขันที่สมาคมกีฬาลอนเทนนิสแห่งประเทศไทย  ในพระบรมราชูปถัมภ์ รับรองจัดการแข่งขัน  เป็นเวลาไม่น้อยกว่า ๑ ปี
       ๑๔.๔ การถอนตัวหรือไม่เข้าร่วมการแข่งขัน จะเปิดให้มีการถอนตัวผ่านทางทางเว็บไซต์ https://www.tour.ltat.org  หลังจากวันปิดรับสมัคร เป็นเวลา ๒ วัน หากถอนตัวหลังจากนี้จะไม่สามารถถอนตัวผ่านทางทางเว็บไซต์ได้ แต่จะอนุญาตให้ถอนตัวได้ด้วยเหตุผลการบาดเจ็บหรือเจ็บป่วยของนักกีฬาเท่านั้น  และต้องส่งใบรับรองแพทย์ให้สมาคมกีฬาลอนเทนนิสแห่งประเทศไทย  ในพระบรมราชูปถัมภ์ ทางอีเมล    https://www.tour.ltat.org/late-withdraw-request.html ก่อนการแข่งขันรายการนั้นเสร็จสิ้นลง นักกีฬาที่ไม่ถอนตัวตามกำหนดเวลาจะถูกหักคะแนนสะสมในการจัดอันดับของสมาคมกีฬาลอนเทนนิสแห่งประเทศไทย  ในพระบรมราชูปถัมภ์  ครั้งละ ๒๐ คะแนน
       ๑๔.๕ หากถอนตัวเมื่อเริ่มการแข่งขันแล้ว นักกีฬาผู้นั้นไม่มีสิทธิ์รับรางวัลใด ๆ ในรอบที่นักกีฬาผู้นั้นถอนตัว โดยให้รับรางวัลในรอบก่อนหน้านั้นแทน รวมทั้งคะแนนสะสมในการจัดอันดับนักเทนนิสด้วย
       ๑๔.๖ นักกีฬาที่ไม่ลงแข่งขันตามกำหนดโดยไม่มีเหตุผลอันสมควร หรือพฤติกรรมที่แสดงเจตนาไม่ลงแข่งขันให้ครบ รายการ หรือแสดงกิริยามารยาทที่ไม่สมควรในระหว่างการแข่งขัน จนถูกผู้ตัดสิน หรือผู้ชี้ขาด หรือผู้อำนวยการแข่งขัน ลงโทษให้ออกจากการแข่งขัน จะถูกตัดคะแนนสะสมในการแข่งขันเทนนิส PTT-ลอนเทนนิสพัฒนาฝีมือ ประจำปี ๒๕๖๗ และคะแนนสะสมในการจัดอันดับสมาคมกีฬาลอนเทนนิสแห่งประเทศไทย  ในพระบรมราชูปถัมภ์  ไม่น้อยกว่า ๓๐ คะแนน และไม่เกิน ๗๐ คะแนน หรือถูกลงโทษไม่ให้เข้าร่วมการแข่งขันคราวต่อไปไม่เกิน ๓ ครั้ง  และอาจถูกลงโทษไม่ให้เข้าร่วมการแข่งขันที่สมาคมกีฬาลอนเทนนิสแห่งประเทศไทย  ในพระบรมราชูปถัมภ์  รับรองเป็นเวลา ๑ ปี
        ๑๔.๗  นักกีฬาที่ถอนตัวจากการแข่งขันภายหลังการจัดสายการแข่งขันแล้ว ให้ถือเป็นความผิดตามข้อ ๑๔.๔
        ๑๔.๘  หากจำนวนคะแนนสะสมที่มีอยู่ไม่เพียงพอให้ติดลบคะแนนนั้นไว้การติดลบคะแนนนี้ให้มีผลบังคับใช้ข้ามปีการแข่งขัน

  ๑๕. การบังคับใช้ และวิธีการพิจารณา
        ๑๕.๑ หากมีข้อต้องพิจารณาใด ๆ ความใดมิได้ปรากฏตามระเบียบการนี้ หรือปรากฏตามระเบียบแต่มีข้อขัดแย้ง หรือปรากฏตามระเบียบแต่มีเหตุที่ต้องให้ดำเนินการเป็นกรณีพิเศษ ให้เลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นผู้ใช้ดุลพินิจพิจารณาวินิจฉัย และผลการพิจารณาของเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้ถือเป็นที่สุด</code></pre>
<!-- /wp:code -->

<!-- wp:paragraph -->
<p>ประกาศ ณ วันที่ ๒๖ ธันวาคม พ.ศ. ๒๕๖๖</p>
<!-- /wp:paragraph -->

<!-- wp:paragraph -->
<p>นายไทยทนุ วรรณสุข<br>เลขาธิการสมาคมกีฬาลอนเทนนิสแห่งประเทศไทย<br>ในพระบรมราชูปถัมภ์</p>
<!-- /wp:paragraph -->

<!-- wp:image {"id":40890,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/12/IMG_3879-1020x1024.jpeg" alt="" class="wp-image-40890"/></figure>
<!-- /wp:image -->