<!-- wp:paragraph {"backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-vce-bg-color has-vce-acc-background-color has-text-color has-background" style="font-size:20px"><strong>"เอกอัครราชทูต ณ กรุงนูร์-ซุลตัน" ใจดี<br>ให้เกียรติต้อนรับ "เทนนิส ยู 12 ทีมชาติไทย"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน ให้เกียรติเดินทางไปต้อนรับคณะผู้ฝึกสอน เจ้าหน้าที่ และนักกีฬาเทนนิสเยาวชนทีมชาติไทย รุ่นอายุไม่เกิน 12 ปี ตลอดจนผู้ปกครอง ที่เดินทางไปถึงท่าอากาศยาน นูร์-ซุลตัน นาซาร์บาเยฟ ประเทศคาซัคสถาน เมื่อคืนวันที่ 8 ก.ย. ที่ผ่านมา จากนั้น เอกอัครราชทูต ณ กรุงนูร์-ซุลตัน ยังให้เกียรติเลี้ยงอาหารต้อนรับคณะเทนนิสดังกล่าว ท่ามกลางบรรยากาศที่อบอุ่นและเป็นกันเอง
       ด้านความเคลื่อนไหวของทีมนักหวดเยาวชนทีมชาติไทย รุ่นอายุไม่เกิน 12 ปี ล่าสุด เมื่อวันที่ 9 ก.ย. 2565 "โค้ชเอ็กซ์" นายพชรพล คำสมาน ผู้ฝึกสอนทีมชาย และ จ่าสิบเอก สหทัศน์ ศุภกิจ ผู้ฝึกสอนทีมหญิง ได้ให้นักกีฬาพักผ่อนในช่วงเช้า หลังจากเหนื่อยล้าจากการเดินทาง ก่อนนัดลงสนามฝึกซ้อมในช่วงบ่าย เพื่อเตรียมความพร้อมก่อนเป็นตัวแทนอาเซียน เข้าร่วมการแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่กรุงนูร์-ซุลตัน ประเทศคาซัคสถาน ระหว่างวันที่ 12-17 ก.ย. 2565
       คณะนักกีฬาเทนนิสเยาวชนทีมชาติไทย รุ่นอายุไม่เกิน 12 ปี ที่จะเดินทางไปแข่งขันครั้งนี้ ทีมชาย ได้แก่ "ลูกคิด" พศิน สินฉลอง, "ตรัย" ตรัย ศรีเสน, "ไพน์" ธรรม์ พันธราธร และทีมหญิง ได้แก่ "จีนนี่" จิณห์นิภา ตราชูวณิช, "เบียร์" โชติรินทร์ แก้วก่า, "ไอซ์" ปวีณอร นวลศรี โดยมี "โค้ชเอ็กซ์" นายพชรพล คำสมาน เป็นผู้ฝึกสอนทีมชาย, นายบุญมี โพธิ์ไพจิตร ผู้ช่วยทีมชาย, "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมหญิง และนายจิรัฏฐ์ ตราชูวณิช ผู้ช่วยทีมหญิง</code></pre>
<!-- /wp:code -->

<!-- wp:image {"id":33677,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/835E6069-5C70-4D43-81C4-92DC2A042192-1024x768.jpeg" alt="" class="wp-image-33677"/></figure>
<!-- /wp:image -->