<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#3400a3"}}} -->
<p class="has-text-align-center has-vce-bg-color has-text-color has-background" style="background-color:#3400a3;font-size:22px"><strong>"ปรัชญา-แม็กซิมัส" จอดรอบก่อนรองฯ<br>ศึกชาลเลนเจอร์ "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพชาย เอทีพี ชาลเลนเจอร์ ทัวร์ สัปดาห์ที่ 3 รายการ "ไทยแลนด์ เทนนิส ทัวร์" ชาลเลนเจอร์ 75 ชิงเงินรางวัลรวม 82,000 ดอลลาร์สหรัฐ หรือประมาณ 2,870,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 18 ม.ค. 2567 เป็นการแข่งขันรอบเมนดรอว์วันที่สี่
  ประเภทชายคู่ รอบก่อนรองชนะเลิศ "ณัฐ" ปรัชญา อิสโร และ "แม็กซ์" แม็กซิมัส ภราพล โจนส์ ลูกครึ่งไทย-ออสเตรเลีย สองนักเทนนิสจากไทย คู่มืออันดับ 351 และ 497 ของโลกตามลำดับ พบกับ โทชิฮิเดะ มัตสึอิ และ ไคโตะ อุเอะสุกิ คู่นักหวดชาวญี่ปุ่น คู่เต็ง 4 ของรายการ คู่มืออันดับ 138 และ 151 ของโลกตามลำดับ ผลปรากฏว่า คู่ของไทยไม่สามารถเอาชนะได้ ปราชัย 0-2 เซต 4-6 และ 6-7 ไทเบรก 7-9 หยุดผลงานไว้เพียงรอบก่อนรองชนะเลิศ รับเงินรางวัลร่วมกัน 950 ดอลลาร์สหรัฐ หรือประมาณ 32,800 บาท และคะแนนสะสมอันดับโลก คนละ 16 แต้ม
  ในขณะที่คู่นักหวดชาวญี่ปุ่น ผ่านเข้ารอบรองชนะเลิศ ไปพบกับ ลุก จอห์นสัน และ สแคนเดอร์ มานซูรี คู่มือวางอันดับ 1 ของรายการ จากสหราชอาณาจักรและตูนิเซีย ตามลำดับ
  ด้านประเภทชายเดี่ยว รอบสอง (16 คน) "โอเว่น" ธนเพชร ฉันทะ นักเทนนิสไทย จากประจวบคีรีขันธ์ อายุ 24 ปี มือ 1,054 โลก พบกับ ดูเย อายดูโควิช หนุ่มโครเอเชีย วัย 22 ปี มือ 141 โลก และยังเป็นเต็งหนึ่งของรายการ โดยเซตแรก ธนเพชร ที่แม้เป็นรองด้วยอันดับโลกและรูปร่าง ซึ่งคู่แข่งขันสูงถึง 188 ซม. ในขณะที่ ธนเพชร สูง 169 ซม. แต่ก็หวดสู้อย่างไม่กลัว และทำได้ดี ส่งผลให้เกมเป็นไปอย่างสูสี กระทั่งสกอร์เท่ากัน 6-6 ต้องตัดสินด้วยไทเบรก และเป็น ธนเพชร ที่คว้าชัยได้อย่างฉิวเฉียด ด้วยสกอร์ 7-6 ไทเบรก 8-6
  เซตสองเป็นนักหวดโครเอเชียที่ชิงทำแต้มในเกมสำคัญได้ เป็นฝ่ายชนะ 6-4 ทำให้เสมอ 1-1 เซต และเซตสาม ดูเย อายดูโควิช เรียกฟอร์มเก่งออกมาเล่นได้อย่างยอดเยี่ยม เอาชนะได้อย่างขาดลอย สรุป ธนเพชร แพ้ 1-2 เซต 7-6 ไทเบรก 8-6, 4-6 และ 0-6 ในเวลา 2 ชั่วโมง 2 นาที ตกรอบสอง รับเงินรางวัลปลอบใจ 1,350 ดอลลาร์สหรัฐ หรือประมาณ 46,600 บาท และคะแนนสะสมอันดับโลก 6 แต้ม ในขณะที่ ดูเย อายดูโควิช ผ่านเข้ารอบก่อนรองชนะเลิศ ไปพบกับ มัตเตโอ จิจานเต้ เต็ง 7 จากอิตาลี
  ในส่วนผลการแข่งขันคู่อื่น ๆ มีดังนี้ ชายเดี่ยว รอบสอง โจวานนี่ โฟนิโอ (อิตาลี) ชนะ โช ชิมาบุคุโระ (วาง 3-ญี่ปุ่น) 6-0, 6-7(5-7) และ 7-5 นิโคลัส โมเรโน่ เด อัลโบรัน (สหรัฐฯ) ชนะ เทนนิส แซนด์เกรน (สหรัฐฯ) 6-7(10-12), 7-5 และ 7-6(2)
  ชายคู่ รอบก่อนรองชนะเลิศ ริธวิก เชาดารี บอลลิปาลลี-นิกิ กาลิยันดา ปุณชา (อินเดีย) ชนะ ไอซาม อุล ฮัก คูเรชี-คริสโตเฟอร์ รุงกัท (ปากีสถาน-อินโดนีเซีย) 6-3, 6-7(4-7) และซูเปอร์ไทเบรก 10-5 ลุก จอห์นสัน-สแคนเดอร์ มานซูรี (วาง 1 สหราชอาณาจักร-ตูนิเซีย) ชนะ กอนคาโล โอลิเวร่า-ออเรียล โรก้า บาตาย่า (โปรตุเกส-สเปน) 4-6, 6-4 และซูเปอร์ไทเบรก 10-7</code></pre>
<!-- /wp:code -->

<!-- wp:image {"id":41178,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_1491-1024x683.jpeg" alt="" class="wp-image-41178"/></figure>
<!-- /wp:image -->