<!-- wp:paragraph {"align":"center","style":{"typography":{"fontSize":20},"color":{"background":"#c0ccd1"}}} -->
<p class="has-text-align-center has-background" style="background-color:#c0ccd1;font-size:20px"><strong>"ภวิชญ์-ธนเพชร" นำคนไทยเข้ารอบหวด "ไอทีเอฟเวิลด์ทัวร์" ที่แดนสะตอ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 6 เทนนิสชาย M15 รายการ ITF WORLD TOUR (M6) และเทนนิสหญิง W15 รายการ ITF WORLD TOUR (W4) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 17 ก.ค. 2567 เป็นการแข่งขันรอบแรกวันที่สอง ประเภทชายเดี่ยว รอบแรก (32 คน) นักเทนนิสไทยพบกันเอง "แมงปอ" ภวิชญ์ สอนหลักทรัพย์ อายุ 24 ปี มือ 1,237 ของโลก พบกับ "พัตเตอร์" ธนภัทร บุศราวงศ์ เยาวชนไทยวัย 18 ปี มือ 144 เยาวชนโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน ผลการแข่งขัน ปรากฏว่า เป็น ภวิชญ์ ที่ใช้ชั้นเชิงและประสบการณ์หวดเอาชนะได้ 2-0 เซต 6-4, 6-3 ผ่านเข้ารอบสองหรือ 16 คนสุดท้ายไปพบกับ แซม ไรอัน ซีแกนน์ จากออสเตรเลีย ที่ปราบ กษิดิศ สำเร็จ ของไทย 2-0 เซต 7-6 ไทเบรก 7-4 และ 6-3</p>
<!-- /wp:paragraph -->

<!-- wp:paragraph -->
<p>ด้าน "โอเว่น" ธนเพชร ฉันทะ นักเทนนิสหนุ่มไทย วัย 24 ปี มือ 850 ของโลก และมือวางอันดับ 6 ของรายการ พบกับดาวรุ่งของอิสราเอล รอน เอลลัค วัย 19 ปี มือ 1,059 ของโลก และผลการแข่งขันเป็น "โอเว่น" หนุ่มประจวบคีรีขันธ์ ที่คว้าชัยได้ทั้ง 2 เซต ด้วยสกอร์ 6-4 และ 6-4 ในเวลา 1 ชั่วโมง 13 นาที ผ่านเข้ารอบสอง หรือ 16 คนสุดท้าย ไปพบกับ ไอแซค เบครอฟต์ จากนิวซีแลนด์ มือ 931 ของโลก ที่เข้ารอบไปรออยู่แล้ว ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก ศิวณัฎฐ์ อุ้ยตยะกุล แพ้ อาจีต ไร (วาง 3-นิวซีแลนด์) 4-6, 4-6 เครดิต ไชยรินทร์ แพ้ โอเฟค ชิมานอฟ (วาง 8-อิสราเอล) 6-3, 3-6 และ 3-6 กฤติน โกยกุล ชนะ แม็กซิมัส ภราพล โจนส์ (วาง 2) 2-6, 6-4 และ 7-6(5)</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบแรก กมลวรรณ ยอดเพ็ชร ชนะ อลิเซีย สมิธ (วาง 8-ออสเตรเลีย) 6-3, 6-1 พัณณิน โควาพิทักษ์เทศ (วาง 2) ชนะ คานาโกะ โอซาฟุเนะ (ญี่ปุ่น) 6-2, 6-1 สลักทิพย์ อุ่นเมือง (วาง 6) ชนะ อันจา นายาร์ (ออสเตรเลีย) 6-4, 6-3 ภาวินี ร่วมรักษ์ แพ้ ซาร่า นายาร์ (ออสเตรเลีย) 1-6, 0-6 เวียร่า ดีเพิ่ม แพ้ ยูโนะ คิตาฮาระ (ญี่ปุ่น) 2-6, 3-6 ธนัชพร ยังโหมด แพ้ อคันชา ดีลิป นิตตูเร่ (อินเดีย) 4-6, 0-6</p>
<!-- /wp:paragraph -->

<!-- wp:image {"id":44298,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/451542663_899198145576502_6933374059510776643_n-1024x683.jpg" alt="" class="wp-image-44298"/></figure>
<!-- /wp:image -->