<!-- wp:paragraph {"align":"center","style":{"typography":{"fontSize":20},"color":{"background":"#b4e8fe"}}} -->
<p class="has-text-align-center has-background" style="background-color:#b4e8fe;font-size:20px"><strong>"ยองเจ-โชติรินทร์" หวดเก่งที่สุดครองแชมป์เยาวชนปทท.รุ่น14ปี</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62 ประจำปี 2567 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 เม.ย. 2567 เป็นการแข่งขันวันสุดท้ายของรุ่นอายุไม่เกิน 8 ปี และ 14 ปี ประเภทเยาวชนชายเดี่ยว รุ่นอายุไม่เกิน 14 ปี รอบชิงชนะเลิศ ยองเจ ทองรุ่ง นักเทนนิสดาวรุ่งจากเมืองหลวง กรุงเทพมหานคร มือวางอันดับ 3 ของรายการ เรียกฟอร์มเก่งออกมาปราบ พัชรพล หลีกุล นักเทนนิสดาวรุ่งจากปักษ์ใต้ สงขลา มือวางอันดับ 1 ของรายการ ได้ 2 เซต 6-4 และ 6-2 ในเวลา 1 ชั่วโมง 18 นาที ส่งผลให้ ยองเจ ได้ครองตำแหน่งแชมป์ ส่วน พัชรพล ได้รองแชมป์ ด้านเยาวชนหญิงเดี่ยว รุ่นอายุไม่เกิน 14 ปี รอบชิงชนะเลิศ นักเทนนิสดีกรีเยาวชนทีมชาติไทยชุดปัจจุบันโคจรมาพบกันเอง "น้องเบียร์" โชติรินทร์ แก้วก่า ดาวรุ่งจากชลบุรี มือวางอันดับ 3 ของรายการ พบกับ "น้องพิงค์" กนกอินทร์ วงศ์ภูวรักษ์ ดาวรุ่งจากกรุงเทพฯ มือวางอันดับ 1 ของรายการ และผลปรากฏว่า ดวลแร็กเกตกันถึง 3 เซต ก่อนที่ โชติรินทร์ จะเป็นฝ่ายเฉือนชนะ 2-1 เซต 6-0, 4-6 และ 6-1 ในเวลา 1 ชั่วโมง 45 นาที โชติรินทร์ ได้ครองแชมป์หญิงเดี่ยว ส่วน กนกอินทร์ ได้รองแชมป์ นอกจากนี้ โชติรินทร์ ยังคว้าแชมป์หญิงคู่ รุ่นอายุไม่เกิน 14 ปี ได้อีกรางวัล หลังจากจับคู่กับ กนกอินทร์ ช่วยกันหวดเอาชนะ นิฏฐา อุริยะพงศ์สรรค์ จากขอนแก่น และ ณวรรญา ณภาสวรรณ จากปทุมธานี 2-1 เซต 7-6 ไทเบรก 7-1, 4-6 และซูเปอร์ไทเบรก 11-9 ในส่วนแชมป์ประเภทชายคู่ รุ่นอายุไม่เกิน 14 ปี เป็นของ ปาณะวัฒศ์ เซี่ยงเห็น จากภูเก็ต และ ศิวกร ฉวยกระโทก จากนครราชสีมา ที่ผนึกกำลังหวดเอาชนะ ยองเจ ทองรุ่ง จากกรุงเทพฯ และ เสฏฐวุฒิ เปาวนา จากอุดรธานี 2-0 เซต 7-6 ไทเบรก 7-1 และ 6-2</p>
<!-- /wp:paragraph -->

<!-- wp:paragraph -->
<p>ขณะที่รุ่นอายุไม่เกิน 8 ปี รอบชิงชนะเลิศ ชายเดี่ยว ธนภัทร ศรีพุดฑา (ขอนแก่น) ชนะ ดัสติน เขียวรักษา (ชลบุรี) 4-1, 4-1 ส่วนหญิงเดี่ยว ปวรวรรณ ฉัตรมาศ (ชลบุรี) ชนะ ศวันรัต เครือญาติดี (กทม.) 5-4(3), 4-1 ทางด้านชายคู่ ธนภัทร ศรีพุดฑา (ขอนแก่น)-ธีธัช ภูวไพรศิริศาล (ขอนแก่น) ชนะ ดัสติน เขียวรักษา (ชลบุรี)-ณัฏฐชัย โลหะสุวรรณ (พระนครศรีอยุธยา) 4-0, 4-0 และหญิงคู่ ศวันรัต เครือญาติดี (กทม.)-ปวรวรรณ ฉัตรมาศ (ชลบุรี) ชนะ ฑีณัชชา อินทรสุข (สุราษฎร์ธานี)-เมตตา ศรีวัฒนพล (สงขลา) 4-0, 4-1 จากผลการแข่งขันดังกล่าว ธนภัทร ศรีพุดฑา จากขอนแก่น ได้แชมป์ทั้งประเภทชายเดี่ยวและชายคู่ เช่นเดียวกับ ปวรวรรณ ฉัตรมาศ จากชลบุรี ที่ได้ทั้งแชมป์ประเภทหญิงเดี่ยวและหญิงคู่ หลังการแข่งขันได้มีพิธีมอบรางวัลให้นักกีฬาในรุ่นอายุไม่เกิน 8 ปี และ 14 ปี โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา สำหรับการแข่งขันในช่วงที่ 2 เป็นการแข่งขันของรุ่นอายุไม่เกิน 10 ปี และ 16 ปี ซึ่งเริ่มแข่งขันเมื่อวันที่ 3 เม.ย. เป็นวันแรก ส่วนการแข่งขันช่วงสุดท้าย เป็นการแข่งขันของรุ่นอายุไม่เกิน 12 ปี และ 18 ปี เริ่มแข่งขันวันที่ 7 เม.ย. เป็นวันแรก โดยในรุ่นอายุไม่เกิน 18 ปี ผู้ที่ได้ตำแหน่งชนะเลิศ ได้ครองถ้วยพระราชทานฯ</p>
<!-- /wp:paragraph -->

<!-- wp:image {"id":42224,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/434324799_830251532471164_799424286300467123_n.jpg" alt="" class="wp-image-42224"/></figure>
<!-- /wp:image -->