<p style="text-align: center;"><strong><span style="font-size: 14pt;">“อัญชิสา-ชมภู่ทิพย์” ทะลุรอบ8คนหวดอาชีพ "เอส เอ ที"</span></strong></p>

การแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 2 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 30 พ.ค. ประเภทหญิงเดี่ยว รอบสอง "ออมสิน" อัญชิสา ฉันทะ นักหวดดาวรุ่งไทย วัย 17 ปี ที่ยังไม่มีอันดับโลก โชว์ฟอร์มการเล่นได้ดี โค่นมือวางของรายการได้สำเร็จ ด้วยการเอาชนะ ซูซาน่า สโ<span class="text_exposed_show">ลโชว่า จากสโลวาเกีย วัย 29 ปี มือ 340 ของโลก และมือวาง 7 ของรายการ ได้ 2-0 เซต 7-5 และ 6-4 ใช้เวลาแข่งขัน 1.29 ชั่วโมง ผ่านเข้ารอบก่อนรองชนะเลิศ หรือรอบ 8 คนสุดท้าย พบกับ คามิลล่า ราคิโมว่า นักหวดดาวรุ่ง วัย 17 ปี ของรัสเซีย มือ 422 ของโลก ที่เอาชนะ "เอิร์ธ" เพียงธาร ผลิพืช ของไทย 2-0 เซต 6-2, 6-1</span>
<div class="text_exposed_show">

ด้าน "พราว" ชมภู่ทิพย์ จันดาเขต นักเทนนิสไทย วัย 23 ปี มือ 665 ของโลก พบกับ กาเบรียลล่า ดา ซิลวา ฟิค นักหวดออสเตรเลีย วัย 18 ปี มือ 600 ของโลก ปรากฎว่า เซตแรก ดวลกันสูสีถึงไทเบรกและเป็น ชมภู่ทิพย์ ที่แน่นอนกว่า เอาชนะไป 7-6 ไทเบรก 8-6 เซตสอง เกมสูสีต่อเนื่องและดวลไทเบรกอีกครั้ง ซึ่งสาวออสเตรเลียเก็บชัยในเซตนี้ 7-6 ไทเบรก 9-7 ทำให้เสมอ 1-1 เซต และเซตสาม ชมภู่ทิพย์ เบรกได้ในเกมที่ 2 นำ 2-0 จากนั้นผลัดกันรักษาเกมเสิร์ฟ ไปจนกระทั่ง ชมภู่ทิพย์ นำ 5-2 นักหวดออสเตรเลีย ไล่มา 5-5 เกมที่ 11 ชมภู่ทิพย์รักษาเกมเสิร์ฟได้สำเร็จ และเบรกเกมที่ 12 ได้ ทำให้เอาชนะไป 7-5 สรุป ชมภู่ทิพย์ ชนะ 2-1 เซต 7-6(8-6), 6-7(7-9) และ 7-5 ใช้เวลาแข่งขันถึง 4 ชั่วโมง 7 นาที ทำให้ ชมภู่ทิพย์ ผ่านเข้ารอบก่อนรองชนะเลิศได้เช่นกัน ซึ่งจะพบกับ ซาบีน่า ชาริโปว่า มือวางอันดับ 1 ของรายการจากอุซเบกิสถาน ที่เอาชนะ ริยา พาเทีย จากอินเดีย 2-0 เซต 6-3, 6-3

ผลการแข่งขันของนักเทนนิสหญิงไทยรายอื่น หญิงเดี่ยว รอบสอง ณัฐนิดา หลวงแนม แพ้ ซิโมน่า วอลแทร์ต (สวิตเซอร์แลนด์) 6-4, 1-6 และ 2-6, วรรษชล สวัสดี แพ้ มากาลี เคมเปน (เบลเยียม) 3-6, 5-7

ประเภทหญิงคู่ รอบก่อนรองชนะเลิศ เพียงธาร ผลิพืช /อากิโกะ โอมาเอะ (ญี่ปุ่น) คู่มือวาง 1 ชนะ อลาน่า พาร์นาบี้ (ออสเตรเลีย) /เอคาเทริน่า วิชเนฟสกาย่า (รัสเซีย) 6-3, 4-6 และ 10-8, ณัฐนิดา หลวงแนม /ริยา พาเทีย (อินเดีย) แพ้ ลอร์เรน เอ็ม. กิเยร์โม /เมแกน มาเนสซ่า (สหรัฐฯ) คู่มือวาง 3 ของรายการ 3-6, 5-7 และ "แทมมี่" แทมมารีน ธนสุกาญจน์ /มนัญชญา สว่างแก้ว ชนะ คู่มือวาง 4 อเล็กซานดร้า โบโซวิช และ กาเบรียลลา ดา ซิลวา ฟิค จากออสเตรเลีย 6-1, 6-3

ขณะที่การแข่งขันเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต 2" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ วันเดียวกัน ประเภทชายเดี่ยว รอบสอง คงทรัพย์ คงคา ชนะ อเล็กซานเดอร์ คลินต์ชารอฟ (นิวซีแลนด์) 6-1, 7-5, พลภูมิ โควาพิทักษ์เทศ แพ้ เอลลิส เบลก (มือวาง1-ออสเตรเลีย) 6-7(5-7), 7-6(12-10) และ 6-7(6-8), ชาญชัย สุขตนเอง แพ้ ริชาบ อการ์วัล (อินเดีย) 6-3, 4-6 และ 4-6, กษิดิศ สำเร็จ แพ้ สิดหาร์ ราวัต (มือวาง3-อินเดีย) 6-4, 1-6 และ 3-6, ชญานนท์ แก้วสุทอ แพ้ ชูอิจิ เซคิกุจิ (ญี่ปุ่น) 2-6, 7-5 และ 4-6

ส่วนชายคู่ รอบก่อนรองชนะเลิศ สนฉัตร และ สรรค์ชัย รติวัฒน์ ชนะ พล วัฒนกูล และ ริโอะ โนกูจิ (ญี่ปุ่น) 6-1, 6-2

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>