<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"บิ๊กสุชัย" เปิดโผเทนนิสทีมชาติชุดใหญ่<br>รวงข้าว-ไหม นำสู้ศึกโลก "บิลลีจีนคิงคัพ"</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ตามที่ สหพันธ์เทนนิสนานาชาติ (ไอทีเอฟ) กำหนดจัดการแข่งขันเทนนิสชิงแชมป์โลก ประเภททีมหญิง รายการ "2026 บิลลี จีน คิง คัพ บาย เกนบริดจ์" เอเชีย/โอเชียเนีย กลุ่ม 1 ที่เมืองนิวเดลี ประเทศอินเดีย ระหว่างวันที่ 7-11 เม.ย. 2569 นั้น ล่าสุด สมาคมฯ ได้เตรียมส่งรายชื่อนักกีฬาไทย เพื่อเข้าร่วมการแข่งขันดังกล่าวแล้ว</p>
<!-- /wp:paragraph -->

<!-- wp:paragraph -->
<p>นายกกีฬาลูกสักหลาดไทย กล่าวว่า สมาคมฯ ได้ประกาศรายชื่อนักกีฬาเทนนิสตัวจริงที่ผ่านการพิจารณาได้เป็นตัวแทนทีมชาติไทย ซึ่งพิจารณาจากอันดับนักเทนนิสโลก ณ วันที่ 22 ก.พ. 2569 ก่อนที่สมาคมฯ จะส่งรายชื่อไปยัง ไอทีเอฟ ภายในวันที่ 9 มี.ค. มีรายชื่อดังต่อไปนี้</p>
<!-- /wp:paragraph -->

<!-- wp:paragraph -->
<p>1) "รวงข้าว" ลัลนา ธาราฤดี มือ 124 ของโลก, 2) "ไหม" มนัญชญา สว่างเเก้ว มือ 199 ของโลก, 3) "อีฟ" พัชรินทร์ ชีพชาญเดช มือ 442 ของโลก, 4) "ออมสิน" อัญชิสา ฉันทะ มือ 443 ของโลก โดยทั้ง 4 คนนี้ พิจารณาจากอันดับประเภทเดี่ยว และ 5) "เอิร์ธ" เพียงธาร ผลิพืช มือคู่ 111 ของโลก ซึ่งพิจารณาจากอันดับประเภทคู่</p>
<!-- /wp:paragraph -->

<!-- wp:paragraph -->
<p>"บิ๊กสุชัย" กล่าวต่อว่า ตนได้รับรายงานจาก นายไทยทนุ วรรณสุข เลขาธิการสมาคมกีฬาลอนเทนนิสแห่งประเทศไทยฯ แจ้งว่า หลังจากประกาศรายชื่อแล้ว อยู่ระหว่างรอการตอบรับเข้าร่วมการแข่งขันของนักเทนนิสทั้ง 5 คน ซึ่งหากทั้ง 5 คนตอบรับทั้งหมด น่าจะเป็นทีมที่แข็งแกร่ง เพราะเป็นนักเทนนิสฝีมืดี ที่เคยร่วมทีมไปแข่งขันด้วยกัน มีความสามัคคีและเป็นทีมเวิร์กที่ดีมาก</p>
<!-- /wp:paragraph -->

<!-- wp:paragraph -->
<p>"ในส่วนความคาดหวังจากการแข่งขันครั้งนี้ ผมเชื่อว่าทุกคนจะพยายามสู้เต็มที่ และทำหน้าที่ของตัวเองได้ดีที่สุด หากทั้ง 5 คนตอบรับเข้าร่วมการแข่งขัน ก็จะเป็นทีมที่แข็งแกร่ง และเชื่อว่าจะส่งผลดีต่อผลงานด้วยครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":54721,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/02/640408948_1352336883595957_885745462684140114_n-1024x683.jpg" alt="" class="wp-image-54721"/></figure>
<!-- /wp:image -->