<!-- wp:paragraph {"align":"center","backgroundColor":"pale-cyan-blue","fontSize":"medium"} -->
<p style="text-align:center" class="has-background has-medium-font-size has-pale-cyan-blue-background-color"><strong> บีช เทนนิส กีฬาที่คนไทยเล่นได้...ดีด้วย!!        </strong></p>
<!-- /wp:paragraph -->

<!-- wp:paragraph -->
<p>บีช เทนนิส กีฬาที่คนไทยเล่นได้...ดีด้วย!!       </p>
<!-- /wp:paragraph -->

<!-- wp:paragraph -->
<p>   ว่าด้วยเรื่องของ “บีช เทนนิส” หรือ “เทนนิส ชายหาด” 2 ตอนที่ผ่านมา เราได้มาปูพรม รู้กันถึงประวัติความเป็นมา วิธีการเล่น อุปกรณ์การเล่น และพัฒนาการของกีฬาชนิดนี้ที่ทาง สหพันธ์เทนนิสนานาชาติ หรือ ไอทีเอฟ ได้วางรากฐานและผลักดันสู่การเป็น “กีฬาอาชีพ”      </p>
<!-- /wp:paragraph -->

<!-- wp:paragraph -->
<p>     พร้อมขึ้นแท่นเบอร์ 1 ของกีฬาชายหาดที่มีผู้หลงใหลและก้าวเข้ามาเล่นอย่างแพร่หลายมากขึ้นภายในเวลาไม่กี่ปี      </p>
<!-- /wp:paragraph -->

<!-- wp:paragraph -->
<p>    ส่วนประเทศไทย บีช เทนนิส ได้เข้ามาเป็นที่รู้จักเมื่อปี 2557 โดย ฯพณฯ สุวัจน์ ลิปตพัลลภ ที่นั่งเก้าอี้บริหารในฐานะนายกสมาคมกีฬาลอนเทนนิสแห่งประเทศไทยในขณะนั้น มองเห็นว่า นอกจากจะเป็นกีฬาที่นักกีฬาไทยสามารถพัฒนาไปสู่ระดับโลกได้ ก็ยังเอื้อประโยชน์ต่อประเทศชาติ ในด้าน “การท่องเที่ยว” เนื่องจากประเทศไทยขึ้นชื่อว่าเป็นประเทศที่มีชายหาดสวย ท้องทะเลที่งดงาม ติดอันดับต้นๆ ของโลก          </p>
<!-- /wp:paragraph -->

<!-- wp:paragraph -->
<p>เพียงแค่ปีแรกที่ดึง บีช เทนนิส เข้าสู่ประเทศไทย กีฬาชนิดนี้แม้จะยังใหม่แต่ก็ถือว่าได้รับความสนใจไม่น้อย ช่วงแรกๆ มีนักเทนนิสให้ความสนใจเข้ามาลองเล่นและศึกษาเทคนิค พัฒนาฝีมือตัวเองอย่างจริงจังอยู่หลายคน     </p>
<!-- /wp:paragraph -->

<!-- wp:paragraph -->
<p>     จนกระทั่งสมาคมได้สนับสนุนส่งนักกีฬา บีช เทนนิส ทีมชาติไทยไปแข่งขันในระดับโลก รายการ “ไอทีเอฟ บีช เทนนิส เวิลด์ ทีม แชมเปี้ยนชิพ 2017” ที่กรุงมอสโคว์ ประเทศรัสเซีย ซึ่งนักกีฬาทีมชาติไทยชุดนั้น ประกอบด้วย นภาวี-ฉัตรมณี จันทร์เขียว,ศักดา แซ่หว่อง, ชญานิน พุทธารักษ์สกุลและมี มร.เรอร์โน่ คาร์ซิแลค เป็นผู้ฝึกสอน    </p>
<!-- /wp:paragraph -->

<!-- wp:paragraph -->
<p>       ผลแข่งขันปรากฏว่า ทีมนักกีฬา บีช เทนนิสของไทยชุดนี้สามารถคว้าอันดับที่ 18 ของโลก จากประเทศที่เข้าร่วมแข่งทั้งหมด 28 ทีม          พัฒนาการของ บีช เทนนิส ในเมืองไทยหลังจากนั้นก็เริ่มได้รับความสนใจจากกลุ่มนักเทนนิสที่อยากลองหาประสบการณ์ใหม่ๆ ในการเล่นกีฬา ซึ่งมีการรวมกลุ่มกันเพื่อการฝึกซ้อม พัฒนาฝีมือ เทคนิค และตระเวนแข่งขัน   </p>
<!-- /wp:paragraph -->

<!-- wp:paragraph -->
<p>      แน่นอนความเป็นกีฬาใหม่ สปอนเซอร์ภาคเอกชนยังไม่เข้าถึงมากนัก ทำให้โอกาสในการเดินทางไปแข่งขันเพื่อเก็บคะแนนโลกมีน้อยมาก       </p>
<!-- /wp:paragraph -->

<!-- wp:paragraph -->
<p>  แต่ด้วยใจรักในกีฬาบีช เทนนิส ของ “มร.เรอร์โน่ คาร์ซิแลค” นักธุรกิจชาวฝรั่งเศสที่มาปักหลักทำธุรกิจร่วมกับภรรยาชาวไทย “สำเรียง เหมาะมาศ” ประธานกรรมการผู้จัดการ เกรต้า สปอร์ตคลับ ที่ได้ลงทุนสร้างสนาม บีช เทนนิส แบบจริงจังตามมาตรฐานของไอทีเอฟถึง 9 สนามที่จ.ชลบุรี พร้อมกับมีการจัดแข่งขันรายการเวิลด์ ทัวร์ เพื่อสะสมคะแนนโลกขึ้นที่นี่        </p>
<!-- /wp:paragraph -->

<!-- wp:paragraph -->
<p>  เกรต้า สปอร์ตคลับ ในยุค 3-4 ปีก่อนหน้านี้จึงเป็นสถานที่ที่นักกีฬาบีช เทนนนิสของไทยทุกรุ่นอายุมารวมตัวกันเพื่อฝึกซ้อมกันอย่างเข้มข้น โดยมี มร.เรอร์โน่ คาร์ซิแลค ที่ผ่านการอบรมผู้ฝึกสอน บีช เทนนิส นานาชาติระดับเลเวล 2 ร่วมกับนักกีฬาบีชเทนนิสระดับท็อปเท็นของโลกเป็นโค้ชให้          </p>
<!-- /wp:paragraph -->

<!-- wp:paragraph -->
<p>มร.เรอร์โน่ กล่าวว่า บีช เทนนิส เล่นไม่ยาก และนักกีฬาไทยสามารถพัฒนาฝีมือไปสู่ระดับโลกได้ไม่ยาก       </p>
<!-- /wp:paragraph -->

<!-- wp:paragraph -->
<p>    “คนไทยมีคุณสมบัติทางร่างกายและจิตใจในการฝึกกีฬาประเภทนี้ รวมทั้งประเทศไทยยังโชคดีที่ได้รับประโยชน์จากสภาพอากาศที่เอื้อต่อการฝึกกีฬาประเภทนี้ตลอดทั้งปีอีกด้วย โดยบางประเทศมีอุปสรรคด้านภูมิอากาศ เช่น หิมะตก จึงต้องสร้างสนามในร่มเพื่อหลีกเลี่ยงปัญหานี้”       </p>
<!-- /wp:paragraph -->

<!-- wp:paragraph -->
<p>   ส่วนการฝึกเพื่อพัฒนาไปสู่การเป็นนักกีฬา บีช เทนนิสระดับโลกนั้น ไม่ได้มีอะไรซับซ้อน มร.เรอร์โน่ บอกว่าเทคนิคเริ่มต้นนั้นขึ้นอยู่กับ “ทักษะการวอลเลย์” ดังนั้นการฝึกเริ่มต้นคือต้องฝึกการวางเท้าและกำลังขา         </p>
<!-- /wp:paragraph -->

<!-- wp:paragraph -->
<p>  “นักกีฬาบีช เทนนิส ต้องให้ความสำคัญในส่วนขามาเป็นอันดับแรก จากนั้นก็ฝึกเรื่องการโยนลูกที่ง่ายและถูกต้อง สำหรับผู้เล่นใหม่ที่จะต้องควบคุมการเคลื่อนไหว และเทคนิคนี้จะต้องผ่านทั้ง 3 ขั้นตอน (เตรียมพร้อมกับการถือตำแหน่งของแร็กเก็ตหรือไม้ที่ดี) จากนั้นเริ่มจัดรูปร่างทักษะการตีลูกและการจัดระเบียบตำแหน่งของร่างกายก่อนตีทุกครั้ง และการประสานงานของขาและตำแหน่งการตีของไม้ โดยให้เชื่อมโยงกับขนาดของพื้นที่”     </p>
<!-- /wp:paragraph -->

<!-- wp:paragraph -->
<p>     “ที่สำคัญอีกอย่าง การเล่นบนพื้นทรายนั้นถือเป็นอุปสรรคที่ส่งผลต่อการเคลื่อนไหว และทำให้ บีช เทนนิส เป็นกีฬาที่ต้องใช้พละกำลังค่อนข้างมาก ดังนั้น นักกีฬาจึงจำเป็นต้องเตรียมร่างกายให้พร้อมด้วยความฟิตของร่างกาย เพื่อสร้างมวลกล้ามเนื้อ ลดไขมัน และมีสมดุลของร่างกายที่ดีระหว่างขาและแขน”          และแน่นอนว่า สิ่งที่เป็นเสน่ห์ของ บีช เทนนิส อีกอย่าง คือการเล่นที่ค่อนข้างเร็ว เนื่องจากมีความต่างจากเทนนิสคือ ห้ามไม่ให้บอลตกพื้น นักกีฬาจึงต้องมีสภาพจิตใจที่แข็งแกร่ง แน่วแน่ มีสมาธิเพื่อการประเมินสถานการณ์ การอ่านเกมที่ดี การจัดการความกดดัน ซึ่งเป็นส่วนหนึ่งขององค์ประกอบของนักกีฬาทุกๆ ชนิดนั่นเอง     </p>
<!-- /wp:paragraph -->

<!-- wp:paragraph -->
<p>     ส่วนการจะก้าวสู่ระดับโลกของนักกีฬา บีช เทนนิสไทยนั้น โค้ชชาวฝรั่งเศส กล่าวว่า มีความเป็นไปได้อย่างมาก แต่ก็ยังจำเป็นต้องมีผู้สนับสนุนอย่างจริงจัง โดยเฉพาะด้านงบประมาณ เพื่อให้มีการฝึกซ้อมได้อย่างเต็มที่ มีโค้ชที่ดีมาฝึกสอน และได้ตระเวนแข่งขันเพื่อเก็บคะแนนสะสมโลก ซึ่งปัจจุบันนี้ ไอทีเอฟ ได้มีการวางโปรแกรมแข่งขันสำหรับ บีช เทนนิส มากขึ้นกว่าเดิมเยอะทีเดียว ขณะเดียวกันการวางแผนช่วงฤดูแข่งขัน และการเลือกพาทเนอร์ เป็นสององค์ประกอบที่ต้องนำมาพิจารณาร่วมกับการฝึกซ้อมด้วยเช่นกัน      </p>
<!-- /wp:paragraph -->

<!-- wp:paragraph -->
<p>   “การได้ไปแข่งขันกับนักกีฬาต่างประเทศฝีมือดีๆ จะเป็นการสร้างประสบการณ์ให้ตัวนักกีฬาได้อย่างดี ดังนั้นหากมีการสนับสนุน ส่งเสริมอย่างจริงจังผมก็ยังมั่นใจว่า นักกีฬาไทยไปสู่ระดับโลกได้”       </p>
<!-- /wp:paragraph -->

<!-- wp:paragraph -->
<p>  แต่สิ่งสำคัญที่จะทำให้ นักกีฬา บีช เทนนิสเก่งๆ และก้าวไปสู่ระดับโลกได้ คือการวางรากฐาน ปูพื้นฐาน และ สร้างฐานรากที่เป็น “นักกีฬา” ให้เกิดขึ้นในเมืองไทยมากกว่านี้ ด้วยการพัฒนาเพิ่มจำนวนสโมสร และสนามเทนนิสชายหาด เปิดอบรมฝึกสอนโค้ช และส่งเสริมกีฬาเทนนิสชายหาดในระดับสถาบันการศึกษา โรงเรียน มหาวิทยาลัย ส่งเสริมการแข่งขันสำหรับประเภทรุ่นเยาวชน และประเภทประชาชนทั่วไป พร้อมเงินรางวัลและการจัดอันดับเข้าในระดับประเทศ        </p>
<!-- /wp:paragraph -->

<!-- wp:paragraph -->
<p>  สิ่งเหล่านี้จะมีส่วนอย่างมากในการสร้างนักกีฬาที่เก่ง และทำให้ บีช เทนนิส เป็นกีฬาที่อยู่คู่กับวงการกีฬาไทยอย่างยั่งยืน มีนักกีฬาที่พร้อมจะต่อยอดความสำเร็จจากรุ่นสู่รุ่น เฉกเช่นเดียวกับกีฬา “เทนนิส”          </p>
<!-- /wp:paragraph -->

<!-- wp:paragraph -->
<p>อันดับ 18 ของโลกคือบทพิสูจน์อย่างดีว่า บีช เทนนิส เป็นกีฬาที่คนไทยสามารถเล่นได้ เล่นดี ต่อยอดสู่ระดับโลกได้.... </p>
<!-- /wp:paragraph -->

<!-- wp:image {"id":26362} -->
<figure class="wp-block-image"><img src="https://www.bucket.cloudaccess9.com/ltatorg/2021/01/143830428_3871749246181348_5867909779325373662_o-1024x768.jpg" alt="" class="wp-image-26362"/></figure>
<!-- /wp:image -->