<p style="text-align: center;"><strong><span style="font-size: 14pt;">‘เดวิสคัพไทย’กร้าวไล่หวดย้ำแค้น‘ปินส์’</span></strong>
<strong><span style="font-size: 14pt;">‘กัปตันปิ๊ก’เชื่อมั่น‘พลภูมิ’พร้อมประเดิม</span></strong></p>
ประกบคู่ศึกเดวิสคัพ ไทยพบฟิลิปปินส์ “เน็ต” พลภูมิ โควาพิทักษ์เทศ มือ 2 ของไทย ประเดิมสนามกับ เจสัน ปาตรอมบอน มือ 1 ฟิลิปปินส์ ด้าน “จูเนียร์” วิชยา ตรงเจริญชัยกุล มือ 1 ไทย พบกับ อัลแบร์โต้ ลิม มือ 2 ฟิลิปปินส์ “กัปตันปิ๊ก” ร.ต.อ.ดนัย อุดมโชค เชื่อมั่น ‘พลภูมิ’ พร้อมสู้ และหวังทีมไทยชนะขาด

พ.ต.อ.เกติ์ฉกาจ นิลประดับ (Pol.col.Ketchakart nilpradab) รองผู้บังคับการตำรวจตรวจคนเข้าเมือง 2 (Deputy Commander Immigration Division 2) เป็นประธานในพิธีประกบคู่การแข่งขันเทนนิสชิงแชมป์โลก ประเภททีมชาย รายการ "เดวิสคัพ" ปี 2019 กลุ่ม 2 โซนเอเชีย/โอเชียเนีย ระหว่าง ทีมชาติไทย กับ ทีมชาติฟิลิปปินส์ โดยมี เวย์น แมคเคเวน (Mr. Wayne McKewen - ITF REFREE) ผู้ตัดสินชี้ขาดจากสหพันธ์เทนนิสนานาชาติ (ไอทีเอฟ) ชาวออสเตรเลีย เป็นผู้ดำเนินการในพิธี ที่ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 4 เมษายน

ผลการประกบคู่แข่งขัน ปรากฏว่า วันที่ 5 เมษายน ประเภทเดี่ยวสลับมือ คู่แรก “เน็ต” พลภูมิ โควาพิทักษ์เทศ นักหวดหนุ่มดาวรุ่ง มือ 2 ไทย พบกับ เจสัน ปาตรอมบอน มือ 1,306 ของโลก และมือ 1 ฟิลิปปินส์ ส่วนคู่ที่สอง “จูเนียร์” วิชยา ตรงเจริญชัยกุล มือ 488 ของโลก มือ 1 ไทย พบกับ อัลแบร์โต้ ลิม มือ 2 ฟิลิปปินส์

วันที่ 6 เมษายน ซึ่งจะแข่งขันทั้งหมด 3 คู่ เริ่มด้วยประเภทคู่ “ต้น” สนฉัตร รติวัฒน์ มือ 177 ของโลกในประเภทคู่ จับคู่กับ “ต้อง” สรรค์ชัย รติวัฒน์ มือ 143 ของโลกในประเภทคู่ พบกับ ฟรานซิส เคซี่ย์ อัลคันทาร่า และ ฮูเรนเซ่ โซซิโม่ เมนโดซ่า ต่อด้วยประเภทเดี่ยวชนมือ วิชยา ตรงเจริญชัยกุล พบกับ เจสัน ปาตรอมบอน และคู่สุดท้าย พลภูมิ โควาพิทักษ์เทศ พบกับ อัลแบร์โต้ ลิม

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>