<!-- wp:paragraph {"align":"center","textColor":"vce-bg","style":{"color":{"background":"#a3008e"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a3008e;font-size:22px"><strong>"พัณณิน"กด2เซตฉลุย16คนหวดไอทีเอฟ<br>"กษิดิศ-ยุทธนา"กอดคอเข้ารอบก่อนรองฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 5 รายการ "ไอทีเอฟ เมนส์ เวิลด์ เทนนิส ทัวร์" และรายการ "ไอทีเอฟ วีเมนส์ เวิลด์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 544,350 บาท รวม 2 รายการอยู่ที่ 1,088,700 บาท แข่งที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 11 ก.ค.2566 เป็นรอบเมนดรอว์วันแรก
       ประเภทหญิงเดี่ยว รอบแรก (สาย 32) "แน็ต" พัณณิน โควาพิทักษ์เทศ นักเทนนิสไทย วัย 20 ปี มือ 531 ของโลก มือวาง 6 ของรายการ ที่เคยคว้าแชมป์หญิงเดี่ยวมาแล้ว ในศึกดับเบิ้ลยู15 คุรุคราม ที่ประเทศอินเดีย ช่วงเดือน ก.พ.ปีที่ผ่านมา ลงสนามพบกับ "แก้ม" ญาตาวี ฉิมฉ่ำ นักเทนนิสไทย วัย 20 ปี ผลการแข่งขันปรากฏว่า พัณณิน โชว์ฟอร์มได้สมราคาเต็ง 6 ใช้ชั้นเชิงที่เหนือกว่าหวดเอาชนะได้ 2 เซตรวด 6-0 และ 6-3 โดยใช้เวลาไป 1 ชั่วโมง 12 นาที ก่อนผ่านเข้ารอบสองหรือ 16 คนสุดท้าย ไปรอพบผู้ชนะระหว่าง สันดีปติ ซิงห์ เรา กับ ฮูเมร่า บาฮาร์มัส จากอินเดีย
       ด้าน "บูม" กษิดิศ สำเร็จ กับ "สอง" ยุทธนา เจริญผล สองนักเทนนิสไทย ที่จับคู่กันคว้าแชมป์ชายคู่และรองแชมป์ชายคู่ ในศึกไอทีเอฟ ที่ ม.วลัยลักษณ์ มาแล้ว ยังทำผลงานได้ยอดเยี่ยม ล่าสุด ลงแข่งขันประเภทชายคู่ รอบแรก (สาย 16) ช่วยกันหวดเอาชนะ มิตสึกิ เหว่ย คัง ลีออง จากมาเลเซีย กับ ชิน ชานฮุย จากเกาหลีใต้ 2-0 เซต ด้วยสกอร์ 7-6 ไทเบรก 7-5 และ 7-6 ไทเบรก 7-3 เป็นผลให้ กษิดิศ กับ ยุทธนา ผ่านเข้ารอบไปพบกับ พลภูมิ โควาพิทักษ์เทศ กับ มานิช สุเรชกุมาร จากอินเดีย ที่ชนะ ทาอิเซอิ อิจิคาวะ กับ โคโคโระ อิโซมุระ คู่มือวาง 3 จากญี่ปุ่น 2-0 เซต 7-5, 6-3
       ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก ปรัชญา อิสโร แพ้ ทาอิเซอิ อิจิคาวะ (ญี่ปุ่น) 2-6, 7-6(12-10) และ 6-7(3-7) ส่วนหญิงเดี่ยว รอบแรก พิมพ์มาดา ทองคำ ชนะ อัน ยูจิน (เกาหลีใต้) 6-2, 7-6(3) วรรษชล สวัสดี แพ้ อนาสตาซียา โลปาตะ (ยูเครน) 3-6, 3-6
       ชายคู่ รอบแรก ปรัชญา อิสโร-เบลก เบย์ลดอน (วาง 1 ไทย-ออสเตรเลีย) ชนะผ่าน คาซุมะ คาวาจิ-เรนตะ โตคุดะ (ญี่ปุ่น) แม็กซิมัส ภราพล โจนส์-ทาคุยะ คุมะซากะ (ไทย-ญี่ปุ่น) ชนะผ่าน ริวกิ มัตสึดะ-ฮิคารุ ชิราอิชิ (วาง 4 ญี่ปุ่น) กฤติน โกยกุล-ศิวณัฏฐ์ อุ้ยตยะกุล แพ้ ฮัน ซอน ยอง-ซอน จี ฮุน (เกาหลีใต้) 1-6, 6-7(5-7) ไมเคิล มัธยมจันทร์-ณัฎฐญุตม์ นิธิธนนนต์ แพ้ สิดหาร์ธ ราวัต-แรนจีต วีราลี มูรูจีซาน (อินเดีย) 4-6, 3-6
        หญิงคู่ รอบแรก สลักทิพย์ อุ่นเมือง-โซฮา ซาดิก (ไทย-อินเดีย) ชนะ อิศวารี มาเทรา-สันดีปติ ซิงห์ เรา (อินเดีย) 6-2, 6-3 ภาวินี ร่วมรักษ์-จุฬาลักษณ์ แซ่อึ้ง แพ้ โมนิค แบร์รี่-ศรีวัลลี ราชมิกา ภามิดีพาตี (วาง 1 นิวซีแลนด์-อินเดีย) 3-6, 1-6</code></pre>
<!-- /wp:code -->

<!-- wp:image {"id":38039,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/636278A5-3DC6-4E79-896C-C74D279D1B38-1024x576.jpeg" alt="" class="wp-image-38039"/></figure>
<!-- /wp:image -->