<!-- wp:paragraph {"align":"center","textColor":"vce-bg","style":{"color":{"background":"#00a38f"},"typography":{"fontSize":20}}} -->
<p class="has-text-align-center has-vce-bg-color has-text-color has-background" style="background-color:#00a38f;font-size:20px"><strong>“แต้ว-ทรรศพร”รอเวลาคืนคอร์ตอาชีพ</strong></p>
<!-- /wp:paragraph -->

<!-- wp:paragraph -->
<p>คุยนอกคอร์ต :<br>อดเปรี้ยวไว้กินหวาน....<br>“แต้ว-ทรรศพร”รอเวลาคืนคอร์ตอาชีพ </p>
<!-- /wp:paragraph -->

<!-- wp:paragraph -->
<p>"ความฝันของหนูไม่ใช่การเป็นมือ 1ของโลก หนูเพียงแค่อยากทำให้คนที่เข้ามาดูสนุก และมีความสุขกับการเล่นเทนนิสของหนู" <br>ประโยคข้างต้นเป็นสิ่งที่ “แต้ว” ทรรศพร นาคหล่อ นักเทนนิสดาวรุ่งของไทยได้กล่าวกับสื่อมวลชนไว้เมื่อหลายปีก่อนขณะที่อายุในตอนนั้นเพียงแค่ 15 ปี ถึง “ความฝันสูงสุด” ในชีวิตการเล่นกีฬาเทนนิส <br>ฟังแล้วก็ยังรู้สึกแปลกใจว่า “ทำไม???” ความฝันของนักหวดผู้นี้มันช่างแตกต่างจากนักเทนนิสเยาวชนคนอื่นๆที่ส่วนใหญ่มักจะฝันอยากจะประสบความสำเร็จในการแข่งขัน ทั้งการคว้าแชมป์ การได้ไปเล่นในรายการนั้นรายการนี้ หรือ แม้กระทั่งฝันที่ยิ่งใหญ่อย่างการก้าวสู่การเป็น มือ 1 ของโลก<br>แต่สำหรับ ทรรศพร กลับฝันแค่เพียงอยากเล่นเทนนิสให้คนได้เข้ามาดูสนุกและมีความสุขกับเกมที่เธอลงสนาม..เท่านั้น <br>“หนูคิดว่าถ้าเราสามารถเล่นเทนนิสให้คนที่เข้ามาดูมีความสุข และ สนุกกับเกมที่เราเล่น นั่นก็หมายความว่าวันนั้นเราต้องลงสนามเล่นให้ได้ดีที่สุด เล่นอย่างเต็มที่ ไม่ว่าผลจะออกมาว่าเราแพ้ หรือ จะเป็นฝ่ายชนะ คนดูก็จะยังประทับใจกับการเล่นเสมอ”<br>เพราะฉะนั้นในทุกๆครั้งที่ ทรรศพร ลงสู่สนามแข่งขัน เธอจะมุ่งมั่น และ ตั้งใจโชว์ฟอร์มการเล่นแบบเกินร้อย ทั้งการแสดงออกด้วยท่าทาง แววตา จนถูกยกให้เป็น “เลือดใหม่” แห่งวงการเทนนิสไทยที่จะก้าวขึ้นมาเป็นกำลังหลักของชาติในอนาคตได้สบายๆ <br>แต่หลังเสร็จสิ้นภาระกิจการรับใช้ชาติชุดเอเชียนเกมส์ ครั้งที่ 18 ที่อินโดนีเซีย และการแข่งขันยูธ โอลิมปิกเกมส์ 2018 ที่อาร์เจนติน่า ทรรศพร ได้ตัดสินใจเดินทางไปเรียนในระดับอุดมศึกษา ที่มหาวิทยาลัยรัฐไอโอว่า หรือ ไอโอว่า สเตจ ยูนิเวอร์ซิตี้ ที่ไอโอว่า สหรัฐอเมริกา ในคณะจิตวิทยาการจัดการ แทนการตัดสินใจเรียนในมหาวิทยาลัยที่เมืองไทย เพื่อจะได้มีเวลาในการออกตระเวนแข่งขัน “เทนนิสอาชีพ” ได้อย่างเต็มที่<br>“เหตุผลที่ตัดสินใจวางแร็กเกตชั่วคราวแล้วมาเรียนที่อเมริกา ก็เพราะว่าในช่วงที่ทัวร์แข่งไอทีเอฟก็มีโค้ชต่างชาติบอกว่า นักเทนนิสเอเชียส่วนใหญ่จะประสบความสำเร็จในการเทิร์นโปรอยู่ที่ช่วงอายุ 22-23 ปี ซึ่งถ้าหนูตัดสินใจเรียนมหาวิทยาลัยในเมืองไทยหนูอาจจะได้ออกแข่ง แต่หนูจะไม่ได้ซ้อมเต็มที่ และเป็นระบบจริงๆ เพราะที่เมืองไทยมีข้อจำกัดในการฝึกซ้อม ทั้งผู้ฝึกสอน คู่ซ้อม และ ระบบที่ครบวงจรในการซ้อม ซึ่งก็โชคดีที่โค้ชต่างชาติที่หนูรู้จักและค่อนข้างสนิทกันเขาอยู่ที่ไอโอว่าก็ได้แนะนำให้มาที่นี่”<br>แม้การมาเรียนที่สหรัฐอเมริกาด้วยเงื่อนไขของมหาวิทยาลัย คือ ทรรศพร จะต้องลงแข่งเทนนิสให้มหาวิทยาลัยในช่วงเดือนมกราคม-เมษายน ส่วนที่เหลือจากนั้นก็สามารถลงแข่งอาชีพได้ แต่ก็นับว่าเป็นเรื่อง “ยาก” เพราะการออกแข่งก็ต้องใช้ค่าใช้จ่ายสูง รวมถึงเวลาในการเรียนก็จะหายไป<br>ทรรศพร ตัดสินใจที่จะ “หยุดพัก” เรื่องการแข่งเทนนิสอาชีพไว้ก่อน เพื่อมุ่งมั่นให้เวลากับการศึกษาอย่างเต็มที่ ขณะเดียวกันก็ยังได้ฝึกซ้อมเทนนิสอย่างเป็นระบบภายใต้การดูแลอย่างใกล้ชิดจากโค้ชของมหาวิทยาลัย ซึ่งมีวางโปรแกรมฝึกซ้อมที่ชัดเจน เป็นระบบทั้งด้านเทคนิคการตี การทำร่างกาย การดูแลด้านโภชนาการ จิตวิทยา และการเรียนก็มีอาจารย์พิเศษมาช่วยเสริมความรู้ในช่วงว่างให้เพิ่มเติมอีกด้วย<br>“หนูมาอยู่ที่นี่ได้ปีกว่าแล้ว สิ่งที่เห็นชัดเจนคือ ความแข็งแรงของร่างกายที่พัฒนาชัดเจนมาก ที่สำคัญมุมมองในด้านการเล่นเทนนิส การตีก็เปลี่ยนไป เพราะที่นี่จะเน้นฝึกด้านจิตใจ อารมณ์เป็นหลัก เนื่องจากการแข่งขันในลีกของมหาวิทยาลัยจะค่อนข้างกดดัน นักเทนนิสทุกคนจากทุกมหาวิทยาลัยมีความจริงจังกับการเล่นมาก เพราะมีแมทช์แข่งทุกสัปดาห์” <br>การเรียนหนังสือในต่างประเทศที่แทบจะไม่ได้ใช้ภาษาไทยเลยนั้น ในช่วงแรกมีผลต่อการปรับตัวค่อนข้างมาก แม้จะต้องรับภาระหนักทั้งการเรียน และ การเล่นเทนนิสให้มหาวิทยาลัย แต่ ทรรศพร ก็ไม่ย่อท้อเพราะเธอมีกำลังใจที่ดีจากครอบครัว<br>“การตัดสินใจมาเรียนที่สหรัฐอเมริกาครอบครัวให้การสนับสนุนดีมาก และเมื่อมาที่นี่ก็ได้รับกำลังใจจากครอบครัวเยอะ โดยเฉพาะพ่อ “สมชาย นาคหล่อ” ซึ่งแม้จะเป็นคนไม่ค่อยพูด แต่ท่านก็แสดงให้เห็นถึงความอดทน ตลอดตั้งแต่หนูเป็นเด็ก อยากเล่นกีฬาอะไรพ่อก็จะพาไปสมัครพาไปเล่น หนูเล่นมาหลายกีฬาจนมาจบที่เทนนิส”<br>“ทุกครั้งที่ท้อแท้และเหนื่อยกับทั้งการเรียนและการเล่นเทนนิสหนูก็จะนึกถึงสิ่งที่พ่อทำให้เห็นมาตลอด โดยเฉพาะเรื่องของความมานะ ความอดทน แม้วันนี้พ่อจะไม่อยู่กับหนูแล้ว หนูก็ยังเชื่อว่าพ่อจะยังส่งกำลังใจมาให้หนูก้าวไปข้างหน้าเพื่อนำความสำเร็จมาให้ตัวเองและครอบครัวได้ภาคภูมิใจทั้งเรื่องการเรียน และเทนนิส”<br>ทรรศพร บอกว่า การเลือกเรียนด้าน “จิตวิทยา” เพราะเธอเชื่อว่าจะมีส่วนสำคัญที่ช่วยให้เล่นกีฬาเทนนิสได้ดีขึ้น เพราะเทนนิสเป็นกีฬาที่ต้องเล่นภายใต้ความกดดันสูง หากร่างกายแข็งแรงแต่จิตใจอ่อนแอ และมีมุมมอง ทัศนคติกับการเล่นที่ไม่ดี ก็จะไม่ช่วยให้ประสบความสำเร็จในการแข่งขัน<br>ปัจจุบัน ทรรศพร เป็น 1 ใน 8 ของนักเทนนิสในทีมมหาวิทยาลัยรัฐไอโอว่า โดยมีเพื่อนร่วมทีมที่มาจากญี่ปุ่น, ไต้หวัน, ยุโรป และ อเมริกาใต้ ซึ่งในปีที่ผ่านมาก็ได้ช่วยพาทีมเข้ามาติดกลุ่ม 12 อันดับแรกของทีมเทนนิสในมหาวิทยาลัยของสหรัฐอเมริกาได้สำเร็จ<br>ส่วนเรื่องการแข่งเทนนิสอาชีพนั้น ทรรศพร บอกว่า ยังคงเป็นสิ่งที่อยู่ในใจ และเป็นสิ่งที่เธอยังมุ่งมั่นที่จะกลับมาสานต่อทันทีที่สำเร็จจากการศึกษา<br>“หนูมองว่าตัวเองยังมีเวลาที่จะกลับมาแข่งเทนนิสอาชีพ และมีโอกาสประสบความสำเร็จในการแข่งขัน” <br>“หลายคนอาจจะคิดว่าการมาเรียนที่อเมริกาจะทำให้หนูทิ้งความฝันในการเป็นนักเทนนิสอาชีพไป หรือถ้ากลับมาเล่นอีกหนูก็จะไม่มีโอกาสประสบความสำเร็จ แต่สำหรับตัวหนูแล้ว หนูยังมั่นใจและพร้อมที่จะพิสูจน์ว่าตัวเองยังมีความสามารถพอที่จะสู่สนามแข่งขันเทนนิสอาชีพได้ เพราะระหว่างเรียนหนูก็ไม่ได้แขวนแร็กเกต หนูยังฝึกซ้อม ยังได้แข่งขันอย่างต่อเนื่อง ภายใต้การดูแลของโค้ชที่เข้มงวด”<br></p>
<!-- /wp:paragraph -->

<!-- wp:paragraph -->
<p>ผลงานการคว้าแชมป์เทนนิสรายการ "หัวหิน โอเพ่น 2020 พรีเซนเต็ด บาย แคล-คอมพ์ แอนด์ ซีซีเอยู อินดัสเทรียล 4.0" ที่หิวหิน จ.ประจวบคีรีขันธุ์ เมื่อปลายปีที่ผ่านมาสามารถพิสูจน์ในเบื้องต้นให้ได้เห็นแล้วว่า ทรรศพร มีพัฒนาการการเล่น มีร่างกายที่แข็งแรง และ สภาพจิตใจแข็งแกร่งขึ้นมากแค่ไหน<br>หลังจากนี้ ทรรศพร ก็แค่รอเวลาให้สำเร็จการศึกษา ได้รับใบปริญญาตรีในสาขาที่เรียนที่ยังเหลือเวลาอีกไม่กี่ปีเท่านั้น เธอก็จะกลับมาสู่สนามแข่งขันเทนนิสอาชีพ ในฐานะนักเทนนิสอาชีพอย่างเต็มตัว<br>และพร้อมที่จะสร้างผลงานที่เยี่ยมยอดให้แฟนๆเทนนิสไทยได้ชื่นชม และมีความสุขกับการเล่นของเธออีกครั้ง...แน่นอน </p>
<!-- /wp:paragraph -->

<!-- wp:paragraph -->
<p>ประวัติ ชื่อ : ทรรศพร นาคหล่อ <br>ชื่อเล่น : แต้ว<br>วันเกิด : วันที่ 20 สิงหาคม 2544 <br>ถนัด : มือขวา <br>เริ่มเล่นเทนนิส : อายุ 8 ขวบ <br>ผู้ฝึกสอน : “ครูหมู” กฤชวัฒน์ แก้วปรางค์ อั<br>นดับเยาวชนโลกสูงสุด : อันดับที่ 27 (เดี่ยว,คู่)<br>ผลงานนานาชาติ : แชมป์ดับเบิลยูทีเอ ฟิวเจอร์ สตาร์ 2014 ที่ประเทศสิงคโปร์ , แชมป์เทนนิสเยาวชนนานาชาติ ไอทีเอฟ จูเนียร์ ทัวร์ 8 รายการ (ประเภทเดี่ยว) และ 3 รายการ (ประเภทคู่), ผ่านการแข่งขันเทนนิสเยาวชน แกรนด์สแลมทั้ง 4 รายการ ออสเตรเลียน โอเพ่น (ปี 2019 คู่กับ มนัญชญา สว่างแก้ว เข้ารอบก่อนรองชนะเลิศ), เฟร้นช์ โอเพ่น, วิมเบิลดัน และ ยูเอส โอเพ่น<br> ผลงานทีมชาติ : ติดทีมเยาวชนรุ่นอายุไม่เกิน 16 ปี “จูเนียร์ เฟดคัพ 2016” คว้าอันดับ 8ในการแข่งขันเทนนิสเยาวชนชิงแชมป์โลก ประเภททีมหญิง ที่กรุงบูดาเปสต์ ประเทศฮังการี, เข้าร่วมการแข่งขันเทนนิส ยูธ โอลิมปิกเกมส์ที่ประเทศอ่าร์เจนติน่า ปี 2018, ผ่านการแข่งขันเทนนิส เอเชียนเกมส์ ครั้งที่ 18 ที่อินโดนีเซีย ปี 2018<br>ผลงานการแข่งขันในมหาวิทยาลัยรัฐไอโอว่า : ปี 2019-2020 เป็นผู้เล่นที่มีอันดับสูงสุดในประวัติศาสตร์ของมหาวิทยาลัยทั้งในประเภทเดี่ยว (ลำดับที่ 72) และประเภทคู่ (สำดับที่ 48) ที่คว้าชัยชนะติดต่อกัน 4 นัดรวด และตลอดทั้งฤดูกาล สามารถคว้าชัยชนะ 8 นัดจากการลงแข่งทั้งหมด 9 นัด</p>
<!-- /wp:paragraph -->

<!-- wp:paragraph -->
<p>ขอบคุณข้อมูลและภาพ : ทรรศพร นาคหล่อ<a href="https://www.facebook.com/hashtag/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2?__eep__=6&amp;__cft__[0]=AZVa1cBtmq0YsaKXVTC46rjm5U0YGKaqy31Gg5P8fmek-J5vVXypu18GbIKFe8ST2gsc9R9_UmkDcKJ5qeVQKiOMZu-Y4tNZ5A6VeT-_TeASVQDdxhoqNW-fMZ3-knmSaBx0wRh-tZ-iwyIysUyCDKSI&amp;__tn__=*NK-R">#สมาคมกีฬาลอนเทนนิสแห่งประเทศไทย</a><a href="https://www.facebook.com/hashtag/iowastateuniversity?__eep__=6&amp;__cft__[0]=AZVa1cBtmq0YsaKXVTC46rjm5U0YGKaqy31Gg5P8fmek-J5vVXypu18GbIKFe8ST2gsc9R9_UmkDcKJ5qeVQKiOMZu-Y4tNZ5A6VeT-_TeASVQDdxhoqNW-fMZ3-knmSaBx0wRh-tZ-iwyIysUyCDKSI&amp;__tn__=*NK-R">#IowaStateUniversity</a><a href="https://www.facebook.com/hashtag/itf?__eep__=6&amp;__cft__[0]=AZVa1cBtmq0YsaKXVTC46rjm5U0YGKaqy31Gg5P8fmek-J5vVXypu18GbIKFe8ST2gsc9R9_UmkDcKJ5qeVQKiOMZu-Y4tNZ5A6VeT-_TeASVQDdxhoqNW-fMZ3-knmSaBx0wRh-tZ-iwyIysUyCDKSI&amp;__tn__=*NK-R">#ITF</a></p>
<!-- /wp:paragraph -->

<!-- wp:image {"id":26887,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/158085227_3982737735082498_6723208146860979994_o-1024x576.jpg" alt="" class="wp-image-26887"/></figure>
<!-- /wp:image -->