<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เอกอัครราชทูต ณ กรุงกัวลาลัมเปอร์<br>มอบขวัญกำลังใจให้นักหวดหญิงไทย รุ่น 14 ปี</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ ขอกราบขอบพระคุณ ท่านลดา ภู่มาศ เอกอัครราชทูต ณ กรุงกัวลาลัมเปอร์ ที่กรุณาให้การต้อนรับ และเป็นเจ้าภาพเลี้ยงอาหารค่ำแก่คณะนักกีฬาเทนนิสเยาวชนหญิงทีมชาติไทย รุ่นอายุไม่เกิน 14 ปี และเจ้าหน้าที่ เมื่อคืนวันที่ 24 เมษายน 2569 นับเป็นการสร้างขวัญ และกำลังใจให้แก่คณะนักกีฬาและเจ้าหน้าที่เป็นอย่างดียิ่ง</p>
<!-- /wp:paragraph -->

<!-- wp:paragraph -->
<p>ในส่วนทีมนักหวดเยาวชนหญิงทีมชาติไทยชุดนี้ ประกอบด้วย "น้องพลอย" พลอยเพชร ด้วงเขียว จากสงขลา "น้องจ๊ะจ๋า" อัญวีณ์ ไพศาลภาณุวงศ์ จากเชียงใหม่ และ "น้องเอมมี่" ศรุดา สุดตา จากกรุงเทพฯ ทางด้านเจ้าหน้าที่ทีมชาติไทย ได้แก่ "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติไทย และ นายอนุชิต เรือนก้อน เทรนเนอร์</p>
<!-- /wp:paragraph -->

<!-- wp:paragraph -->
<p>โดยคณะได้เข้าร่วมการแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 14 ปี รอบคัดเลือกตัวแทนโซนเอเชีย/โอเชียเนีย รายการ "2026 ไอทีเอฟ เวิลด์ จูเนียร์ เทนนิส, เอเชีย/โอเชียเนีย ไฟนอลส์ ควอลิฟายอิ้ง อีเวนท์" ที่เมืองกูชิง รัฐซาราวัก ประเทศมาเลเซีย ระหว่างวันที่ 21-26 เมษายน 2569</p>
<!-- /wp:paragraph -->

<!-- wp:image {"id":56011,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/680590845_1401572848672360_6192303671055257749_n-1024x768.jpg" alt="" class="wp-image-56011"/></figure>
<!-- /wp:image -->