<!-- wp:paragraph {"align":"center","style":{"typography":{"fontSize":20},"color":{"background":"#d2e6cb"}}} -->
<p class="has-text-align-center has-background" style="background-color:#d2e6cb;font-size:20px"><strong>"บัว-กมลวรรณ" ฟอร์มฮอตกำชัยเดี่ยวควงเกาหลีใต้ตัดเชือกหญิงคู่ศึกไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส "เจ60 นนทบุรี" รายการ "แอลทีเอที - ไอทีเอฟ จูเนียร์ส เจ60" ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 21 มิ.ย.2566 ในประเภทเดี่ยว เป็นการแข่งขันรอบที่สาม หรือรอบ 16 คนสุดท้าย ประเภทหญิงเดี่ยว "บัว" กมลวรรณ ยอดเพ็ชร นักเทนนิสดาวรุ่งไทย วัย 15 ปี มือ 261 เยาวชนโลก ที่ในรายการนี้ถูกจัดให้เป็นมือวาง 3 ของรายการ พบกับ ริโอะ วะกายามะ นักเทนนิสชาวญี่ปุ่น วัย 16 ปี มือ 756 เยาวชนโลก และเป็นมือวาง 13 ของรายการ ผลการแข่งขัน ปรากฏว่า กมลวรรณ โชว์ฟอร์มการเล่นได้ตามมาตรฐานของตัวเอง เอาชนะคู่แข่งขันด้วยสกอร์ 6-2 ทั้งสองเซต ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ ไซ ยู่ หนิง มือวาง 9 จากไต้หวัน ที่ชนะ อามินา ซาลิบาเยว่า มือวาง 5 จากสหรัฐฯ 2-0 เซต 6-4, 7-5</p>
<!-- /wp:paragraph -->

<!-- wp:paragraph -->
<p>นอกจากนี้ กมลวรรณ ยังคว้าชัยในประเภทหญิงคู่ รอบก่อนรองชนะเลิศ หลังจากจับคู่กับ โช นายอง จากเกาหลีใต้ เป็นคู่มือวาง 1 ของรายการ และช่วยกันหวดเอาชนะคู่ของ อาเรียน่า โกกูลิน่า กับ โปลิน่า เล็ปต์โซว่า จากคาซัคสถาน มือวาง 5 ของรายการ ได้ 2 เซตรวด 6-1 และ 7-6 ไทเบรก 7-1 ส่งผลให้ คู่ของ กมลวรรณ ทะยานสู่รอบรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบสาม "เปนเน่" เปน จารุศร นักเทนนิสไทย อายุ 15 ปี มือ 1137 เยาวชนโลก มีโอกาสเก็บเซตแรกได้จาก ฝ่าม ลา หว่าง อันห์ นักเทนนิสชาวเวียดนาม อายุ 16 ปี มือ 424 เยาวชนโลก และเป็นมือวาง 3 ของรายการ แต่ก็ไม่สามารถทำได้อีกในสองเซตถัดมา เป็นผลให้ เปน ปราชัย 1-2 เซต 7-5, 1-6 และ 3-6 ตกรอบไปตามระเบียบ ในขณะที่นักหวดเวียดนาม ผ่านเข้ารอบก่อนรองชนะเลิศ ไปพบกับ จาเดน เดวานดากา แทน มือวาง 6 จากอินโดนีเซีย ที่ชนะ คริสเตียน กรอนเฟลด์ท-โซเรนเซ่น จากเดนมาร์ก 2-0 เซต 6-3, 6-3</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบสาม (16 คน) มาหยา บุญญาอรุณเนตร แพ้ ซู ยาน ถัน (วาง 4-สิงคโปร์) 4-6, 3-6 มาลัยลักษณ์ เดลิล่าห์ ปทุมมา คุโรเนน (ลาว) ชนะ อี ฮา อึม (วาง 14-เกาหลีใต้) 6-4, 6-1 ชิง แลม ไล (วาง 11-ฮ่องกง) ชนะ ชิโฮมิ หลี่ ซวน เหลียง (วาง 7-มาเลเซีย) 6-4, 6-1 จู ฮี วอน (วาง 12-เกาหลีใต้) ชนะ ริโอโกะ อูเมคุนิ (วาง 8-ญี่ปุ่น) 6-0, 6-3 โปลิน่า เล็ปต์โซว่า (วาง 6-คาซัคสถาน) ชนะ คาอิลิ เดมิ เทโสะ (วาง 10-ญี่ปุ่น) 6-1, 7-5 โช นายอง (วาง 2-เกาหลีใต้) ชนะ ปริชา นิคีล ชินเด (อินเดีย) 6-1, 6-3</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/j60-nonthaburi/tha/2023/j-j60-tha-01a-2023/draws-and-results/?fbclid=IwAR3MHXzwrAURjRiUvSOo8hWZkNDOz5jAycrMzlFzzROi6WDZUzWNApN2emA" target="_blank">https://www.itftennis.com/.../j-j60.../draws-and-results/</a></p>
<!-- /wp:paragraph -->

<!-- wp:image {"id":37733,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/355455613_653117130184606_8029370489713233017_n-1024x683.jpg" alt="" class="wp-image-37733"/></figure>
<!-- /wp:image -->