<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>เปิดโผเฟดคัพ 2020 “แทมมี่” นำทัพสู้ศึกที่นิวซีแลนด์</strong></p>
<!-- /wp:paragraph -->

<!-- wp:paragraph -->
<p>นิตินาถ บุหลัน ผู้จัดการทีมเทนนิสทีมชาติไทย เปิดโผนักหวดชุดเฟดคัพ 2020 ดึง “แทมมี่” ร.ต.อ.หญิง แทมมารีน ธนสุกาญจน์ นำทัพลุยศึกที่ประเทศนิวซีแลนด์ วันที่ 3-8 ก.พ.นี้ ร่วมด้วย 4 สาวรุ่นน้อง ชมภู่ทิพย์ จันดาเขต, อัญชิสา ฉันทะ, วรรษชล สวัสดี และ ธมจันทร์ มอมขุนทด ขณะที่ “แทมมี่” ลั่นจะพยายามทำผลงานให้ดีที่สุด</p>
<!-- /wp:paragraph -->

<!-- wp:paragraph -->
<p>"พี่ชาย" นายนิตินาถ บุหลัน ผู้จัดการทีมเทนนิสทีมชาติไทย ชุดสู้ศึกเฟดคัพ 2020 เปิดเผยว่า หลังได้รับการแต่งตั้งจากคณะกรรมการอำนวยการสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ให้ตนเป็นผู้จัดการทีมชุดเฟดคัพ ก็ได้วางแผนเตรียมนักกีฬาทันที โดยพิจารณาจากอันดับโลกและความพร้อมของนักกีฬา ซึ่งจะเป็นตัวแทนไปร่วมการแข่งขัน จำนวน 5 คน ได้แก่ ร.ต.อ.หญิง แทมมารีน ธนสุกาญจน์ หรือ "แทมมี่" ร่วมด้วย "พราว" ชมภู่ทิพย์ จันดาเขต, "ออมสิน" อัญชิสา ฉันทะ, "ออม" วรรษชล สวัสดี และ "มะนาว" ธมจันทร์ มอมขุนทด</p>
<!-- /wp:paragraph -->

<!-- wp:paragraph -->
<p>ทีมนักหวดลูกสักหลาดหญิงไทยดังกล่าว จะเดินทางไปร่วมการแข่งขัน "เฟดคัพ 2020" หรือการแข่งขันเทนนิสชิงแชมป์โลก ประเภททีมหญิง ประจำปี ค.ศ.2020 โซนเอเชีย/โอเชียเนีย กลุ่ม 2 ที่เวลลิงตัน ประเทศนิวซีแลนด์ ระหว่างวันที่ 3-8 กุมภาพันธ์ 2563 โดยมี นายสมศักดิ์ รินทรานุรักษ์ ที่ปรึกษานายกสมาคมกีฬาเทนนิสฯ เป็นผู้ควบคุมทีม นำคณะเดินทางไปร่วมการแข่งขัน ร่วมด้วย นายเกศวิน ณ ระนอง ผู้ช่วยผู้ควบคุมทีม, นายพนมกร พลัดเชื้อนิล ที่จะทำหน้าที่เป็นกัปตันทีม และนายสหทัศน์ ศุภกิจ เป็นผู้ช่วยกัปตันทีม</p>
<!-- /wp:paragraph -->

<!-- wp:paragraph -->
<p>นายนิตินาถ กล่าวต่อว่า ทีมเทนนิสไทยชุดเฟดคัพได้มีการประชุมเตรียมความพร้อมร่วมกันเป็นนัดแรก เมื่อปลายสัปดาห์ที่ผ่านมา ณ ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี โดยสรุปร่วมกันว่าจะรวมตัวฝึกซ้อมพร้อมกันตั้งแต่วันที่ 21 มกราคม 2563 เป็นต้นไป ก่อนจะยกทีมออกเดินทางไปร่วมการแข่งขันที่ประเทศนิวซีแลนด์ ในวันที่ 30 มกราคม</p>
<!-- /wp:paragraph -->

<!-- wp:paragraph -->
<p>ด้าน ร.ต.อ.หญิง แทมมารีน ธนสุกาญจน์ นักเทนนิสขวัญใจชาวไทย ที่เคยทำผลงานรั้งอันดับ 19 ของโลกในประเภทหญิงเดี่ยวมาแล้ว และล่าสุดคว้ามาได้ 2 เหรียญเงินจากศึกซีเกมส์ ครั้งที่ 30 กล่าวว่า ขอบคุณทางสมาคมกีฬาเทนนิสฯ รู้สึกเป็นเกียรติอย่างยิ่งที่สมาคมได้เชิญตนไปช่วยทีม ดีใจที่ได้ร่วมทีมกับน้องๆ นักเทนนิส โดยได้รับการสนับสนุนจาก นายนิตินาถ บุหลัน ผู้จัดการทีมเฟดคัพไทย สำหรับทีมเฟดคัพชุดนี้ มีนักหวดรุ่นน้องที่ร่วมทีมกันตอนสู้ศึกซีเกมส์ครั้งล่าสุดด้วย เช่น “ออมสิน” อัญชิสา ฉันทะ ที่ได้เหรียญทองแดง ประเภทหญิงเดี่ยว ซึ่งมีความคุ้นเคยกันอยู่แล้ว</p>
<!-- /wp:paragraph -->

<!-- wp:paragraph -->
<p>"เนื่องจากมีหลักการว่าถ้าจะเล่นโอลิมปิกก็ต้องเล่นเฟดคัพด้วย เพราะฉะนั้น แทมมี่คิดว่าก็คงต้องเตรียมแผน ถ้ามีโอกาสได้เล่นโอลิมปิก แรงกิ้งถึง เราก็ต้องเล่นเฟดคัพ แทมมี่ไม่อยากให้ติดหลักการนี้โดยที่แรงกิ้งถึงแต่กลับไม่ได้เล่นเฟดคัพ มันก็น่าเสียดาย สำหรับเป้าหมายของแทมมี่คือคุณพ่ออยากไปโอลิมปิก แต่ตอนนี้คุณพ่อท่านไม่อยู่แล้ว แต่แทมมี่ก็จะไม่ทิ้งเป้าหมาย จะพยายามทำให้ดีที่สุดเพื่อคุณพ่อค่ะ" แทมมี่ กล่าวทิ้งท้าย</p>
<!-- /wp:paragraph -->

<!-- wp:paragraph -->
<p>    สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24895} -->
<figure class="wp-block-image"><img src="https://www.bucket.cloudaccess9.com/ltatorg/2020/01/82043599_2849730228383260_1662139694873313280_o.jpg" alt="" class="wp-image-24895"/></figure>
<!-- /wp:image -->