<!-- wp:paragraph {"align":"center","style":{"typography":{"fontSize":20},"color":{"background":"#a5c1cc"}}} -->
<p class="has-text-align-center has-background" style="background-color:#a5c1cc;font-size:20px"><strong>"บิ๊กสุชัย" แสดงสปิริตยินดี "พิมล" <br>ได้เป็นประธานโอลิมปิคไทยคนใหม่ </strong></p>
<!-- /wp:paragraph -->

<!-- wp:paragraph -->
<p>นายกเทนนิสไทยแสดงความยินดีกับ "พิมล" ได้เป็นประธานโอลิมปิคไทยคนใหม่ ฝากทำงานหนักสู่มิติใหม่กีฬาไทย แจงวอล์คเอาท์การประชุม เพราะปกป้องสิทธิ์อดีตนักกีฬาที่มีสิทธิ์โหวต และประธานที่ประชุมชี้นำ และมีท่าทีไม่เป็นกลางเท่านั้น<br>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ขอแสดงความยินดีกับ นายพิมล ศรีวิกรม์ นายกสมาคมกีฬาเทควันโดแห่งประเทศไทย ที่ได้รับเลือกเป็นประธานคณะกรรมการโอลิมปิคแห่งประเทศไทยฯ (เอ็นโอซี ไทย) และยอมรับมติของที่ประชุมสมัชชาใหญ่ เมื่อวันอังคารที่ 25 มีนาคม 2568 ทั้งนี้ ในฐานะคนกีฬาที่เสนอตัวอยากเห็นการเปลี่ยนแปลงที่ดีในการทำงานระดับนานาชาติ จึงขอฝาก นายพิมล ในการทำงานหนัก เพื่อวงการกีฬาไทย<br>นายสุชัย กล่าวต่อไปว่า ส่วนการประท้วงเดินออกระหว่างการประชุมนั้น เนื่องจากมีการคัดค้านการทำหน้าที่ของ 2 อดีตนักกีฬาโอลิมปิกเกมส์ คือ แก้ว พงษ์ประยูร กับ ชนาธิป ซ้อนขำ ไม่ให้มีสิทธิ์โหวตในการเลือกตั้ง และเสนอให้ เทวินทร์ หาญปราบ และ ธันยพร พฤกษากร ที่ได้รับการเลือกใหม่ เป็นผู้มีสิทธิ์โหวตแทน แต่ตนและหลายคนได้ประท้วงต่อ ศ.เจริญ วรรธนะสิน ในฐานะประธานการประชุม เพื่อปกป้องสิทธิ์นักกีฬา แต่ดูเหมือน ศ.เจริญ จะไม่สนใจ และมีท่าทีไม่เป็นกลางต่อการพิจารณาเรื่องนี้<br>"หลังจากผมและผู้ที่เห็นต่างร่วม 10 คน วอล์คเอาท์จากที่ประชุม คุณหญิงปัทมา ลีสวัสดิ์ตระกูล ตัวแทน ไอโอซี. ประจำประเทศไทย ได้แนะนำว่า ให้ใช้คนเดิมลงคะแนนไปก่อนตามธรรมนูญ และมีมติที่ประชุมรับรอง ปรากฏว่า มีเพียง ชนาธิป ที่ลงคะแนน ส่วน แก้ว เดินทางกลับไปแล้ว ผมยืนยันว่า เป็นคนกีฬาอย่างเต็มตัว รู้แพ้รู้ชนะรู้อภัย แต่ต้องการปกป้องนักกีฬา และความถูกต้องเท่านั้น" นายสุชัย ระบุในตอนท้าย</p>
<!-- /wp:paragraph -->

<!-- wp:paragraph -->
<p>แฟ้มภาพ : ขอบคุณภาพจาก ประชาชาติธุรกิจ</p>
<!-- /wp:paragraph -->

<!-- wp:image {"id":48486,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486811663_1084769173686064_1703563769359102861_n-1024x683.jpg" alt="" class="wp-image-48486"/></figure>
<!-- /wp:image -->