<!-- wp:paragraph {"align":"center","style":{"typography":{"fontSize":20},"color":{"background":"#d9e8ee"}}} -->
<p class="has-text-align-center has-background" style="background-color:#d9e8ee;font-size:20px"><strong>"วิชยา" กับเพื่อนเข้าชิงชายคู่ศึกไอทีเอฟฐานทัพ-พัชรินทร์ ลิ่วตัดเชือกที่นครปฐม </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์แรก ที่ ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 18 ก.ค. 2568 ในประเภทเดี่ยว เป็นรอบก่อนรองชนะเลิศ ส่วนประเภทคู่ เข้าสู่รอบรองชนะเลิศ คู่ที่น่าสนใจ เทนนิสชาย รายการ ITF Men's World Tennis Tour (4) ชิงเงินรางวัลรวม 15,000 ดอลลาร์สหรัฐ หรือประมาณ 513,450 บาท ในประเภทชายเดี่ยว รอบก่อนรองชนะเลิศ "แซค" ฐานทัพ สุขสำราญ หนุ่มไทย มือ 1148 ของโลก พบกับ สิทธารถ ราวัต หนุ่มอินเดีย มือ 805 ของโลก ตลอดการแข่งขัน ทั้งคู่สู้กันได้อย่างสนุก และมีโอกาสที่จะสัมผัสกับชัยชนะ ทว่า หนุ่มอินเดียเพลี่ยงพล้ำในแต้มสำคัญหลายครั้ง ในขณะที่ ฐานทัพ ทำได้ดีกว่า กระทั่งจบแมทช์ ฐานทัพ เป็นฝ่ายชนะ 2-0 เซต 6-4 และ 7-5 ในเวลา 1 ชั่วโมง 44 นาที ฐานทัพ ซึ่งได้ไวลด์การ์ดหรือสิทธิพิเศษในรายการนี้ ผ่านเข้าไปแข่งขันรอบรองชนะเลิศกับ ทาคุยะ คุมาซากะ หนุ่มญี่ปุ่น มือ 516 ของโลก และมือวาง 3 ที่ในรอบก่อนรองฯ ชนะ โอเรล คิมฮี จากอิสราเอล มือ 783 ของโลก ด้วยสกอร์ 6-1 ทั้งสองเซต</p>
<!-- /wp:paragraph -->

<!-- wp:paragraph -->
<p>นอกจากนี้ ยังมีไฮไลท์ที่ประเภทชายคู่ เมื่อ "จูเนียร์" วิชยา ตรงเจริญชัยกุล จับคู่กับ พัก อึยซอง จากเกาหลีใต้ เป็นคู่มือวาง 3 ช่วยกันหวดเอาชนะ โจชัว ชาร์ลตัน กับ เจสซี่ เดลานีย์ คู่มือวาง 1 จากออสเตรเลีย ในรอบรองชนะเลิศ 2-0 เซต 6-1, 6-2 ทะยานสู่รอบชิงชนะเลิศทันที ด้านเทนนิสหญิง รายการ ITF Women's World Tennis Tour (3) ชิงเงินรางวัลรวม 15,000 ดอลลาร์สหรัฐ หรือประมาณ 513,450 บาท ในประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช สาวไทย มือวาง 3 และมือ 492 ของโลก พบกับ นัตสึมิ คาวากุจิ สาวญี่ปุ่น มือวาง 8 และมือ 659 ของโลก พัชรินทร์ยังโชว์ฟอร์มได้ดี ใช้ชั้นเชิงบวกกับประสบการณ์เอาชนะ นัตสึมิ คาวากุจิ ได้ 2 เซตรวด 6-3, 6-2 ในเวลาแข่งขัน 72 นาที พาตัวเองเข้าสู่รอบรองชนะเลิศ ไปตัดเชือกกับงานใหญ่อย่าง มิโฮะ คุราโมจิ สาวญี่ปุ่น มือวาง 1 และมือ 399 ของโลก ที่ในรอบก่อนรองฯ เอาชนะ พัณณิน โควาพิทักษ์เทศ มือวาง 6 และมือ 616 ของโลก 2-0 เซต 6-3, 6-4 ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ โดมินิค พาลัน (7-เช็ก) ชนะ ยูกิ โมจิซึกิ (4-ญี่ปุ่น) 6-3, 6-4 ฮิคารุ ชิราอิชิ (5-ญี่ปุ่น) ชนะ เจสซี่ เดลานีย์ (ออสเตรเลีย) 7-6(5), 6-2 หญิงเดี่ยว รอบก่อนรองชนะเลิศ ซีล เดไซ (7-อินเดีย) ชนะ เย่ ฉิว หยู (จีน) 6-3, 6-0 ฮารุนะ อาราคาวะ (4-ญี่ปุ่น) ชนะ เอนะ โคอิเคะ (5-ญี่ปุ่น) 6-4, 2-3 Ret. (เจ็บต้นขาขวา) ชายคู่ รอบรองชนะเลิศ เจค เดลานีย์-เรียวทาโร่ ทากูจิ (2 ออสเตรเลีย-ญี่ปุ่น) ชนะ สาย คาร์ทีค เรดดี้ กันตา-โทโมฮิโระ มาซาบายาชิ (4 อินเดีย-ญี่ปุ่น) 3-6, 7-6(4) และซูเปอร์ไทเบรก 10-5 ส่วนหญิงคู่ รอบรองชนะเลิศ ลัลดา กำหอม-สลักทิพย์ อุ่นเมือง แพ้ คิม นา รี-เย่ ฉิว หยู (1 เกาหลีใต้-จีน) 3-6, 3-6 อัญชิสา ฉันทะ-จาง กาอึล (เกาหลีใต้) แพ้ ฮารุนะ อาราคาวะ-นัตสึมิ คาวากุจิ (2-ญี่ปุ่น) 4-6, 2-6</p>
<!-- /wp:paragraph -->

<!-- wp:image {"id":50820,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/520331579_1173251338171180_451429552074286586_n-1024x683.jpg" alt="" class="wp-image-50820"/></figure>
<!-- /wp:image -->