<p style="text-align: center;"><span style="font-size: 14pt;"><strong>“เพียงธาร-พัชรินทร์”ลิ่วรอบรองฯ หญิงคู่หวดอาชีพเอส เอ ที</strong></span></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือราว 825,000 บาท สัปดาห์ที่ 3 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 8 ส.ค. คู่ที่น่าสนใจ หญิงคู่ รอบก่อนรองชนะเลิศ "เอิร์ธ" เพียงธาร ผลิพืช นักหวดหญิงทีมชาติไทยชุดเอเชี่ยนเกมส์ ครั้งที่ 18 และ "อีฟ" พัชรินทร์ ชีพชาญเดช ทีมชาติชุดเอเชี่ยนอินดอร์และมาร์เชียลอาร์ตเกมส์ 2017 พบกับ เริ่น เจีย ฉี และ หวัง ซี่หยู จากจีน ปรากฎว่า เพียงธาร และ พัชรินทร์ เล่นกันได้อย่างเข้าขา คว้าชัยได้ 2 เซตรวด 6-4 และ 6-4 ใช้เวลาแข่งขัน 1 ชั่วโมง 16 นาที ผ่านเข้ารอบรองชนะเลิศได้สำเร็จ

คู่เพียงธารและพัชรินทร์ จะเล่นนัดตัดเชือกกับ เนกธา เบนส์ จากออสเตรเลีย และ บาร์โบร่า สเตฟโคว่า จากสาธารณรัฐเช็ก คู่มือวางอันดับ 1 ของรายการ ที่เล่นรอบก่อนรองชนะเลิศเอาชนะคู่ เคียวกะ โอกามูระ จากญี่ปุ่น และ จาง หลิง จากฮ่องกง ได้ 2 เซตรวด 7-5, 6-4

ด้านผลการแข่งขันหญิงเดี่ยว รอบสอง เพียงธาร ผลิพืช แพ้ เคย์ลาห์ แมคฟี (ออสเตรเลีย) 0-6, 1-6, พัชรินทร์ ชีพชาญเดช แพ้ ซูซาน่า ซโลโชว่า (สโลวาเกีย) 3-6, 6-4, 0-6, บุณยวีร์ ธรรมไชยวัฒน์ แพ้ บาร์โบร่า สเตฟโคว่า (เช็ก) 3-6, 3-6, ปรานจาลา ยาดลาปัลลี (อินเดีย) ชนะ ลี หัว-เฉิน (ไต้หวัน) 6-3, 6-1, จุนริ นามิกาตะ (มือวาง2-ญี่ปุ่น) ชนะ ชิโฮะ อกิตะ (ญี่ปุ่น) 6-2 Ret. (เจ็บเข่าขวา), หวัง ซี่หยู (จีน) ชนะ คาร์มาน ธันดี้ (มือวาง1-อินเดีย) 7-6(4), 7-6(8), คิม ดาบิน (เกาหลีใต้) ชนะ จาง หลิง (มือวาง7-ฮ่องกง) 6-3, 4-6, 7-5

ขณะที่หญิงคู่ รอบแรก (16 คู่) ซึ่งเลื่อนจากวันที่ 7 ส.ค. เนื่องจากฝนตก กมลวรรณ บัวแย้ม /ไหม ณภัทร นิรันดร (ไทย) แพ้ เคียวกะ โอกามูระ (ญี่ปุ่น) /จาง หลิง (ฮ่องกง) 0-6, 2-6 ส่วนรอบก่อนรองชนะเลิศ พัณณิน โควาพิทักษ์เทศ /ธมจันทร์ มอมขุนทด (ไทย) แพ้ ฮิโรโกะ คุวาตะ /จุนริ นามิกาตะ (คู่มือวาง2-ญี่ปุ่น) 1-6, 4-6<img class="alignnone size-full wp-image-14217" src="https://www.bucket.cloudaccess9.com/ltatorg/2018/08/6BCA37C7-C1E3-4F05-B8FF-53A74C10B325.jpeg" alt="" width="1800" height="1200" /><img class="alignnone size-full wp-image-14218" src="https://www.bucket.cloudaccess9.com/ltatorg/2018/08/A708828A-30B5-4986-A078-C45033E53C56.jpeg" alt="" width="1800" height="1200" /><img class="alignnone size-full wp-image-14219" src="https://www.bucket.cloudaccess9.com/ltatorg/2018/08/DCE65F45-0F5B-44F3-B78D-954C17828150.jpeg" alt="" width="1701" height="1134" /><img class="alignnone size-full wp-image-14226" src="https://www.bucket.cloudaccess9.com/ltatorg/2018/08/BD183685-0EF6-4A4B-A532-377B0426E87E.jpeg" alt="" width="1944" height="1296" /><img class="alignnone size-full wp-image-14234" src="https://www.bucket.cloudaccess9.com/ltatorg/2018/08/40136494-BDC0-4C8C-AC08-DFE340C415F3.jpeg" alt="" width="1800" height="1200" />