<p style="text-align: center;"><strong><span style="font-size: 14pt;">"ปรัชญา-จิรัฏฐ์"ลิ่วก่อนรองฯหวดเอเชีย/โอเชียเนีย-คู่ไทยฉลุย</span></strong></p>
การแข่งขันเทนนิสอาชีพชาย ไอทีเอฟ เมนส์ เซอร์กิต "เอเชีย/โอเชียเนีย เมนส์ เซอร์กิต" ชิงเงินรางวัลรวม 15,000 ดอลลาร์สหรัฐ หรือประมาณ 495,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 22 ส.ค. ประเภทชายเดี่ยว รอบสอง "ณัฐ" ปรัชญา อิสโร นักหวดหนุ่มไทย วัย 22 ปี มือ 687 ของโลก มือวาง 8 พบ ริมเปอิ คาวาคามิ หนุ่มญี่ปุ่น วัย 17 ปี มือ 1,051 ของโลก ปรากฏว่า ปรัชญา พลาดท่าพ่ายในเซตแรก ก่อนพลิกสถานการณ์กลับมา<span class="text_exposed_show">เอาชนะ 2-1 เซต 4-6, 6-3, 6-3 ใช้เวลาแข่งขัน 2 ชั่วโมง 33 นาที ผ่านเข้ารอบก่อนรองชนะเลิศ พบกับ เดย์น เคลลี่ (มือวาง 2-ออสเตรเลีย) ที่ชนะ ธนเพชร ฉันทะ 6-3, 6-4</span>
<div class="text_exposed_show">

ด้าน "เมฆ" จิรัฏฐ์ นวสิริสมบูรณ์ หนุ่มไทย วัย 21 ปี มือ 1,307 ของโลก ก็คว้าชัยได้สำเร็จ หลังเอาชนะ พงศภัค เกิดลาภี จากไทยเช่นกัน ที่ผ่านเข้ามาจากรอบคัดเลือก ได้ 2 เซตรวด 7-5, 6-2 ใช้เวลาแข่งขัน 1 ชั่วโมง 13 นาที ผ่านเข้ารอบก่อนรองชนะเลิศ พบกับ ปาทริก ริเคิล (มือวาง3-เช็ก) ที่ชนะ นวกานต์ ขุนจันทร์ 6-2, 6-2
ส่วนผลการแข่งขันคู่อื่น ชายเดี่ยว รอบสอง ณัฐสิทธิ์ กุลสุวรรณ์ แพ้ โธมัส ฟานคัต (มือวาง7-ออสเตรเลีย) 2-6, 5-7, แบรดลีย์ มูสลีย์ (มือวาง1-ออสเตรเลีย) ชนะ กูรูนูเดย์ ซิงห์ (อินเดีย) 4-6, 6-3, 7-6(8-6), รอนนี่ ชไนเดอร์ (มือวาง4-สหรัฐ) ชนะ นิทิน กุมาร สินหา (อินเดีย) 6-0, 6-2, เรียวตะ ทานุมะ (มือวาง5-ญี่ปุ่น) ชนะ มาร์โก้ บรูจเนร็อตโต้ (อิตาลี) 7-5, 3-6, 6-1

ขณะที่ประเภทชายคู่ รอบก่อนรองชนะเลิศ ปรัชญา อิสโร (ไทย) /เรียวตะ ทานุมะ (ญี่ปุ่น) คู่มือวาง 3 ชนะ หลิน เหว่ย เต๋อ /ฉิว หยู เซียง (ไต้หวัน) 6-2, 6-4 ผ่านเข้าไปหวดรอบรองชนะเลิศกับ รอนนี ชไนเดอร์ (สหรัฐ) /กูรูนูเดย์ ซิงห์ (อินเดีย) คู่มือวาง 1 ที่ชนะ ชญานนท์ แก้วสุทอ /พัชรพล กาวิน 7-5, 6-3

ด้าน กิติรัตน์ เกิดลาภี /พงศภัค เกิดลาภี (ไทย) ชนะ จิรัฏฐ์ นวสิริสมบูรณ์ /สุธินันท์ ตัณฑเศรณีวัฒน์ (ไทย) 6-4, 7-6(1) ผ่านเข้าไปเล่นรอบรองชนะเลิศกับ ชาญชัย สุขตนเอง (ไทย) /โธมัส ฟานคัต (ออสเตรเลีย) ที่ชนะ นิกิ คาลิยันดา ปุนะชา /นิทิน กุมาร สินหา (อินเดีย) 6-4, 6-4

<img width="960" height="640" class="alignnone size-full wp-image-15392" alt="" src="https://www.bucket.cloudaccess9.com/ltatorg/2018/08/39775450_1966990783323880_5715276993256226816_n.jpg">

<img width="960" height="640" class="alignnone size-full wp-image-15410" alt="" src="https://www.bucket.cloudaccess9.com/ltatorg/2018/08/39891643_1966993699990255_1612596641523564544_n.jpg">

<img width="960" height="640" class="alignnone size-full wp-image-15417" alt="" src="https://www.bucket.cloudaccess9.com/ltatorg/2018/08/39945314_1966989466657345_8193883352554536960_n.jpg">

</div>