<!-- wp:paragraph {"align":"center","style":{"typography":{"fontSize":20},"color":{"background":"#cae9cd"}}} -->
<p class="has-text-align-center has-background" style="background-color:#cae9cd;font-size:20px"><strong>“เพียงธาร” ควงสาวจีนคว้าแชมป์หญิงคู่“ภวิชญ์-ธนเพชร” รองแชมป์ชายคู่ที่จีน</strong></p>
<!-- /wp:paragraph -->

<!-- wp:paragraph -->
<p>เพียงธาร ผลิพืช นักหวดไทย จับคู่กับ หวัง เจียฉี นักเทนนิสจีน คว้าแชมป์หญิงคู่ เทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” มาครองการแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15 หม่าอันชาน” และศึกเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวมรายการละ 15,000 ดอลลาร์สหรัฐ หรือประมาณ 489,000 บาท ที่ประเทศจีน เมื่อวันที่ 5 ก.ค.68 เป็นการแข่งขันเมนดรอว์ รอบรองชนะเลิศ ประเภทเดี่ยว และรอบชิงชนะเลิศ ประเภทคู่หญิงคู่ รอบชิงชนะเลิศ เพียงธาร ผลิพืช มือคู่ 199 ของโลก กับ หวัง เจียฉี มือคู่ 509 ของโลกจากจีน เป็นคู่มือวาง 2 ของรายการ ช่วยกันหวดชนะ ซานดูกาช เคนซิบาเยว่า มือคู่ 550 ของโลกจากคาซัคสถาน กับ โซเฟีย ลานเซเร่ มือคู่ 338 ของโลก คู่มือวาง 4 ของรายการ 2-1 เซต 6-7(6-8), 6-4 และซูเปอร์ไทเบรก 10-4</p>
<!-- /wp:paragraph -->

<!-- wp:paragraph -->
<p>เพียงธาร ได้แชมป์หญิงคู่เป็นรายการที่ 36 ในทัวร์ และเป็นแชมป์ 2 สนามติดต่อกัน ก่อนหน้านี้ เพิ่งจับคู่กับ หวัง เจียฉี คว้าแชมป์ เมื่อสัปดาห์ก่อน ทั้งคู่รับคะแนนสะสมอันดับโลก 15 คะแนน รวมทั้งได้เงินรางวัลคนละ 477.5 ดอลลาร์สหรัฐ หรือประมาณ 15,566 บาทด้านชายคู่ รอบชิงชนะเลิศ ภวิชญ์ สอนหลักทรัพย์ มือคู่ 934 ของโลก กับ ธนเพชร ฉันทะ มือคู่ 1,219 ของโลก แพ้ คู่มือวาง 1 จากญี่ปุ่น ชินจิ ฮาซาวะ มือคู่ 475 ของโลก กับ เรียวทาโร่ ทากูจิ มือคู่ 351 ของโลก 1-2 เซต 7-6(7-3), 3-6 และซูเปอร์ไทเบรก 4-10ภวิชญ์ กับ ธนเพชร ได้คะแนนสะสมอันดับโลก 8 คะแนน และเงินรางวัลคนละ 270 ดอลลาร์สหรัฐ หรือประมาณ 8,802 บาทชายเดี่ยว รอบรองชนะเลิศ กษิดิศ สำเร็จ มือ 390 ของโลก และมือวาง 2 ของรายการ ชนะ ชิน ซันฮุย มือ 446 ของโลก และมือวาง 3 ของรายการ จากเกาหลีใต้ 2-0 เซต 7-5, 7-6(7-4) ผ่านเข้ารอบชิงชนะเลิศ พบกับ โคกิ มัตสึดะ มือ 1,009 ของโลกจากญี่ปุ่นหญิงเดี่ยว รอบรองชนะเลิศ เพียงธาร ผลิพืช นักเทนนิสไทย มือ 759 ของโลก แพ้ โซเฟีย ลานเซเร่ มือ 719 ของโลก 1-2 เซต 0-6, 7-5 และ 4-6</p>
<!-- /wp:paragraph -->

<!-- wp:image {"id":50586,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/516910182_1162840622545585_3288017983360859454_n-1024x683.jpg" alt="" class="wp-image-50586"/></figure>
<!-- /wp:image -->