<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"ไทยแลนด์ เทนนิส ทัวร์" สู้สนุก<br>มือวางพาเหรดตกรอบก่อนรองฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "ไทยแลนด์ เทนนิส ทัวร์" (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 9 ก.ย. 2565 ในประเภทชายเดี่ยว รอบก่อนรองชนะเลิศ มีพลิกล็อก มือเต็งพาเหรดตกรอบ
       คู่แรก ชิมะบุกุโระ โช นักหวดหนุ่มญี่ปุ่น วัย 25 ปี มือ 384 ของโลก เก็บชัยเซตแรกด้วยการดวลไทเบรกชนะ วาตานุกิ โยสึเกะ มือวางอันดับ 1 ของรายการ วัย 24 ปี มือ 242 ของโลก จากญี่ปุ่นเช่นกัน จากนั้นยังเอาชนะได้อีกในเซตสอง ส่งผลให้ ชิมะบุกุโระ โช ปราบ "เต็ง 1" ด้วยการชนะ 2-0 เซต 7-6 ไทเบรก 9-7 และ 6-0 ทะยานสู่รอบรองชนะเลิศ ไปพบกับ สจ๊วร์ต ปาร์กเกอร์ จากสหราชอาณาจักร ที่ล้ม "เต็ง 4" บิลลี่ แฮร์ริส จากสหราชอาณาจักรเช่นกัน 6-4, 6-4
       ด้าน อาร์เธอร์ คาโซซ์ นักหวดหนุ่มฝรั่งเศส วัย 20 ปี มือ 432 ของโลก เจ้าของแชมป์ บางกอก โอเพ่น ชาเลนเจอร์ สนาม 2 ยังเดินหน้าคว้าชัยได้อย่างต่อเนื่อง เฉือนเอาชนะ "เต็ง 3" ลี ฮวง นัม นักหวดหนุ่มเวียดนาม วัย 25 ปี มือ 290 ของโลก 2-1 เซต 6-3, 3-6 และ 6-0 ส่งผลให้ อาร์เธอร์ คาโซซ์ ตีตั๋วสู่รอบรองชนะเลิศ ไปพบกับ โอมาร์ เจสิก้า มือ 367 ของโลก จากออสเตรเลีย ที่ชนะ โอชิ มาโกโตะ มือ 592 ของโลก จากญี่ปุ่น 6-1, 6-1 
       ขณะที่ประเภทชายคู่ รอบรองชนะเลิศ ฟรานซิส เคย์ซี อัลแคนทาร่า จากฟิลิปปินส์ และ คริสโตเฟอร์ รุงกัท จากอินโดนีเซีย ชนะ อนิรุธ จันทราเสการ จากอินเดีย และ ชิมิสุ ยูตะ จากญี่ปุ่น 6-1, 6-4</code></pre>
<!-- /wp:code -->

<!-- wp:image {"id":33681,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/3231F665-FBEB-490A-90FF-498DE1BB21E4-1024x683.jpeg" alt="" class="wp-image-33681"/></figure>
<!-- /wp:image -->