<!-- wp:paragraph {"align":"center","style":{"typography":{"fontSize":20},"color":{"background":"#e2d5d0"}}} -->
<p class="has-text-align-center has-background" style="background-color:#e2d5d0;font-size:20px"><strong>ประกายกานต์ จับคู่ญี่ปุ่น คว้าแชมป์หญิงคู่ ไอทีเอฟบีชเทนนิส ที่ฟิลิปปินส์</strong></p>
<!-- /wp:paragraph -->

<!-- wp:paragraph -->
<p>การแข่งขัน ไอทีเอฟ บีช เทนนิส เวิลด์ ทัวร์ รายการ บีที 50 โบราไกย์ ชิงเงินรางวัลรวม 4,000 ดอลลาร์สหรัฐฯ หรือประมาณ 135,000 บาท ที่ประเทศฟิลิปปินส์ เมื่อวันที่ 2 ก.พ. 68 เป็นการแข่งขันในรอบชิงชนะเลิศ มีนักกีฬาไทยผ่านเข้ามาลุ้นแชมป์ในประเภทหญิงคู่ คือ ประกายกานต์ สาวิสิทธิ์ วัย 27 ปี ซึ่งก่อนหน้านี้เพิ่งจับคู่กับ นิการัตน์ วาทีนุกิจ รุ่นพี่ชาวไทย ผ่านเข้าถึงรอบรองชนะเลิศในรายการ บีที 200 พัทยา ชิงเงินรางวัลรวม 15,000 ดอลาร์สหรัฐฯ หรือประมาณ 500,000 บาท ที่ประเทศไทย เมื่อวันที่ 24-26 ม.ค. ที่ผ่านมา</p>
<!-- /wp:paragraph -->

<!-- wp:paragraph -->
<p>ขณะที่ในรายการนี้ที่ฟิลิปปินส์ ประกายกานต์ จับคู่กับ จุนโกะ นากาตะ นักกีฬาจากญี่ปุ่น มือ 157 และ 133 หญิงคู่ไอทีเอฟแรงกิ้ง คู่มือวางอันดับ 1 ของรายการ ทำผลงานผ่านเข้ารอบชิงชนะเลิศ ในฐานะแชมป์กลุ่ม เอ ด้วยการชนะ 3 แมทช์รวด โดยไม่เสียเซตให้กับคู่แข่ง เข้ามาพบ เวโรนิค ปาร์ก-เบดาร์ด จากแคนาดา กับ รีเบกา ซาเลซาโควา จากสโลวาเกีย มือ 210 และ 144 หญิงคู่ไอทีเอฟแรงกิ้ง ซึ่งในรอบชิงฯ ประกายกานต์ กับ จุนโกะ พลิกสถานการณ์จากที่เสียเซตแรก เป็นฝ่ายแซงกลับมาชนะ 2-1 เซต 3-6, 6-2 และ ซูเปอร์ไทเบรก 10-4&nbsp;</p>
<!-- /wp:paragraph -->

<!-- wp:paragraph -->
<p>สำหรับนักกีฬาเทนนิสชายหาดไทยมีโปรแกรมเดินทางแข่งขันเก็บคะแนนสะสมอันดับโลกในรายการอื่น ๆ ต่อเนื่อง ซึ่งก่อนหน้ารายการนี้ ลงแข่งขันในรายการ บีที 10 โบราไกย์ เมื่อวันที่ 30-31 ม.ค. มีนักกีฬาไทยทำผลงานทำผลงานเข้าถึงรอบรองชนะเลิศประเภทชายคู่ คือ ซาเละฟีรัส อัลมุฟาฎี ดาวรุ่งวัย 17 ปี มือ 157 ไอทีเอฟแรงกิ้ง โดยจับคู่กับ เรียว โยชิมูระ จากญี่ปุ่น</p>
<!-- /wp:paragraph -->

<!-- wp:image {"id":47729,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/475768510_1044275251068790_5371287766528460271_n-759x1024.jpg" alt="" class="wp-image-47729"/></figure>
<!-- /wp:image -->