<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30016"}}} -->
<p class="has-text-align-center has-vce-bg-color has-text-color has-background" style="background-color:#a30016;font-size:20px"><strong>ทีม"ยู 12 ชายไทย"พ่ายอินโดฯหวิว<br>ซิวรองแชมป์อาเซียน-ตีตั๋วหวดเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิส ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น-2022" รอบคัดเลือกโซนเอเชียตะวันออกเฉียงใต้ หรืออาเซียน เพื่อคัดทีมสู่รอบชิงชนะเลิศแห่งเอเชีย ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 22 ก.ค. ที่ผ่านมา มีการแข่งขันเพียงคู่เดียว พบกันหมดนัดสุดท้ายในประเภททีมชาย ระหว่าง ทีมชาติไทย กับ ทีมชาติอินโดนีเซีย ที่มีผลงานชนะ 3 แมทช์เท่ากัน เพื่อชิงตำแหน่งชนะเลิศ
       คู่แรก เดี่ยวมือสอง "ตรัย" ตรัย ศรีเสน เปิดสกอร์ให้ทีมไทยได้ก่อน หลังชิงทำแต้มในจังหวะสำคัญ สามารถเอาชนะ ไรฮาน โซมานตรี ได้ 2 เซตรวด 6-4, 6-3 ทว่า อินโดนีเซีย มาได้แต้มตีเสมอจากการแข่งขันเดี่ยวมือหนึ่ง ซึ่ง ราฟาเลนติโน่ อาลี ดา คอสต้า เอาชนะ "ลูกคิด" พศิน สินฉลอง ของไทย 2-0 เซต 7-5, 6-2
       ประเภทคู่ "ไพน์" ธรรม์ พันธราธร และ ตรัย ศรีเสน พบกับ ราฟาเลนติโน่ อาลี ดา คอสต้า และ ติตวน พาร์รอด ปรากฏว่า ต้องตัดสินกันด้วยซูเปอร์ไทเบรกในเซตสาม และเป็นคู่ไทยที่ปราชัยไปอย่างน่าเสียดาย 1-2 เซต 2-6, 7-6 ไทเบรก 7-5 และซูเปอร์ไทเบรก 5-10 ส่งผลให้ ทีมไทย แพ้ ทีมอินโดนีเซีย 1-2 คู่ ได้รองแชมป์ ขณะที่อินโดนีเซียได้แชมป์ไปครอง
       อย่างไรก็ตาม การแข่งขันครั้งนี้ กำหนดให้ 3 อันดับแรกของทีมชายและทีมหญิง เป็นตัวแทนของอาเซียน ไปร่วมการแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่ประเทศคาซัคสถาน ช่วงเดือน ก.ย.นี้ เป็นผลให้ทีมอินโดนีเซียและทีมไทยได้สิทธิ์ทั้งคู่ตามอันดับที่ได้
       หลังจบการแข่งขันได้มีพิธีมอบเหรียญรางวัลและประกาศนียบัตร โดยนายธานี แสนยาอุโฆษ กรรมการอำนวยการสมาคมกีฬาลอนเทนนิสฯ และประธานฝ่ายพัฒนาเยาวชน เป็นประธานมอบให้ทีมหญิง ด้าน นายโจนาธาน สตั๊ปปส์ เจ้าหน้าที่จากสหพันธ์เทนนิสนานาชาติ (ไอทีเอฟ) ชาวอังกฤษ มอบให้ทีมชาย โดยสรุป 3 อันดับแรก ที่ได้ไปชิงชนะเลิศแห่งเอเชีย ดังนี้ ทีมชาย อันดับ 1 อินโดนีเซีย อันดับ 2 ไทย และอันดับ 3 พม่า ส่วนทีมหญิง อันดับ 1 ได้แก่ ไทย อันดับ 2 มาเลเซีย และอันดับ 3 อินโดนีเซีย
       "โค้ชเอ็กซ์" นายพชรพล คำสมาน ผู้ฝึกสอนทีมชายไทย กล่าวว่า นักกีฬาทุกคนได้พยายามทำหน้าที่ของตัวเองอย่างเต็มที่ สู้ได้สมศักดิ์ศรี แม้แพ้อินโดนีเซีย 1-2 คู่ ทำให้ทีมไทยได้อันดับ 2 ของโซนเอเชียตะวันออกเฉียงใต้ แต่ก็ได้สิทธิ์ไปแข่งขันชิงชนะเลิศแห่งเอเชียที่คาซัคสถาน ส่วนอินโดนีเซียเป็นอันดับ 1 และพม่าเป็นอันดับ 3 ทั้งนี้ ขอขอบคุณทุกกำลังใจที่ส่งให้ทีมไทย ขอขอบคุณนายกสมาคมกีฬาลอนเทนนิสฯ เลขาธิการสมาคมฯ และคณะกรรมการอำนวยการสมาคมฯ ที่ให้การสนับสนุนอย่างเต็มที่ รวมถึงกองเชียร์ที่มาเชียร์ที่สนามด้วย.</code></pre>
<!-- /wp:code -->

<!-- wp:image {"id":33031,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/E33B239D-8F3B-42C2-8E3D-9A5BCD73FF57-1024x683.jpeg" alt="" class="wp-image-33031"/></figure>
<!-- /wp:image -->