<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3004b"}}} -->
<p class="has-text-align-center has-vce-bg-color has-text-color has-background" style="background-color:#a3004b;font-size:22px"><strong>"อัญชิสา" ผงาดคว้าแชมป์<br>เทนนิสไอทีเอฟที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 5 รายการ "ไอทีเอฟ เมนส์ เวิลด์ เทนนิส ทัวร์" และรายการ "ไอทีเอฟ วีเมนส์ เวิลด์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 544,350 บาท รวม 2 รายการอยู่ที่ 1,088,700 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 16 ก.ค.2566 เป็นวันสุดท้ายของรายการ
       ประเภทหญิงเดี่ยว รอบชิงชนะเลิศ นักหวดลูกสักหลาดสาวไทยโคจรมาพบกัน "ออมสิน" อัญชิสา ฉันทะ วัย 20 ปี เต็ง 4 และมือ 510 ของโลก พบกับ "อีฟ" พัชรินทร์ ชีพชาญเดช วัย 28 ปี มือ 671 ของโลก สำหรับคู่นี้เคยแข่งขันกัน 6 ครั้ง อัญชิสา ชนะ 4 พัชรินทร์ ชนะ 2 และครั้งล่าสุดพบกันในศึกไอทีเอฟ รอบรองชนะเลิศ ที่ ม.วลัยลักษณ์ ช่วงเดือน มิ.ย.ที่ผ่านมา อัญชิสา เป็นฝ่ายชนะ 2-0 เซต
       มาถึงการแข่งขันในแมทช์นี้ ทั้งคู่ยังคงสู้กันอย่างเต็มที่ ใช้เวลาหวดนานถึง 2 ชั่วโมง 29 นาที ก่อนที่ อัญชิสา ซึ่งเล่นได้ดีกว่า เป็นฝ่ายเฉือนชนะ 2-1 เซต 4-6, 7-5 และ 6-1 คว้าแชมป์หญิงเดี่ยวไปครอง ซึ่งนับเป็นแชมป์ไอทีเอฟรายการที่ 2 ของเจ้าตัว และจากการคว้าแชมป์ อัญชิสา ได้รับเงินรางวัล จำนวน 2,352 ดอลลาร์สหรัฐ หรือประมาณ 85,354 บาท และคะแนนสะสมอันดับโลก 10 แต้ม ส่วน พัชรินทร์ รองแชมป์ ได้รับ 1,470 ดอลลาร์สหรัฐ หรือประมาณ 53,346 บาท และคะแนน 6 แต้ม
       ด้านประเภทชายเดี่ยว รอบชิงชนะเลิศ "เต็ง 2" อี แจมุน นักเทนนิสเกาหลีใต้ วัย 30 ปี และมือ 514 ของโลก พบกับ ทาอิเซอิ อิจิคาวะ นักเทนนิสญี่ปุ่น วัย 22 ปี มือ 897 ของโลก ผลปรากฏว่า เป็น อี แจมุน ที่เล่นได้ดี ใช้เวลา 1 ชั่วโมง 20 นาที เอาชนะได้ 2 เซตรวด 6-4 และ 6-1 คว้าแชมป์ชายเดี่ยวไปครอง ซึ่งนับเป็นแชมป์ไอทีเอฟรายการที่ 2 ของเจ้าตัว นอกจากนี้ อี แจมุน ยังได้รับเงินรางวัล 2,160 ดอลลาร์สหรัฐ หรือประมาณ 78,386 บาท และคะแนนสะสมอันดับโลก 15 แต้ม ส่วนรองแชมป์ ได้รับ 1,272 ดอลลาร์สหรัฐ หรือประมาณ 46,160 บาท และคะแนน 8 แต้ม
       หลังจบการแข่งขัน รองศาสตราจารย์ ดร.จรัญ บุญกาญจน์ รักษาการแทนรองอธิการบดี ม.วลัยลักษณ์ ให้เกียรติเป็นประธานมอบโล่รางวัลและป้ายเงินรางวัลแก่นักกีฬา ร่วมด้วย ผู้ช่วยศาสตราจารย์ ดร.นุกูล สุขสุวรรณ์ รักษาการแทนผู้ช่วยอธิการบดี ม.วลัยลักษณ์ และมี ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์ ร่วมในพิธีด้วย ท่ามกลางบรรยากาศชื่นมื่น.</code></pre>
<!-- /wp:code -->

<!-- wp:image {"id":38165,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/6A2CAA7E-6BEC-4B9E-B9F7-B11E04778BC6-1024x683.jpeg" alt="" class="wp-image-38165"/></figure>
<!-- /wp:image -->