<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><em><strong>กัมพูชาดึง “โค้ชเบิ้ม” คุมทีมเทนนิสซีเกมส์</strong></em></p>
<!-- /wp:paragraph -->

<!-- wp:paragraph -->
<p>“โค้ชเบิ้ม” ดร.ธนากร ศรีชาพันธุ์ อดีตนักเทนนิสมือ 1 ของไทย และผู้ฝึกสอนทีมชาติไทย เผยว่า ตนได้รับการติดต่อจากสมาคมกีฬาเทนนิสกัมพูชา โดยเลขาธิการสมาคมฯ นายฤทธิวิท เทพ และ โรเบิร์ต เดวิส โค้ชชาวต่างชาติ ที่ได้ประสานงานติดต่อผ่านทางคณะศึกษาศาสตร์ มหาวิทยาลัยขอนแก่น ต้นสังกัด เพื่อขอให้เข้าร่วมเป็นหัวหน้าผู้ฝึกสอน หรือ เฮดโค้ช ให้กับทีมนักเทนนิสกัมพูชา ชุดสู้ศึกซีเกมส์ ครั้งที่ 30 ที่จะเดินทางไปแข่งขันที่ฟิลิปปินส์ปลายเดือนพฤศจิกายนนี้&nbsp;ซึ่งตนได้ตอบตกลงเป็นที่เรียบร้อยแล้ว โดยจะเริ่มทำหน้าที่ผู้ฝึกสอนและต้องไปดูแลทีมเทนนิสกัมพูชาตั้งแต่วันที่ 3 พฤศจิกายนนี้ ไปจนจบการแข่งขันซีเกมส์ ครั้งที่ 30 เนื่องจากตนเห็นว่ากีฬาเทนนิสของกัมพูชากำลังได้รับความนิยมและมีกลุ่มเยาวชนสนใจเข้ามาเล่นกีฬานี้มากขึ้น และการเข้ามาเป็นผู้ฝึกสอนในช่วงซีเกมส์นี้จะสามารถนำความรู้และประสบการณ์ในการเล่นและเป็นโค้ชที่ผ่านๆ มา ถ่ายทอดและดึงศักยภาพของนักกีฬาเทนนิสกัมพูชาที่มีอยู่แล้วให้มีมากยิ่งขึ้น โดยเฉพาะอย่างยิ่งความกล้าที่จะเผชิญหน้ากับคู่ต่อสู้ที่แข็งแกร่งกว่า</p>
<!-- /wp:paragraph -->

<!-- wp:paragraph -->
<p>“นี่เป็นครั้งแรกของผมเลยครับที่ได้รับหน้าที่โค้ชให้กับทีมต่างชาติ และสาเหตุที่ตอบตกลงกับทีมกัมพูชาเพราะหลังจากได้รับฟังทัศนคติเกี่ยวกับกีฬาเทนนิสจากเลขาธิการสมาคมกีฬาเทนนิสกัมพูชา นายฤทธิวิท เทพ เขาเองมีความต้องการเห็นนักกีฬามีผลงานที่ดีในการแข่งขันซีเกมส์และพยายามหาคนมาช่วยดึงศักยภาพพัฒนาฝีมือนักเทนนิสให้สูงขึ้นเพื่อกระตุ้นให้กีฬาเทนนิสในกัมพูชาได้รับความนิยม ซึ่งขณะนี้ก็นับว่าเริ่มที่จะมีเยาวชนสนใจเล่นกีฬาเทนนิสมากขึ้น แต่ก็ยังต้องใช้เวลาอีกพอสมควร จริงๆ แล้ว นักเทนนิสของกัมพูชาหลายคนเป็นนักกีฬาที่เติบโตในต่างประเทศ อย่าง อันเดรีย สม ที่ได้เหรียญทองแดงหญิงเดี่ยว ซีเกมส์ ครั้งที่ 29 และมีหลายคนก็ออกเล่นอาชีพ รวมถึงเยาวชนที่กำลังขึ้นมา”</p>
<!-- /wp:paragraph -->

<!-- wp:paragraph -->
<p>โค้ชเบิ้ม กล่าวอีกว่า ซีเกมส์ครั้งนี้ กัมพูชาส่งนักกีฬาลงแข่งประมาณ 8 คน เป็นชาย 3 คน หญิง 4-5 คน โดยมีเป้าหมายไปที่คาดว่าผลงานจะดีกว่าเดิมคือได้มากกว่า 1 ทองแดง แม้จะมองว่าโอกาสถึงเหรียญทองยาก เพราะเขามองว่านักเทนนิสไทยก็ยังมีความแข็งแกร่งกว่า รวมถึง อินโดนีเซีย และเจ้าภาพ ฟิลิปปินส์ แต่สิ่งที่ตนอยากเห็นในการทำหน้าที่โค้ชครั้งนี้ก็คือ การเห็นทีมเทนนิสกัมพูชามีความกล้าที่จะเล่นกับคู่แข่งที่เหนือกว่าอย่างเต็มที่ ดังนั้นในช่วงที่ทำหน้าที่โค้ช ตนจะเน้นในเรื่องแทกติกให้นักกีฬามากกว่าเพราะเป็นการเข้ามาทำงานในช่วงสั้นๆ ซึ่งคงจะปรับเทคนิคอะไรให้ได้ไม่นาก แต่แทกติกในการแข่งขันนั้นถือว่าสำคัญมาก ทั้งเรื่องมุมมอง ทัศนคติ สภาพจิตใจ และการเตรียมความพร้อม ทั้งก่อนแข่ง ระหว่างแข่ง และหลังการแข่งขัน</p>
<!-- /wp:paragraph -->

<!-- wp:paragraph -->
<p>“ผมไม่รู้สึกกดดันอะไรเลยครับในการทำหน้าที่โค้ชให้กัมพูชา เลขาธิการสมาคมฯก็ให้โอกาสได้ทำงานเต็มที่ และเขาเองก็มองว่ากัมพูชาไม่ใช่คู่แข่งอะไรของไทย แต่ผมต้องการที่จาเข้ามาช่วยให้วงการเทนนิสที่กัมพูชาได้รับความสนใจมากขึ้น อย่างเลขาธิการสมาคมเทนนิสกัมพูชาเองก็หวังที่จะให้ชาวอาเซียนได้รู้จักกัมพูชาโดยใช้กีฬาเป็นสื่อ และอยากให้นักกีฬาได้ภาคภูมิใจที่ได้ลงแข่งขันซีเกมส์ในนามนักกีฬาทีมชาติ ซึ่งผมในฐานะโค้ชก็จะพยายามทำหน้าที่ตรงนี้ให้ดีที่สุด และหวังที่จะได้เห็นผลงานที่ดีจากนักเทนนิสกัมพูชาในซีเกมส์ครั้งนี้เช่นกัน” โค้ชเบิ้ม กล่าวทิ้งท้าย</p>
<!-- /wp:paragraph -->

<!-- wp:paragraph -->
<p><a href="https://www.facebook.com/profile.php?id=100005154135113&amp;__tn__=K-R&amp;eid=ARD_DFr6ua7M5IHT2dB0gY5FtQulz97NiiqIPQg0J2JoaC9sZt60T6cSBKWr-3p6BsM6k74ldHQmkFnt&amp;fref=mentions&amp;__xts__%5B0%5D=68.ARD9tp2lPvD2QTkhWDU9h4keYWnY67V1dPx1QJsENQJQQyayiqVHZ9xi7rlBNawx35FYbDuLQiO8xtdRE3h48jOFAmEHthb9NViiYu1LMftcCWNMd7JCy-fjmjZeTOXSE7BJplLrd7zc4nEXQCj6gZFPwbmzb82IghOd9p4HLUPrzfi30YD9oNzvUGVd-QnfCJFxFPczFGNHRUgShmqYIzE0PRT_NtvlP2FGbVrdWipqJiZJv10T9raEBs3l_lG6v0jnhSZX8KBYVob33Bu5yJFQadNJeuOI9zdTy1qxZiPAfp_L-krHiBovcEOFKsAsIxzBvxOCnPa6xx0U86SqvzLTyJ-j">ธนากร ศรีชาพันธุ์</a></p>
<!-- /wp:paragraph -->

<!-- wp:paragraph -->
<p>              สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24195} -->
<figure class="wp-block-image"><img src="https://www.bucket.cloudaccess9.com/ltatorg/2019/11/75341119_2669482186408066_7190349902948335616_n.jpg" alt="" class="wp-image-24195"/></figure>
<!-- /wp:image -->