<!-- wp:paragraph {"align":"center","style":{"typography":{"fontSize":20},"color":{"background":"#d8d6f6"}}} -->
<p class="has-text-align-center has-background" style="background-color:#d8d6f6;font-size:20px"><strong>"กษิดิศ" ต้อนหนุ่มออสซี่-"ลีเดียร์" ปราบญี่ปุ่นลอยลำ 16 คนหวดไอทีเอฟเวิลด์ที่วลัยลักษณ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 7 เทนนิสชาย รายการ ITF World Tour (M7) และเทนนิสหญิง รายการ ITF World Tour (W5) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,067,700 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 20 ส.ค. 2567 เป็นการแข่งขันรอบเมนดรอว์วันแรก"บูม" กษิดิศ สำเร็จ นักเทนนิสทีมชาติไทย วัย 23 ปี เจ้าของแชมป์ชายเดี่ยว 2 สัปดาห์ติดที่ ม.วลัยลักษณ์ เมื่อเดือน ก.ค. ที่ผ่านมา มือ 612 ของโลกในปัจจุบัน และเป็นมือวางอันดับ 7 ของรายการ คว้าชัยประเดิมสนามได้สำเร็จ ในการแข่งขันประเภทชายเดี่ยว รอบแรก (32 คน) โดย กษิดิศ แข่งขันกับ เจสซี่ เดลานีย์ วัย 25 ปี จากออสเตรเลีย มือ 917 ของโลก และเอาชนะได้อย่างขาดลอย 6-1 และ 6-2 ในเวลา 71 นาที กษิดิศ ผ่านเข้ารอบสอง หรือ 16 คนสุดท้าย ไปรอพบผู้ชนะระหว่าง ซู เหว่ยเทา จากจีน มือ 913 ไอทีเอฟ แร้งกิ้ง และ ชู ซอคยอน จากเกาหลีใต้ มือ 1,928 ของโลก ซึ่งเข้ามาจากรอบคัดเลือกทั้งคู่</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบแรก (32 คน) "ลีเดียร์" ลีเดียร์ พอดโกริชานี่ นักเทนนิสวัย 17 ปี ลูกครึ่งไทย-รัสเซีย ที่ใช้โควตาการเป็นมือท็อปร้อยเยาวชนโลก ซึ่งปัจจุบันเป็นมือ 82 เยาวชนโลก พบกับ ลิซ่า-มารี ริโอซ์ นักหวดวัย 27 ปี จากญี่ปุ่น มือ 739 ของโลก ผลการแข่งขัน ปรากฏว่า ลีเดียร์ สามารถต่อกรกับนักหวดที่มีประสบการณ์มากกว่า และเอาชนะได้ในที่สุด 2-0 เซต 6-4 และ 6-2 ในเวลาเกือบ 2 ชั่วโมง ลีเดียร์ ผ่านเข้ารอบสอง หรือ 16 คนสุดท้าย ไปรอพบผู้ชนะระหว่าง แบ็ค ดายอน มือวางอันดับ 1 และมือ 333 ของโลกจากเกาหลีใต้ กับ ยูโนะ คิตะฮาระ จากญี่ปุ่น มือ 104 ไอทีเอฟ แร้งกิ้ง ในส่วนผลการแข่งขันคู่อื่น ๆ มีดังนี้ ชายเดี่ยว รอบแรก ฐานทัพ สุขสำราญ ชนะ ยุทธนา เจริญผล 6-4, 7-6(7) ชนน พูลสวัสดิ์ แพ้ เจค เดลานีย์ (วาง 4 ออสเตรเลีย) 2-6, 4-6 ณัฏฐญุตม์ นิธิธนนนต์ แพ้ โทโมฮิโระ มาซาบายาชิ (ญี่ปุ่น) 3-6, 0-6 ภวิชญ์ สอนหลักทรัพย์ แพ้ ยูริ ดชาวาเคียน (วาง 3 ยูเครน) 4-6, 3-6</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบแรก พัชรินทร์ ชีพชาญเดช (วาง 4) ชนะ ยูอิ จิการิชิ (ญี่ปุ่น) 6-3, 6-1 เวียร่า ดีเพิ่ม แพ้ นานะ คาวากิชิ (ญี่ปุ่น) 4-6, 4-6 พิมพ์มาดา ทองคำ แพ้ คิสะ โยชิโอกะ (ญี่ปุ่น) 3-6, 6-7(4-7) กมลวรรณ ยอดเพ็ชร แพ้ ไวษณวี อัดการ์ (วาง 8 อินเดีย) 6-2, 4-6 และ 1-6 ชายคู่ รอบแรก จิรัฏฐ์ นวสิริสมบูรณ์-ภวิชญ์ สอนหลักทรัพย์ ชนะ ธนเพชร ฉันทะ-ฐานทัพ สุขสำราญ 3-6, 6-3 และซูเปอร์ไทเบรก 10-6 ยุทธนา เจริญผล-กฤติน โกยกุล ชนะ ไทเซอิ อิชิกาวะ-ริวกิ มัตสึดะ (ญี่ปุ่น) 4-6, 7-6(5) และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>ณัฏฐญุตม์ นิธิธนนนต์-ธนกร ศรีรัตน์ แพ้ มาร์กอส คาโลเวโลนิส-นิติน กุมาร สินฮา (กรีซ-อินเดีย) 3-6, 3-6 เครดิต ไชยรินทร์-ยูริ ดชาวาเคียน (ยูเครน) แพ้ อินูอิ ยูอิจิโระ-เรียวตะ ทานุมะ (ญี่ปุ่น) 5-7, 3-6 หญิงคู่ รอบแรก ลีเดียร์ พอดโกริชานี่-กมลวรรณ ยอดเพ็ชร ชนะ เวียร่า ดีเพิ่ม-พิมพ์มาดา ทองคำ 6-3, 2-6 และซูเปอร์ไทเบรก 10-7</p>
<!-- /wp:paragraph -->

<!-- wp:image {"id":44909,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/455949855_921286260034357_2738147886997957104_n-1024x683.jpg" alt="" class="wp-image-44909"/><figcaption>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 7 เทนนิสชาย รายการ ITF World Tour (M7) และเทนนิสหญิง รายการ ITF World Tour (W5) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,067,700 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 20 ส.ค. 2567 เป็นการแข่งขันรอบเมนดรอว์วันแรก</figcaption></figure>
<!-- /wp:image -->