<!-- wp:paragraph {"align":"center","style":{"typography":{"fontSize":20},"color":{"background":"#c5dee9"}}} -->
<p class="has-text-align-center has-background" style="background-color:#c5dee9;font-size:20px"><strong>เต็งหนึ่งเปิดสวยฉลุยหวด "แอลทีเอที-ไอทีเอฟ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "แอลทีเอที-ไอทีเอฟ จูเนียร์ เจโฟร์ 2021" ที่ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 25 ต.ค.2564 เป็นเมนดรอว์วันแรก ประเภทชายเดี่ยว รอบแรก "น็อต" ศุภวัฒน์ แซ่อุ้ย เยาวชนทีมชาติ วัย 16 ปี มือ 352 เยาวชนโลก และเป็นเต็ง 1 ของรายการ พบ เศรษฐวุฒิ สินภิบาล วัย 17 ปี ที่ผ่านเข้ามาจากรอบคัดเลือก ปรากฏว่า ศุภวัฒน์เล่นได้ตามมาตรฐานของตัวเอง ใช้เวลาไป 43 นาที ประเดิมชัยได้สำเร็จ เอาชนะได้ 2 เซตรวด 6-0, 6-0 เข้ารอบสองพบ รากาฟ ซุนดารารามาน จากอินเดีย ที่ชนะ พชร สุขเลี่ยน 2-0 เซต 7-6(4), 6-3</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบแรก "ไนซ์" ตปณีย์ บุญวัฒน์ นักหวดไทยวัย 15 ปี มือ 1204 เยาวชนโลก และเป็นมือวาง 7 พบ จุฬาพัชร สาธุธรรม วัย 15 ปี มือ 2378 เยาวชนโลก ปรากฏว่า ตปณีย์ ใช้ชั้นเชิงหวดเอาชนะได้ 2 เซตรวด 6-0, 6-0 เข้ารอบสองพบ อาลิซา แบรอฮีม ที่ชนะ อารา อาซาล อาซิม จากมัลดีฟ 2-0 เซต 6-2, 6-1</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น หญิงเดี่ยว รอบแรก มาหยา บุญญาอรุณเนตร ชนะ พรนภัส หงส์จำรัสศิลป์ 6-0, 6-2 ปริยากร ศรีสุริยาพัฒน์กุล ชนะ ปพิชญา อิสโร 6-2, 6-2 วันใส กสิกรรมไพบูลย์ ชนะ เกศรินทร์ อุ่นศิริ 6-3, 6-4 เมลิสสา เซ ชนะ สมัชญา ออรุ่งโรจน์ 6-3, 6-0 กัญจน์ชญา จูงวัฒนา ชนะ ปรายฟ้า จันทร์ชัยมงคล 6-1, 6-1 พิมพ์มาดา ลิม ชนะ วาริศา อินทรพรหม 6-1, 6-2 วิรินทร์ รื่นถวิล ชนะ ภคพร จิรชวาลา 6-4, 5-7, 6-4</p>
<!-- /wp:paragraph -->

<!-- wp:paragraph -->
<p>ชายเดี่ยว รอบแรก สกาย ถาวรไชยโสภณ ชนะ กฤตเมธ สอดส่อง 6-3, 6-2 ศิวณัฎฐ์ อุ้ยตยะกุล (มือวาง 3) ชนะ วงศ์วรัณ วงศ์เจริญ 6-4, 6-2 วิมาน สวงขันธ์ ชนะ อาทิจภัทร จรัสวิโรจน์ 6-1, 6-0 นฤบดี บุญวัฒน์ ชนะ เคียน เตี๊ยะ (มาเลเซีย) 6-4, 7-5 โชติวัฒน์ แน่นอุดร (มือวาง 5) ชนะ ภวัต ปุณณะเขตร์ 6-2, 6-7(5-7), 6-2 ภูมิพัฒน์ สุขโข ชนะ ไรเนอร์ อีริก สเคสทาก (ออสเตรีย) 6-4, 3-6, 7-6(7-1) กฤติน แอบเอี่ยม ชนะ วรภัทร พิสุทธิกุล 6-1, 6-7(3-7), 6-3 เดเมี่ยน คาร์ดด๊อก (มือวาง8) ชนะ อภิวิชญ์ โรจน์พิบูลย์พันธ์ 6-2, 6-1</p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://www.ltat.org/photos/?fbclid=IwAR1XwdZmXwyTe7QLeft9T8RkIEkaOHbgommtcIeOcHHVxdnXoTBTidbxAiM" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29306,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/241434497_4672965129393085_2308883299301215060_n-1024x732.jpg" alt="" class="wp-image-29306"/></figure>
<!-- /wp:image -->